Inthi campaign gai raajjeyge hurihaa rashakah dhathuru kohfi\nއިންތި ކެމްޕޭންގައި ރާއްޖޭގެ ހުރިހާ ރަށަކަށް ދަތުރުކޮށްފި\nއިމްތިޔާޒު ފަހްމީ ކެމްޕޭންގައި ރަށަކަށް ވަޑައިގެން އެމްޑީޕީގެ އާންމު މެންބަރުންނާ ބައްދަލުކުރައްވާ ވާހަކަދައްކަވަނީ\nއެމްޑީޕީގެ ޗެއާޕާސަންގެ މަގާމަށް ވާދަކުރައްވަމުން ގެންދަވާ އިމްތިޔާޒު ފަހްމީ ކެމްޕޭންގައި ރާއްޖޭގައި މީހުން ދިރިއުޅޭ ހުރިހާ ރަށަކަށް ދަތުރުކޮށްފި އެވެ.\nއިންތިގެ ކެމްޕޭންގައި އެންމެ ފަހުން ވަޑައިގަތީ ރާއްޖޭގެ އެންމެ ހުޅަނގުގައި މުޅިން ވަކިން އޮންނަ ހދ. މަކުނުދޫ އަށެވެ.\nކެމްޕޭން ދަތުރުތައް މިދިޔަ ފެބްރުއަރީ މަހުގެ 25 ވަނަ ދުވަހު އިންތި ފެއްޓެވީ ފުވައްމުލަކު ސިޓީންނެވެ.\nމަކުނުދޫގައި ސަޕޯޓަރުންނާ ބައްދަލުކުރައްވާ އިންތި ވިދާޅުވީ މަކުނުދޫއާ އެކު މީހުން ދިރިއުޅޭ ހުރިހާ ރަށަކަށް ކެމްޕޭންގައި ދަތުރުކުރެވި ސަޕޯޓަރުންނާ ބައްދަލުކުރުމުގެ ފުރުސަތު ލިބިވަޑައިގެންފައިވާ ކަމަށެވެ. އިންތިހާބު ފަސޭހަކަމާ އެކު ކާމިޔާބު ކުރެއްވޭނެ ކަމުގެ ޔަގީންކަން ވެސް ދެއްވެވި އެވެ.\nއިންތި ވިދާޅުވީ އޭނާ އަށް އިންތިހާބު ކާމިޔާބު ކުރެވިއްޖެނަމަ އެމްޑީޕީގެ އަސްލު އުސޫލުތައް ނަގަހައްޓައި ޕާޓީ އަލުން ވަރުގަދަކޮށް ޕާޓީގެ އާންމު މެންބަރުން ބޭނުންވާ ގޮތަށް ޕާޓީއާ ގުޅޭ ކަންކަން ކުރިއަށް ގެންދަވާނެ ކަމަށެވެ.\nއިމްތިޔާޒު ފަހްމީ ކެމްޕޭންގައި ހުޅުމާލޭގެ ދެވަނަ ފިޔަވަހީގައި ހަދާފައިވާ ހިޔާ ފްލެޓްތައް ހުރި ސަރަހައްދަށް ވަޑައިގެން އާންމުންގެ މީހަކާ ވާހަކަދައްކަވަނީ\nކެމްޕޭންގައި އިންތި ވަނީ ރަށްރަށަށް ވަޑައިގެން ޖަލްސާތައް ބޭއްވުމުގެ އިތުރުން ވަކިވަކި ގެތަކަށް ދޮރުން ދޮރަށް ހިންގަވާ އޭނާގެ ސިޔާސަތުތައް ޕާޓީގެ މެންބަރުންނަށް އޮޅުންފިލުއްވައިދީފަ އެވެ.\nރޯދަ މަހުގެ ކުރިން އިންތި ކެމްޕޭން ފެއްޓެވުމަށްފަހު ރޯދަ މަހުގެ ތެރޭގައި ވެސް ވަރަށް ގިނަ ރަށްތަކަކަށް ޒިޔާރާތް ކުރައްވާ ކެމްޕޭން ހަރަކާތްތައް ވަރުގަދައަށް ކުރިއަށް ގެންދެވި އެވެ.\nއިންތިގެ ކެމްޕޭން ޓީމުގައި އިސްކޮށް ތިއްބެވީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ އާއިލީ ބޭފުޅުންނާއި އަރިސް ބޭފުޅުންނެވެ. އެގޮތުން އިންތިގެ ކެމްޕޭން ދަތުރުތަކުގައި ރައީސް ނަޝީދަށް ބޮޑުބޭބެ ވިދާޅުވާ މަޖިލީހުގެ ނައިބް ރައީސް އީވާ އަބްދުﷲ ބުރަކޮށް މަސައްކަތް ކުރައްވާފައިވެ އެެވެ. މީގެއިތުރުން އިންތިގެ ކެމްޕޭން މެނޭޖަރަކީ ވެސް އީވާގެ ފިރިކަލުން އަހްމަދު ޝާހިދު (ސާބެ) އެވެ.\nއިމްތިޔާޒު ފަހްމީ ކެމްޕޭންގައި ރަށަކަށް ވަޑައިގެން އެމްޑީޕީގެ އާންމު މެންބަރަކާ ބައްދަލުކުރައްވާ ވާހަކަދައްކަވަނީ\nއެމްޑީޕީގެ އެތެރޭގެ އިންތިހާބު އޮތީ މިމަހުގެ 14 ވަނަ ދުވަހު އެވެ. މި އިންތިހާބުގައި އެންމެ ފޯރިގަދައީ ޗެއާޕާސަން ހޮވުމެވެ.\nއިންތިއާ އެކު ޗެއާޕާސަންގެ މަގާމަށް ވާދަކުރައްވަނީ އިކޮނޮމިކް މިނިސްޓަރު ފައްޔާޒު އިސްމާއީލް އެވެ. އިންތިހާބުގެ ފޯރިގަދަވެ އެމްޑީޕީ ދެ ފެކްޝަނަކަށް ބެހި އެއް ބަޔަކު އަނެއް ބަޔަކަށް ދަނީ ބޮޑެތި ތުހުމަތުތައްކޮށް ވަރަށް ބޮޑަށް ފާޑުވެސް ކިޔަމުންނެވެ.\nއެމްޑީޕީ ފައްޔާޒް އިސްމާއީލް އިމްތިޔާޒު ފަހުމީ + ޕޮލިޓިކްސް\nމިއީ އެމްޑީޕީ އެއްބައިވާންވީ ވަގުތު: ޝާހިދު\nއިންތި، ކެމްޕޭނަށް ތިލަދުންމައްޗަށް\nނަޝީދުގެ ހޫނު ރައްދެއް ފަޔާގެ މެނޭޖަރަށް


Jalsa in nukuthee Muslimunge faraathun message dheyn: Thoriq | Mihaaru\nޖަލްސާއިން ނުކުތީ މުސްލިމުންގެ ފަރާތުން މެސެޖެއް ދޭން: ތޯރިގު\n08 ޖޫން 2019 - 21:50\nއިންޑިއާގެ ބޮޑުވަޒީރު ނަރެންދުރާ މޯދީ ރައްޔިތުންގެ މަޖިލީހުގައި މިރޭ ތަގުރީރު ކުރައްވަން ފެއްޓެވުމާ އެކު ޖަލްސާއިން ނުކުމެވަޑައިގަތީ ރާއްޖެއަކީ މުސްލިމް ގައުމަކަށް ވާތީ މުސްލިމުންގެ ފަރާތުން ކޮންމެވެސް އެކަކު އެންމެ ކުޑަމިނުން މެސެޖެއް ދޭން ޖެހޭ ކަަމަށް ގަބޫލުކުރައްވާތީ ކަމަށް މަހިބަދޫ ދާއިރާގެ މެމްބަރު އަހުމަދު ތޯރިގު (ޓޮމް) ވިދާޅުވެއްޖެ އެވެ.\nމޯދީ ތަގުރީރު ކުރެއްވުމަށް ޓަކައި މަޖިލީހުގައި މިރޭ ބޭއްވި ހާއްސަ ޖަލްސާ ފެށި އިރު މަޖިލީހުގެ ތަޅުމުގައި ތޯރިގު އިންނެވި އެވެ. އޭނާ ޖަލްސާ ދޫކުރައްވައި ވަޑައިގަތީ ތަގުރީރު ކުރައްވަން މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ދައުވަތު ދެއްވުމާ އެކުގަ އެވެ.\n"މޯދީ އިސްވެ ހުންނަވާ ބީޖޭޕީ އިންޑިއާގެ ވެރިކަމަށް އައި ފަހުން އެ ގައުމުގެ މުސްލިމުން މެރުމާއި އަނިޔާ ކުރުން ވަނީ އާއްމު ވެފައި. އެކަންތައް ހުއްޓުވަން އެ ސަރުކާރަކުން ނޫޅޭ. އަޅުގަނޑުމެންނަކީ ސައްތައިން ސައްތަ މުސްލިމް ގައުމެއް. އެހެންވީމާ މުސްލިމުންނަށް ކުރާ އެ އަނިޔާއާ މެދު ނުރުހުން ފާޅުކުރުމުގެ މެސެޖް އެންމެ ކުޑަމިނުން ކޮންމެވެސް އެކަކު ޖެހޭ ފޯރުކޮށްދޭން. އެއީ އަޅުގަނޑު މިކުރި ކަމަކީ،" ތޯރިގު ވިދާޅުވި އެވެ.\nއޭނާ ވިދާޅުވީ އިންޑިއާ ފަދަ ބޮޑު ގައުމަކާ މައްސަލަ ޖެހިގެން އުޅުމަކީ ރާއްޖެބއަށް ކުރެވޭނެ ކަމެއް ނޫންކަން ގަބޫލުކުރައްވާ ކަމަށާއި އެހެން ނަމަވެސް އަނިޔާއާ ދެކޮޅު ހަދާކަން އެންމެ ކުޑަމިނުން ފާޅުކުރަން ޖެހޭ ކަމަށެވެ.\nމޯދީ ތަގުރީރު ކުރައްވާ ޖަލްސާއިން ނުކުމެވަޑައިގަންނަވާނެ ކަމަށް ތޯރިގު ވަނީ ކުރިން ވެސް ވިދާޅުވެފަ އެވެ. އެ ޖަލްސާ ބާއްވަން މަޖިލީހުން ކަނޑައެޅި ވަގުތާ މެދުގައި ވެސް އޭނާ ނުރުހުން ފާޅުކުރެއްވި އެވެ.\nތޯރިގު ވިދާޅުވި ގޮތުގައި ޖަލްސާ ދޫކުރައްވާ ވަޑައިގެންނެވި ނަމަވެސް ގައުމެއްގެ ވެރިއެއްގެ ހައިސިއްޔަތުން މޯދީ އަށް އިހުތިރާމް ވާނީ ކުރައްވާފަ އެވެ. އަޑު އުފުއްލަވައި އިހުތިޖާޖް ނުކުރެއްވީ އެހެންވެ ކަމަށް ވެސް އޭނާ ވިދާޅުވި އެވެ.\nއިންޑިއާ ރައްޔިތުންގެ މަޖިލިސް ރާއްޖެ-އިންޑިއާ މެމްބަރު އަހުމަދު ތޯރިގް (މަހިބަދޫ) ނަރެންދުރާ މޯދީ\n176 ކޮމެންޓް, 623 ރިއެކްޝަންސް\nޓޮމް ދޭން އުޅުނު މެސެޖެއް ގެޓުވި ހެނެއް ހިއެއް ނުވޭ! އަހަރުމެންނަށް ހީވީ ހީސްލަވައިގަނެގެން ނިކުމެގެން ދިޔައީ ކަމަށް!\nފުޓްބޯޅަ ކުޅެން ތޯރިގު ރަނގަޅީ. ނުކިޔަވާ މަޖުލީހުގަ މިކަހަލަ މީހުން ލީމަ އެއްވެސް ޢަހްލާގެއް ނުހުންނާނެ.\nޑިގްރީ އަކީ ކިޔެވުމެއް ނޫންތަ؟ ނުކިޔަވާ ތިބި އެންޑީޕީ މެންބަރުން ތިބީ\nމެލޭޝިޔާއަށް ގޮސް މުސްލިމުންނަށްޓަކައި ނުކިޔަވައި ރާއްޖެއައީ ތި ޓޮމް\nއަންނި އަޅެ ލާނެތެއްނު! ޓޮމް ހަމަ ބޭރަށް ނުކުންނަން ގޮޑިން ތެދުވިތަނުން މޯދީ ގާތު ސިއްރުސިއްރުން އެބުނީ މިދުވަސްވަރު ބޭރަށްހިންގާތީ އުޅޭ އެމްޕީ އެކޯ.\nޓޮމްއަށް ފެންނަނީ އެއްފަރާތް ޗައިނާގެ އަނިޔާވެރިކަން މާބޮޑު. ތިމެސެޖެއްކަމެއް ނޭގެ\nމީހަކު ނުކުތް ތަ؟ ބަލަ ނުވެސް ދެނަ ހުރިން.. އަހަރެން ހީކުރީ ފާޚާނާއަކަށް ދިޔައީކަމަށް. ތިހާ މުހިންމު ކަމެއް މަށަށް ފާހަގަނުވީތީ ހިތާމަ ކުރަން.\nފުޓުބޯލަ އެއް ފައިން ޖަހާލަން އެނގުނެއް ކަމަކު މަޖްލީހުގަ ކުރަން ޖެހޭ ކަންކަން ކުރަން ކުފޫ ހަމަ ނުވާ މީހުން މަޖްލީހަށް ވެއްދީމަ ވާ ގޮތްގޮތް މީ!\nދިސް ކޮމެންޓް ހެޒް މޭޑް މައި ޑޭ! ހީހީ ހަލާކު\nޔޫ ނޯ ހޫ\nބަލަ ކަލޯ މޮޔަނުގޮވާ. ޓޮމް އެ މަޤާމަށް ހޮވާފަ އެހެރީ ރަައްޔިތުންގެ މަންދޫބެއް ގޮތުން. އެހެންވީމާ އެކަކަށް އެކައްޗެއް ނުކިޔޭނީ ކޮންގޮތަކުން. މަޤްސަދު ރަނގަޅުކަން އެނގުނީހީ މިދިޔަ ސަރުކަރުގަ ހިންގި ޖަރީމާތަކާ ދެކޮޅަށް ވެސް އެއްޗެއް ބުނި ނަމަ. މިހާރު ޓޮމް ތިއުޅެނީ މީހުންގެ ސަމާލުކަން ހޯދާ ކުޑަމީހަކު ބޮޑޭވާން އުޅޭ ވައްތަރަށް.\nސަރުކާރުން މޮޑީ ގެނައީވެސް ސަމާލުކަން ހޯދަން. ޔައުނީ މޮޑީ ގެނައުމުގެ ސަބަބުން ރާއްޖެއަށް ވީ ފައިދާއެއް ނެތް. ތާކުންތާކު ޖެހޭ އެއްބަސްވުމެތް ނެތް.\nމި ޓޮމްގެ މި ޢަމަލުން ލިބެންވީ ފިލާވަޅަކީ، މަޖްލީހުގައި ރައްޔިތުންގެ ނަމުގައި ބަސްބުނަން ހަމަ ކޮންމެ މީހަކު ނު ހޮވާށޭ. މީނާއަށް އިނގޭ ފުޓްބޯޅަ އޮންނަނީ ވައްކޮންކަން. މީނައަށް އެނގެންޖެހޭ އެމެރިކަން ފުޓްބޯޅައިގެ ބޯޅަ ވައް ނޫންކަން. ދުނިޔޭގެ ޖިއޯ ޕޮލިޓިކްސް އަދި ސަރަހައްދީ ބާރުތަކުގެ މެދުގައި ކަންހުނގާގިތް ނޭނގި އަވައްޓެރި ޤައުމެއްގެ ވެރި މީހާ އަހަރެމެންގެ ދަޢުވަތަކަށް އައިމަ ދެން ތި މެސެޖްދޭނީ ތިހެނެއް ނޫން. ތީގެން އިނގެނީ އާޑުފާޑުނެތް މީހެއްކަން\nމާދަމާ ޓޮމް އަށް މެސެޖެއްދިނުމުގެ ގޮތުން އިންޑިޔާއަށް ނުވަދެވޭގޮތްވެސް ހަދާފާނެ. އެއިރުން ކުޑަކުއްޖެއްހެން ދެފައިތަޅާފައި ރޮއިހޭރޭނެ މަ ބޭރުކޮށްލައިފިޔޭ ކިޔާފާ. ޓޮމްއަށް ފުޓްބޯޅައިގަ ޖެހުނެއްކަމަކު އިންޑިޔާއާ ދެކޮޅަށް ކުޑަވާ އިނގިލިވެސް ހަލުވާ ނުލެވޭނެ.


ކޯވިޑް19: ލޮކްޑައުންގައި ސަނީ ލިއޯނު ނަށަނީ ވަރަށް ތަފާތުކޮށް – Dhen.mv\nކޯވިޑް19: ލޮކްޑައުންގައި ސަނީ ލިއޯނު ނަށަނީ ވަރަށް ތަފާތުކޮށް\nދެން އެމްވީ April 14, 2020 - 5:13 am\nހަލުކަމާއިއެކު ފެތުރެމުންދާ ކޯވިޑް 19 ވައިރަހުގެ ސަބަބުން އިންޑިއާ 21 ދުވަހަށް ލޮކްޑައުން ގުޅުމާއި ގުޅިގެން ސަޕޯޓަރުން ފޫހިފިލުވައިދިނުމަށް ބޮލީވުޑްގެ ބައެއް ތަރިން ދަނީ ވަރަށް ތަފާތު ކަންކަން ކުރަމުންނެވެ.\nއެގޮތުން "ރާގިނީ އެމްއެމްއެސް" އިން ގިނަ ބައެއްގެ ސަޕޯޓާއި ލޯބި ހާސިލު ކުރި ސަނީ ލިއޯން މިވަނީ ދާދިފަހުން އޭނާގެ ސިގްނޭޗަރ ޑާންސް ސްޓެޕް ތައް އޭނާގެ ސަޕޯޓަރުންނަށް ދައްކާލާފައެވެ. އެގޮތުންސަނީ އޭނާގެ އިންސްޓަގްރާމު އެކައުންޓްގައި ހިއްސާ ކުރި ވީޑިއޯއަކުން ފެންނަނީ، ސަނީ އޭނާގެ ހުރިހާ ސިގްނޭޗަރ ޑާންސް ސްޓެޕްތައް ދައްކަމުން އެ ސްޓެޕްތައް ކިޔައިދޭ މަންޒަރެވެ.\nއެގޮތުން އެ ވީޑިއޯ ހިއްސާ ކުރަމުން ސަނީ ލިޔެފައިވަނީ، މިހިރީ އޭނާގެ ސިގްނޭޗަރ ޑާންސް ސްޓެޕްތައް ކަމަށާއި، އޭނާގެ ސަޕޯޓަރުންނަށް އެކަން ކުރެވޭނެތޯއެވެ. ފާހަގަކޮށްލަން ޖެހެނީ ސަނީގެ ނެށުމުގައި ބޮޑަށް ހިމެނެނީ އިންޑިއަން ޑާންސް ސްޓެޕް ތަކެކެވެ.\nސަނީ ލިއޯން ބޮލީވުޑްގައި ދަންނަ މޫނަކަށް ވެގެން ދިޔައީ އޭނާގެ ބޭބީ ޑޯލް ލަވައިންނެވެ. އެލަވަ ވެގެން ގޮސްފައިވަނީ އާއްމުންގެ ތެރޭގައި ވަރަށް މަޝްހޫރުވި ލަވައަކަށެވެ.


Ras Online - ފުލުހުންތަކެއް މަޖާނަގާ ވީޑިއޯ އަކަށް ގިނަ ބަޔެއްގެ ސަމާލުކަން!\nފުލުހުންތަކެއް މަޖާނަގާ ވީޑިއޯ އަކަށް ގިނަ ބަޔެއްގެ ސަމާލުކަން!\nޒަހީނުއްދީން ސަޢީދު7ޖޫން 2022 - 19:33\nދިވެހި ފުލުހުންނަކީ އެމީހުންނާއި މަތިކޮށްފައިވާ ގާނޫނީ ޒިންމާ އަދާކުރުމުގައި މަގުމަތީގައި ވަރަށް ހަރަކާތްތެރިކޮށް މަސައްކަތް ކުރާ ބަޔެކެެވެ. ގާނޫނު ތަންފީޒުކޮށް ރައްޔިތުންގެ ސަލާމަތާއި ރައްކާތެރިކަން ކަށަވަރު ކޮށްދިނުމަކީ ފުލުހުންގެ ޒިންމާއެކެެވެ. ކުށްކުރާ ބޮޑެތި މުޖުރިމުން ހައްޔަރުކޮށް ކުށްކުރާ މީހުން އިންސާފުގެ ކުރިމައްޗަށް ގެނައުމަށް ފުލުހުން ކުރަނީ ތައުރީފް ހައްގު މަސައްކަތެކެެވެ.\nފެންނަ ފެނުމުން ފުލުހުން އުޅެނީ ވަރަށް ބިޒީކޮށެވެ. ފުލުހުންގެ މަސައްކަތުގެ މާހާއުލުގައި ބިޒީކޮށް އުޅެމުންވެސް ފުލުހުންނަކީ މަޖާކޮށްކޮށް މުނިފޫހިފިލުވުމަށް ވެސް އެކި ކަންކަން ކޮށްއުޅޭ ބަޔެކެެވެ. މިކަން ވަރަށް ރަނގަޅަށް ސާބިތުކޮށްދޭ ވިޑިއޯއެއް މިހާރު އަންނަނީ ޝޯޝަލް މީޑިޔާގައި ފަތުއަޑުކިޔާފައި ދައުރުވަމުންނެވެ.\nމިވީޑިއޯ އިން ފެންނަނީ ފުލުހުންގެ މަރުކަޒެއްގެ ތެރޭގައި ހުރި ހަޓެއްގެ ތެރޭގައި ތިބި ޓްރެފިކް ފުލުހުން ތަކެއް އެތަނުން އެެއް ފުލުހެެއްގެ ގަޔަށް ފެން ބާލިދީއެއް އޮއްސާލާ މަންޒަރެވެ. ފެންބާލީދީ އޮއްސާލުމާއެކު އެ ފުލުސް މީހާ ތެދުވެ ނަށަން ފަށައެެވެ. އެއާއެކު ދެން ތިބި ފުލުހުންވެސް އަތް ޖަހާ މަޖާ ނަގައެވެ.\nމި ވީޑިއޯ ޝޯޝަލް މީޑިޔާގައި ވަރަށް ބޮޑަށް ވަނީ ވައިރަލްވެފައެެވެ. އެގޮތުން 48000 މީހުން މި ވީޑިއޯ މިހާތަނަށް ވެސް ބަލާފައެވެ.\nމި ވީޑިއޯއަށް ކޮމެންޓް ކުރި ބައެއް މީހުން ބުނީ އެ ވީޑިއޯގެ އެއްވެސް މައްސަލައެއް ނެތް ކަމަށާއި ފުލުހުންނަށް ވެސް މަސައްކަތުގެ މާހައުލުގައި މަޖާކުރުމުގެ ހައްގު އޮންނާނެ ކަމަށެވެ. އިތުރު މީހަކު ބުނީ އެ ވީޑިއޯ އިން ފެންނަނީ ފުލުހުންގެ ޓީމް ވޯކް ކަމަށެވެ.\nވީޑިއޯއަށް ކޮމެންޓް ކުރި އިތުރު މީހަކު ބުނެފައިވަނީ ފުލުހުން މަޖާ ކުރުމަށް ލިބެނީ ވަރަށް މަދު ވަގުތުކޮޅެއް ކަމަށާއި ގިނަ ވާނީ ރައްޔިތުންގެ ހައްގުގައި މަސައްކަތް ކުރާ ވަގުތު ކަމަށެވެ.\nއެ ވީޑިއޯ އާއި ދެކޮޅަށް ޝުއޫރު ފާޅުކުރި މީހަކު ބުނީ ކޮންމެ ވަގުތެއްގައި ވެސް ފުލުހުންގެ ޔުނީފޯމަށް އިހުތިރާމް ކުރަންޖެހޭނެ ކަމަށާއި ފެނިގެންދިޔައީ އެއްވެސް ޝަޙުސިއްޔަތެއް ނެތް ކަން ކަމަށެވެ.\nމީގެ އިތުރުން އެ ވީޑިއޯއަށް ކޮމެންޓް ކުރި މީހަކު ބުނީ ފުލުހުން ވެސް މަޖާ ކުރަންޖެހޭނެ ކަމަށާއި އެއީ ގުޅުން ބަދަހިވާނެ ކަމެއް ކަމަށެވެ.\nމި ވީޑިއޯ އާއި ގުޅިގެން ފުލުހުން ދެކޭ ގޮތެއް އަދި ހާމަކޮށްފައެއް ނުވެއެވެ.\nމިފަދަ މަންޒަރު ތަކަކީ ބޭރު ގައުމުތަކުގައި އެހާ އަބުއި މަންޒަރުތަކެއް ނޫނެވެ. ފުލުހުންގެ މަސައްކަތާ ގުޅުވައިގެންވެސް މިފަދަ މަޖާ ތަފާތު މަންޒަރުތައް ފެނިފައި އެބަހުއްޓެވެ.\nދިވެހިންނަށް މިފަދަ މަންޒަރުތައް އެންމެ ގިނައިން ފެނިފައި ވާނީ އަވަށްޓެރި އިންޑިޔާއިން ނެވެ. ޚާއްޞަކޮށް ކޯވިޑްގެ ތެރޭގައި ލޮކްޑައުންގެ އުސޫލުތައް ދަމަހައްޓަން ނުކުންނަ ފުލުހުން މަގުމަތީގައި ލަވަކިޔައި ނަށާ ހަދާމަންޒަރު ވެސް ވަނީ ފެނިފައެވެ. އަދި ޓްރެފިކު ފުލުހުން ޓްރެފިކް ބެލެހެއްޓުމުގައި ވެސް ތަފާތު ހުނަރުތައް ދައްކާފައި ވާކަން ފާހަގަކޮށްލެވެއެވެ.


Saafu Gemanahuttaa- Riyathi Gemanahuttaa ސާފު ގެމަނަހުއްޓާ – ރިޔަތި ގެމަނަހުއްޓާ – Huvadhoo News Saafu Gemanahuttaa- Riyathi Gemanahuttaa Huvadhoo News\nސާފު ގެމަނަހުއްޓާ – ރިޔަތި ގެމަނަހުއްޓާ\nސާފު ގެމަނަފުށި- ރީތި ގެމަނަފުށި\nކޮންމެ ބަޔަކު ވެސް އެބައެއްގެ ރަށް އެބަޔަކު ވަށައިގެން އުޅޭ މާހައުލު ސާފުކޮށް ބާއްވަން ބޭނުންވާނެއެވެ. ރީތިކޮށް އޮންނަން ބޭނުންވާނެއެވެ. ސާފުޠާހިރުކަމާއި، ރީތިކަމަކީ އެންމެވެސް ލޯބިކުރާނެ ކަމެކެވެ. އެކަމަކު ގެމަނަފުށީން މި ފެންނަ ސާފުކަމާއި، ރީތިކަން ފެންނަނީ މަދު ރަށަކުންނެވެ. ސާފު ރަށަކަށް، ރީތިރަށަކަށް ގެމަނަފުށި ހެދުމަށްޓަކައި، އެ ރަށުގެ ކައުންސިލާއި، ޖަމްޢިއްޔާތަކާއި، ރައްޔިތުން ގުޅިގެން ކުރަމުންދަނީ އާދަޔާ ޚިލާފު މަސައްކަތްތަކެކެވެ.\nއެގޮތުން އެ ރަށް ސާފުކޮށް ރީތިކޮށް ބޭއްވުމަށްޓަކައި އެ ރަށުގެ ރައްޔިތުން ކުނި މެނޭޖްކުރުމުގައި ފަރުދީ ޒިންމާނަގައެވެ. ހިތަށް އެރި ދިމާލަކަށް ކުނި އުކާނުލައެވެ. އެ ރަށް ރީތިކޮށް ބޭއްވުމަށްޓަކައި، ރަށުގެ ރައްޔިތުން ވަނީ، އެތައް މައިޒާންތަކެއް ތަރައްޤީކޮށްފައެވެ. “ސާފު ގެމަނަހުއްޓާ – ރިޔަތި ގެމަނަހުއްޓާ” މި ޝިޢާރުގެ ގެމަނަފުށީގެ ކޮންމެ ރައްޔިތެއްގެ ހިތުގައި ވަނީ ބިންވަޅު ނެގިފައެވެ. އެކަން ގެމަނަފުށީގެ ކޮންމެ ރައްޔިތެއްގެ އަމަލާ ބަހުން ދައްކުވައިދެއެވެ.\nރަޖިސްޓްރީ އާބަދީ 1900 އަށް ވުރެ ގިނަ އެ ރަށުގައި ދިރިއުޅޭ އާބާދީ 1700 އަށް އަރާ ގެމަނަފުށްޓަކީ، ކުނި މެނޭޖް ކުރުމަށް ފަރުދީ ޒިންމާ ނެގުމުގައި ނަމޫނާ ރައްޔިތަކު ދިރިއުޅޭ ރަށެކެވެ. އެހެނީ މީގެ އަހަރުތަކެއް ކުރިން ރަށުގެ އެއްގަމާއި، ގޮނޑުދޮށަށް ކުނި އަޅަމުން ދިޔަ ނަމަވެސް މިހާރު އެ ރަށުގެ ކޮންމެ ރައްޔިތަކު ވެސް ކުނި ވަކިކޮށްގެން ވޭސްޓްމެނޭޖް ސެންޓަރަށް ގެންދިޔުމުގެ އިންތިޒާމް ވަރަށް ފުރިހަމައަށް ކުރެއެވެ. އެއްވެސް މީހަކު މަގުމައްޗަށް ކުނި އުކާނުލައެވެ. ގެއާ ގޯތިތެރެއާއި، ވަށައިގެންވާ މަގުތައް ސާފުކޮށް ބަލަހައްޓައެވެ.\n“އަހަނަ ބޭނުންވެންނޫ މިރަޓާ ވީހޭސް ސާފުކޮޓަބާނަ. ރިޔަތިކޮޓަބާނަ. އެހެންވީމޭ މިރަޓު އެއްވެސް މީހަކުން ހިތަޓައެރީތާކަޓަ ކުނު ނޯޑަންނެއްޔާ. ކައުންސިލުން ކުނު ބަލޭ އެންތާޓަ ކުނު ވަކިކޮޓަފޭ ބާއިފޭ ހުންނާ” އެރަށުގެ މެދު ޢުމުރުގެ އަންހެންކަނބަލެއް ކަމަށްވާ މަރިޔަމް ދީދީ ވިދާޅުވިއެވެ.\nގެމަނަފުށި އެހާ ސާފުކޮށް އޮންނަނީ ގެމަނަފުށީ ކައުންސިލުން ކުނި މެނޭޖް ކުރުމުގެ މަސައްކަތް ކުރަމުންދާތީއެވެ. ގެމަނަފުށީ ކައުންސިލްގެ ރައީސް ނާޝިދު ވިދާޅުވީ ރަށުގެ ގޭގެއިންނާއި މުއައްސަސާތަކުން ފީނަގައިގެން ކައުންސިލުން ކުނި މެނޭޖްކުރަމުން ގެންދާކަމަށާއި، އެ ކަމަށް ރައްޔިތުންގެ އެއްބާރުލުން ވަރަށް ފުރިހަމައަށް ލިބޭކަމަށެވެ. ރަށުތެރެ އެހާ ސާފުކޮށް އޮންނަނީ، ރަށުގެ ސާފުޠާހިރުމަށް ރައްޔިތުންގެ ހިތުގައި އުފެދިފައިވާ ޝައުޤުވެރިކަމާއި، ލޯތްބެއްގެ ބޮޑުކަމުން ކަމަށެވެ.\n“ކައުންސިލުން ވަރަށް ފުރިހަމައަށް ކުނި މެނޭޖް ކުރުމުގެ މަސައްކަތްކުރޭ. އެހެންނޫންނަމަ، މިހާ މިރަށް ސާފު ނުވީސް” ކަނެތި ހަޓާގެ ވެރިޔާ ހަސަން ވިދާޅުވިއެވެ.\nގެމަނަފުށި ހަމައެކަނި ސާފީކީނޫނެވެ. އެރަށް އެހާމެ ރީތިވެފައި ހިތްގައިމު ވެސް މެއެވެ. އެރަށުގެ އުތުރު އަވަށު ތުނޑީގައި “މާރެހާވިއު” ގެ ނަމުގައި ވަރަށް ހިތްފަސޭހަ މައިޒާނެއް ހެދިފައިވެއެވެ. ހަމައެއާއެކު އެރަށުގެ ދެކުނު އަވަށު ތުނޑީގައި ވެސް “ޒީރޯ” ގެ ނަމުގައި އެހާމެ ހިތްގައިމު މައިޒާނެއް ހެދިފައިވުމުގެ އިތުރުން ސަންރައިޒް ބީޗެއް ވެސް ތަރައްޤީ ކުރެވިފައިވެއެވެ. އަދި ރަށުގެ އިރުމަތީފަރާތުގައި، ޕެރަޑައިސްގެ ނަމުގައި ވަރަށް ފުރިހަމަ މައިޒާނެއް ހެދިފައިވެއެވެ. މީން ކޮންމެ މައިޒާނެއްގައި އުނދޯލިގެ އަޅައި ޖޯއްޔާއި، އިށީންނާނެ ގޮނޑި ބެހެއްޓިފައި ވުމުގެ އިތުރުން ޓީވީ ބެހެއްޓިފައިވާކަން ފާހަގަކޮށްލަން ޖެހެއެވެ. “ޒީރޯ ބީޗް” މޫދު ހަޓެއް ހުންނަކަން ވެސް ފާހަކޮށްލަން ޖެހެއެވެ. އެންމެ ބޮޑަށް ފާހަގަކޮށްލެވޭ ކަމަކީ، އެތަންތަނުގައި ބެހެއްޓިފައިވާ ޓީވީތަކާއި، އެތަނުގައި ހުންނަ އެއްވެސް މުދަލެއް ވަގަށް ނުގެންދިއުމާއި، އަދި ގެއްލުމެއް ވެސް ނުދޭ ކަމެވެ.\n“ގެމަނަފުށްޓަށް އަޅުގަނޑުމެން ކައުންސިލުން ވަރަށް ގިނަ ފަހަރު ގޮސްފިން. އަދިވެސް ވަރަށް ދާހިތްވޭ. ސަބަބަކީ އެ ރަށް ސާފުވެފަ ރީތި ވީމާ. ޗުއްޓީ ހޭދަކޮށްލަންދާ މީހުން ހިތްހަމަ ޖައްސާލާނެ އެތައް މައިޒާންތަކެއް އެ ރަށުގައި ހެދިފައިވޭ. ބޭރު ޖެޓީ ވެސް އެއީ ހަމަ ދެވަނައެއްނެތް ނަމޫނާއެއް.” ފުވައްމުލަސިޓީ ކައުންސިލްގެ އެސިސްޓެންޓް ޑިރެކްޓަރ އާމިނަތު ޝެހެނާޒު ވިދާޅުވިއެވެ.\nއެ ރަށުގެ ކޮންމެ ތަނެއްވެސް ހެދިފައިވަނީ، ވަރަށް ވެސް ފުރިހަމަކޮށެވެ. އެގޮތުން އެ ރަށުގެ ބޭރު ޖެޓީއަކީ، މުޅި ރާއްޖެއަށް ވެސް ނަމޫނާއަކަށް ވާނެއެވެ. ހަވީރުއްސުރެ މީހުން އެތަނަށް އަރައި ހިތްހަމަ ޖެހުން ހޯދަމުންދެއެވެ. ރޭގަނޑު އާއިލާއާއެކު އެތަނުގެ ހިތްގައިމުކަން ލިބިގަންނަމުން އެތައް ބަޔަކު ދެއެވެ. މީގެއިތުރުން އެ ރަށުގެ އުތުރު މައިޒާނާއި، ކުޑަކުދިންގެ ޕާކާއި، އަމީނީ ޕާކާއި، ބެލެނިވެރިންގެ ޕާކް ފާހަގަކޮށްލެވެއެވެ. އަދި މިހާރު ހަދަމުންދާ ފާލަމާއި، ބަނދަރުމަތީ ބެހެއްޓިފައިވާ ޕޮޓްތަކާއި، ކުޅިވަރު ސްޓޭޖާއި، ކުޅިވަރު ކުޅޭ ތަންތަން ވެސް ފާހަކޮށްލެވޭހައި ފުރިހަމައެވެ.\n“އަޅުގަނޑުމެން ރާއްޖޭގެ ވަރަށް ގިނަ ރަށްރަށަށް ޒިޔާރަތްކޮށްފިން. ގެމަނަފުށި ވަރެއްނެތް. ހިތްފަސޭހަކޮށްލާނެ އެތައް މައިޒާނެއް އެބަހުރި. އެހާމެ ސާފު. ވަރަށް ހިތްގައިމު.” ކުރީގެ ރައްޔިތުންގެ މަޖިލީހުގެ މެމްބަރު އައިބީ ވިދާޅުވިއެވެ.\nއެ ރަށުގެ ރީތިކަމާއި ފުރިހަމަކަން ގެނެސްދޭ އިތުރު ކަންތައްތަކުގެ ތެރޭގައި ދުނިޔޭގެ ބައެއް ޤައުމުތަކުގައި ބެހެއްޓިފައިވާކަހަލަ ހަތަރު ފަރާތުން ފެންނަ ގަޑިޓަވަރާއި، މަސްވެރިންގެ ހިޔާއާއި، ސްކޫލު ބެލެނިވެރިން މަޑުކޮށްލުމަށް ހެދިފައިފާ ބެލެނިވެރިންގެ ހިޔާ ހިމެނެއެވެ. ބެލެނިވެރިންގެ ހިޔާއަކީ، ރާއްޖޭގައި އެންމެ ފުރަތަމަ އެގޮތަށް ހެދުނު ތަނެވެ.\nރަށެއް ރީތި ވުމާއި ހިތްގައިމުވުމުގައި އެ ރަށަކުން ލިބޭ ޚިދްމަތްތަކާއި، މެހްމާންދާރީއާއި، އަމާންކަން ވެސް ވަރަށް މުހިންމު ރޯލެއް އަދާކުރެއެވެ. އެގޮތުން އެރަށުގައި ހެދިފައިވާ ޕެޓްރޯލް ޝެޑްތަކާއި، ހޮޓާރެސްޓޯރެންޓްތަކާއި، އެރަށުގެ ބޮޑު މިސްކިތް ވަރަށް ތަފާތެވެ. އޭޓީއެމާއި، އައިސްޕްލާންޓާއި، ޑީސަލް ފިހާރައެއް ހުރުމުގެ އިތުރުން ބޯކޮށާ ތަންތަނާއި، ތަފާތު އެތައް ވިޔަފާރިއެއް އެ ރަށުގައިހުރެއެވެ. ގެމަނަފުށްޓަކީ، މެހްމާންދާރީ އަދާކުރުމުގައި ލާމަސީލު ރައްޔިތަކު ދިރިއުޅޭ، އެންމެ ކުށް މަދު ރަށޭ ދެންނެވިދާނެއެވެ. މަސްތުވާ ތަކެތި ބޭނުންކުރާ މީހުން ގެ އަދަދު ވަރަށް މަދު އެ ރަށުގައި ވައްކަމާއި، ފޭރުމެއް ނޯވެއެވެ. ކޮންމެ މީހަކަށް ވެސް މިނިވަންކަމާއެކު އެއްވެސް ބިރެއްނެތި އެ ރަށުގައި އަމާންކަމާއެކު އުޅެވެއެވެ. ކުރީގެ ކައުންސިލްގެ ރައީސް ޢަބުދުﷲ ޝިޔާން ވިދާޅުވީ، ގެމަނަފުށީގެ ރީތިކަމަކީ، ރައްޔިތުންގެ ބުރަ މަސައްކަތް ކަމަށާއި، ގެމަނަފުށީ ރައްޔިތުން ބޭނުންވަނީ އެންމެ ސާފު، އެންމެ ރީތި، އެންމެ އަމާން ރަށެއްގެ ގޮތުގައި ގެމަނަފުށި ބޭއްވުމަށެވެ.\n“ސާފު ގެމަނަހުއްޓާ – ރިޔަތި ގެމަނަހުއްޓާ” އެ ޝިޢާރަކީ، އެ ރަށަށް ޙައްޤު ޝިޢާރެކެވެ. ގެމަނަފުށި ސާފެވެ. ހިތްގައިމެވެ. ރީއްޗެވެ. ފުރިހަމައެވެ.\nވަރަށް ފުރިހަމަ ލިޔުމެއް. އަދަބީ ގޮތުން މުއްސަނދި ލިޔުމެއް. ޝުކުރިއްޔާ ޝިޔާމު


މުދައްރިސުންގެ ހިތްވަރާއި ޤައުމީ ޚިދުމަތަށް އައްސަރިބަހާއި ސާބަސް މުދައްރިސުންގެ ހިތްވަރާއި ޤައުމީ ޚިދުމަތަށް އައްސަރިބަހާއި ސާބަސް\nމުދައްރިސުންގެ ހިތްވަރާއި ޤައުމީ ޚިދުމަތަށް އައްސަރިބަހާއި ސާބަސް!\nސްކޫލް މުދައްރިސުންތަކަކާއެކު އެޑިއުކޭޝަން މިނިސްޓަރ ޑރ. އައިޝަތު ޢަލީ\nކޮންމެ ޤައުމެއްވެސް ތަރައްޤީވެ ކުރިއަރާ ދާނީ އުފެއްދުންތެރި ޖީލެއް ބިނާކުރެވިގެންނެވެ. ޤައުމުގެ ދުވެލި ހަލުވި ކުރުމަށް ޤައުމީ ނަވަށް ކިޔަވައިގެން ތިބި ޢިލްމީ މީހުން އަރައިގެންނެވެ. އަދި މިކަން އެންމެ އެދެވޭގޮތެއްގައި ޙާޞިލުކުރެވެން އޮތީވެސް ކިޔަވައިގެންތިބި ދަރިވަރުން ކުރިއަށް އޮތް މުސްތަޤްބަލަށްޓަކައި އުފައްދައިގެންނެވެ. އާދެ! މި ޒިންމާ އާއި ޙަވާލުވެތިބޭ ބަޔަކީ ޤައުމުގެ އަގުހުރި މުދައްރިސުންނެވެ.\nމުދައްރިސުންނަކީ ދަރިވަރުންނަށްޓަކައި ވަރުބަލިކަމެއްނެތި އަބަދުވެސް މަސައްކަތްކުރުމުގައި ދެމި ތިބޭ ބައެކެވެ. ދަރިވަރުން ކޮށްފާނެ ސުވާލަކަށް ދުރާލާ ތައްޔާރުވެ، ލިބިފައިވާ ޢިލްމު ދަރިވަރުންނަށް ފޯރުކޮށްދިނުމުގައި މިންނެތް މަސައްކަތްތަކެއް ކުރަމުންދާ ބައެކެވެ. ޒަމާނީ ތަޢުލީމާއި އެއްވަރަށް، ދިރިއުޅުމުގައި ބޭނުންވާ ރިވެތި އަޚުލާޤު ދަރިވަރުންގެ ކިބައިގައި އަށަގަންނުވައި، ދިރިއުޅުމަށް ބޭނުންވާ ތަފާތު ހުނަރުތައް ދަސްކޮށްދިނުމުގެ ބުރަ ޒިންމާ އަދާކުރާ ބަޔަކީ ލޮބުވެރި މުދައްރިސުންނެވެ. މުދައްރިސުން މަސައްކަތް ކުރަނީ ދަރިވަރުންގެ ދެވަނަ ބެލެނިވެރިންގެ ގޮތުގައެވެ.\nމުދައްރިސުންނަކީ ޤައުމު ބިނާކުރުމުގައި އެންމެ މުހިންމު މަސްއޫލިއްޔަތު އަދާކުރާ މީހުންނޭ ބުނުމަކީ ދޮގަކަށް ނުވާނެއެވެ. ޕްރީ-ސްކޫލުން ފެށިގެން މަތީ ތަޢުލީމާހަމަޔަށް ކިޔަވަމުންދާ އެތައްހާސް ދަރިވަރުންނަކީ އަންނަން އޮތް ޒަމާންތަކުގައި މިޤައުމުގެ އެކިއެކި މަސްއޫލިއްޔަތުތަކާއި ޙަވާލުވާނެ ބޮޑެތިމީހުންނެނެވެ. އެއީ މާދަމާ ޤައުމު ހިންގުމާ ޙަވާލުވާންތިބި ވެރިންނެވެ. މާދަމާ މިޤައުމު އޮންނާނެގޮތް ބައްޓަންވާނީ، މިއަދުގެ ދަރިވަރުން ތަރުބިއްޔަތުކުރި ގޮތެއްގެ މައްޗަށެވެ.\nސްކޫލެއްގެ މުދައްރިސެއް ކިޔަވައިދެނީ--\nސްކޫލެއްގެ މުދައްރިސުންތަކެއް ކިޔަވައިދިނުމުގައި ހަރަކާތްތެރިވަނީ--\nތަފާތު މިޒާޖުގެ ދަރިވަރުނަށް މުދައްރިސުން ކިޔަވައިދެމުން ދަނީ އެއްވެސް ފޫހިކަމެއް ނެތިއެވެ. ފިލާވަޅުތައް ތައްޔާރުކުރުމާއި ފޮތްތަކާއި ޕޭޕަރު މާކު ކުރުމާއި، މިނޫންވެސް އެތައްކަމެއް ރެއާދުވާލު ކުރަމުންދާއިރު މުދައްރިސުންގެ އަގުވަޒަންކުރަންވީ އަހަރަކު އެއްފަހަރަކު ނޫނެވެ. މުދައްރިސުންގެ އަގުވަޒަންކޮށް، މުދައްރިސުންގެ މަސައްކަތްތަކަށްޓަކައި ޝުކުރުވެރިވުމަކީ ކޮންމެ ދުވަހަކުހެން ކުރުން މުހިއްމުކަމެކެވެ. އަމިއްލަ ޢާއިލާއާ ދޫކޮށްލުމަށްފަހު އެތައް ވަގުތެއްގައި ދަރިވަރުންގެ ކަންކަމުގައި ހޭދަކުރުމަކީ ވަރަށްވެސް ބޮޑު ޤުރުބާނީއެކެވެ.\nކޮންމެ އަހަރެއްގެ އޮކްޓޫބަރު މަހުގެ5ވަނަ ދުވަސް މުދައްރިސުންގެ ދުވަހުގެގޮތުގައި ރާއްޖޭގެ ހުރިހާސްކޫލެއްގައިވެސް ފާހަގަކުރަމުންދެއެވެ. އެސްކޫލަކަށް ފާހަގަކުރެވުނު އެންމެ ރަނގަޅަކަށެވެ. ސްކޫލްތައް އެކި ގޮތްގޮތަށް ޒީނަތްތެރިކޮށް އެކިކަހަލަ ހަރަކާތްތައް ހިންގުމަކީ ޒަމާނުއްސުރެ ސްކޫލްތަކުގައި ކުރަމުންދާކަމެކެވެ. އެހެންނަމަވެސް މިއަހަރު މި ދުވަސް އަޅުގަނޑުމެންނާއި ކުރިމަތިލާފައި މިވަނީ ކޯވިޑް-19ގެ ބަލިމަޑުކަމާ މުޅި ދުނިޔެ ހަނގުރާމަކުރަމުންދާ ދަނޑިވަޅެއްގައެވެ. މިއަހަރުގެ ޓީޗަރުންގެ ދުވަހަށް ޔުނެސްކޯއިން ކަނޑައަޅާފައިވާ ޝިއާރަކީ "ޓީޗާރސް - ލީޑިންގ އިން ކްރައިސިސް، ރީ-އިމޭޖިނިންގ ދަ ފިއުޗަރ" ނުވަތަ "ކާރިސާގެ ޢިބަރު - މުދައްރިސުންގެ ހިތްވަރު - ކުރިމަގުގެ ތަޞައްވުރު" މި ޝިއާރެވެ.\nމުދައްރިސުންގެ ދުވަހާގުޅުވައިގެން އެޑިއުކޭޝަން މިނިސްޓަރ ޑރ. އައިޝަތު ޢަލީ ވިދާޅުވެފައި ވަނީ މުދައްރިސުންނަށް ޙައްޤު ޝުކުރު އަދާކުރުމަކީ ކުރެވޭނޭ ކަމެއް ނޫންކަމަށެވެ. އަދި އެއަށް ވުރެ މުދައްރިސުންގެ މަސައްކަތް މާ ބުރަކަމަށާއި، ޤުރްބާނީ މަތިވެރިކަން އެކަމަނާ ވަނީ ފާހަގަކުރައްވާފައެވެ.\nކޯވިޑް-19ގެ މި ޙާލަތުގައިވެސް މުދައްރިސުން ކުރަމުންދާ ބުރަ މަސައްކަތަކީ ހުރިހާގޮތަކުން ބެލިނަމަވެސް ތަޢުރީފު ހައްޤު މަަސައްކަތްތަކެކެވެ. ޝުކުރުވެރިކަމާއެކު ބަލައިގަންނަންޖެހޭ މަސައްކަތްތަކެކެވެ.\nއޮންލައިންކޮށް ކިޔަވައިދިނުމާއި، ކެމެރާ ކުރިމައްޗަށް އަރާއި ފިލާވަޅުތައް ހުށަހަޅައިދިނުމަކީ މުދައްރިސުން އެހާ ފަރިތަ ކަންކަމަށް ނުވެދާނެއެވެ. ނަމަވެސް ކޯވިޑް-19ގެ ސަބަބުން ދަރިވަރުން ތަޢުލީމުން މަޙުރޫމްވިޔަ ނުދިނުމަށް މުދައްރިސުން ވަނީ ޢާދަޔާ ޚިލާފު ނަމޫނާއެއް ދައްކުވާފައެވެ. ޓެލެކިލާސްތަކާއި، ގޫގަލް ކްލާސްރޫމާއި، މި ނޫންވެސް އޮންލައިން ޕްލެޓްފޯމްތަކާއި، ވަރޗުއަލް ޕްލެޓްފޯމްތައް ބޭނުންކޮށްގެން މާލެއާއި އަތޮޅުތަކުގެ ސްކޫލްތަކުގެ މުދައްރިސުން ދަނީ ކިޔަވައިދިނުމުގެ ކަންކަން ކުރިއަށްގެންދަމުންނެވެ. ހަމަ އެއްވެސް އަރާމެއް، ވަރުބަލިކަމެއް ނެތިއެވެ. ޤައުމީ ޚިދުމަތުގައެވެ. މަސައްކަތަށް ހުރި ޝަޢުގާއި ލޯބި މުދައްރިސުންގެ މި ޚިދުމަތުންވެސް އަޅުގަނޑުމެންނަށް ވަޒަންކޮށްލެވެއެވެ.\nޝައްކެއްވެސް ނެތްގޮތުގައި ޤައުމުގެ މުސްތަޤުބަލު އުޖާލާކުރުމަށް ކުރާ މަސައްކަތުގައި ލޮބުވެތި މުދައްރިސުންގެ ޙިދުމަތާއި ދައުރުވަރަށްވެސް މުހިއްމެވެ. މުދައްރިސުންނަކީ އަޅުގަނޑުމެން ކޮންމެ މީހެއްގެ ހިތްތަކުގައިވެސް ޚާއްސަ ދަރަޖައަކާއި ލޯތްބެއް ދެވިފައިވާ ބައެކެވެ.


Facility in gehlunu meehaa othee ithuru faruvaa ah ehen ward eh gai\nފެސިލިޓީން ގެއްލުނު މީހާ އޮތީ އެެހެން ވޯޑެއްގައި\nރައީސް އޮފީހުގެ ތަރުޖަމާން މުހައްމަދު މަބުރޫކް އަޒީޒް --\nކޮވިޑް-19 އަށް ޕޮޒިޓިވްވެ އިތުރު ފަރުވާއަށް ހުޅުމާލެ މެޑިކަލް ފެސިލިޓީއަށް ގެންދިޔަ އުމުރުން ދުވަސްވީ މީހަކަށް ވީނުވީއެެއް ނޭންގި ގެއްލުނު މައްސަލާގައި އެހެން ދިމާވީ އެމީހާ އެހެން ވޯޑަކަށް ބަދަލުކޮށްފައި އޮތުމުން ކަމަށް ސަރުކާރުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވިއެވެ.\nއުމުރުން 90 އަހަރުގެ ދިވެހި ފިރިހެނަކު ހުޅުމާލެ މެޑިކަލް ފެސިލިޓީއަށް ގެންދިޔަ ފަހުން ގެއްލިފައިވާތީ އެކަމުގެ ކަންބޮޑުވުން އެ އާއިލާއިން ވަނީ ސޯޝަލް މީޑިއާގައި ހިއްސާކޮށްފައެވެ. އެ އާއިލާއިން ބުނީ އެމީހާއާ ބެހޭ މައުލޫމާތު ހޯދުމަށް އެޗްޕީއޭގެ ނަންބަރު 3022221 ނަންބަރާ ގުޅުމުން އެއްވެސް މައުލޫމާތެއް ލިބިފައިނުވާ ކަމަށެވެ.\nމަބުރޫކް ވިދާޅުވީ ބަލި މީހާ އޮތީ އިތުރު ފަރުވާއަށް އެހެން ވޯޑަކަށް ބަދަލުކޮށްފައި ކަމަށެވެ. އަދި އެކަން މިހާރު މެޑިކަލް ފެސިލިޓީން އާއިލާއަށް އަންގާފައިވާ ކަމަށެވެ. މަބުރޫކް ވަނީ އެެހެން ދިމާވުމުން މައާފަށްވެސް އެދިވަޑައިގެންފައެވެ.\nމެޑިކަލް ފެސިލިޓީއާ ގުޅޭ ގިނަ ޝަކުވާތަކެއް ފެންމަތިވެފައިވާއިރު އެތައް ބައެއްގެ ކަންބޮޑުވުންތައް އެ ފެސިލިޓީގެ އިންތިޒާމްތަކާ ދޭތެރޭ އެބައޮތެވެ.\nހުޅުމާލެ މެޑިކަލް ފެސިލިޓީގައި ނަރުހުން ތިބެންޖެހޭ ސްޓޭންޑެޑް އަދަދަށް ނަރުހުން ނެތް ކަމަށް އެ ފެސިލިޓީ ބެލެހެއްޓުމުގައި އިސްކޮށް ހުންނެވި ހުޅުމާލެ ހޮސްޕިޓަލްގެ ސީއީއޯ މާރިޔާ ސައީދު އިއްޔެ ވަނީ ވިދާޅުވެފައެވެ. މާރިޔާ ވިދާޅުވީ މެޑިކަލް ފެސިލިޓީގައި 274 އެނދު ހުރިއިރު ބަލި މީހުންނާއެކު ފެސިލިޓީ ފުރިފައިވާ ކަމަށެވެ. ބަލި މީހުންގެ އަދަދު އިތުރުވުމާއި ގުޅިގެން މިވަގުތު އެ ފެސިލިޓީގައި ސްޓޭންޑެޑް އަދަދަށް ނަރުހުން ނެތް ކަމަށް ކަމަށް އެއްބަސްވެވަޑައިގެންނެވި އެވެ.\nފެސިލިޓީގައި ހުރި 274 އެނދުގެ ތެރޭގައި ޑައިލިސިސް މެޝިނާ އެކު ތައްޔާރުކޮށްފައިވާ ތިން އެނދުވެސް ހިމެނެ އެވެ. އެތަނުގަައި 34 ޑޮކްޓަރުން މަސައްކަތް ކުރަމުންދާއިރު 116 ނަރުހުން ދަނީ މަސައްކަތް ކުރަމުންނެވެ.\n"ސްޓޭންޑެޑް ވަރަކަށް ވުރެ މަދުން ނަރުހުން މިތިބީ. ނަމަވެސް ކްރިޓިކަލް ފަރުވާ ދޭންޖެހޭ މީހުންނަށް ހާއްސަ އިސްކަމެއް ދެން،" މާރިޔާ ވިދާޅުވިއެވެ.\nމާރިޔާ ވިދާޅުވީ ބަލީގެ ހާލަތުން އެޓެންޑް ކުރަން ޖެހޭ ކޮންމެ ބަލި މީހަކަށްވެސް ހާއްސަ ސަމާލުކަމެއް ދީގެން ބަލަހައްޓަމުން ގެންދާ ކަމަށެވެ. އަދި ރާއްޖޭގައި ތިބި ސްޕެޝަނަލިސްޓުން ބަލި މީހުންނަށް ފަރުވާ ދިނުމަށް ގަވާއިދުން ޒިޔާރަތް ކުރަމުންދާ ކަމަށެވެ.\nއެޗްޕީއޭ ކޮރޯނާ ވައިރަސް ކޮވިޑް-19 + މުހައްމަދު މަބްރޫކް އަޒީޒް ހުޅުމާލޭ މެޑިކަލް ފެސިލިޓީ\nކޮވިޑް: މާލެއިން ޕޮޒިޓިވްވީ 13 މީހުން


ދިވާލީއާ ދިމާކޮށް ބޮލީވުޑް ސްކްރީނަށް އަންނާނެކަމަށް ބެލެވޭ ބައެއް ފިލްމްތައް ދިވާލީއާ ދިމާކޮށް ބޮލީވުޑް ސްކްރީނަށް އަންނާނެކަމަށް ބެލެވޭ ބައެއް ފިލްމްތައް\nދިވާލީއާ ދިމާކޮށް ބޮލީވުޑް ސްކްރީނަށް އަންނާނެކަމަށް ބެލެވޭ ބައެއް ފިލްމްތައް\n"ސޫރްޔަވަންޝީ"ގެ ޕްރޮމޯޝަނަލް އިވެންޓެއްގެ ތެރެއިން / ފޮޓޯ: ފިލްމް ފެއަރ\nކޯވިޑް-19 ފެތުރުން ކޮންޓްރޯލްކުރުމަށްޓަކާ އިންޑިއާގައި ފުރަބަންދު އިޢުލާންކޮށް އަޅާފައިވާ ފިޔަވަޅުތަކާއެއްކޮށް ބޮލީވުޑްގެ މަސައްކަތްތައް މިވަނީ މަޑުޖެހިފައެވެ.\nކޮންމެ އަހަރެއްގެވެސް މި ސީޒަނަކީ ފުލުފުލުގައި ފިލްމްތައް ރިލީޒްކުރާ ދުވަސްވަރެއްނަމަވެސް، ކޯވިޑް-19 އިންޑިއާގައި ފެތުރެން ފެށި ހިސާބުން ފިލްމް އުފައްދާ ކުންފުނިތަކުން ވަނީ ޝޫޓިންގތައް މެދުކަނޑާލާ، ފިލްމްތައް ރިލީޒްކުރުން ފަސްކޮށްފައެވެ.\nޕްރޮޑިއުސަރުން އެއްވެސް ރިސްކެއް ނަގަން ބޭނުންނުވާތީ ކުރިއަށްއޮތް ދެމަހެއްހާ ދުވަހުގެ ތެރޭގައިވެސް ބޮޑު ފިލްމެއް ހިންދީ ސިނަމާތަކަށް އަތުވެދާނެކަމަކަަށް ނުބެލެވެއެވެ. ނަމަވެސް އިންޑިއާގެ މިހާރުގެ ޙާލަތަށްބަލަައި ޖޫންމަހުގެ ތެރޭ ފިލްމްތަކާއި ޓީވީ ސީރީޒްތައް ޝޫޓްކުރުމުގެ މަސައްކަތް އަލުން ފެށުމަށް ތައްޔާރުވަމުންދާކަމަށް ބޮލީވުޑްގެ ޚަބަރުތައް ގެނެސްދޭ ބައެއް ވެބްސައިޓްތަކުން ރިޕޯޓްކޮށްފައިވެއެވެ.\nމި ސީޒަންގައި ބޮލީވުޑް ސިނަމާތަކުގައި ރިލީޒްކުރާނެކަމަށް އިޢުލާންކޮށްފައިވާ ހުރިހާ ބޮޑެތި ފިލްމްތަކެއް ވަނީ ފަސްކޮށްފައެވެ. މީގެ ތެރެއިން ގިނަ ފިލްމްތައް ރިލީޒްކުރާނެކަމަށް މިހާރު ބެލެވެނީ ދިވާލީއާ ދިމާކޮށް މިއަހަރުގެ ފަހުކޮޅެވެ.\nމިއަހަރު ބޮލީވުޑް ސްކީރަނަށް އަންނާނެ ފިލްމްތަކުގެ ތެރެއިން ގިނަ ބަޔަކު އެންމެ އިންތިޒާރުކުރާ އެއް ފިލްމަކީ ސަލްމާން ޚާންގެ "ރާދޭ" އެވެ. ސަލްމާން އަމިއްލައަަށް ޕްރޮޑިއުސްކޮށް ޕްރަބޫ ދޭވާ ޑައިރެކްޓްކޮށްފައިވާ މި އެކްޝަން ފިލްމް ކުރިން ރިލީޒްކުރާގޮތަށް ހަމަޖެހިފައިއޮތީ މިއަހަރުގެ ފިތުރު ޢީދާ ދިމާކޮށް މިމަހުގެ 22 ވަނަ ދުވަހުއެވެ. މި ފިލްމުގައި ސަލްމާންގެ އިތުރުން، މެއިން ކާސްޓުންގެ ގޮތުގައި ޑިޝާ ޕަަޓާނީ، ރަންދީޕް ހޫޑާ، އަދި ޖެކީ ޝްރޮފް ފެނިގެންދެއެވެ.\nއިންޑިއާގައި އިޢުލާންކުރި ފުރަބަންދާއެކު "ރާދޭ"ގެ މަސައްކަތްތައް ވަނީ މަޑުޖެހިފައެވެ. ނަމަވެސް ފުރަބަންދުގެ މުއްދަތު ހަމަވުމާއެކު ފިލްމުގެ ނުނިމިހުރި މަސައްކަތްތައް އަލުން ފެށިގެންދާނެކަމަށް އިންޑިއާގެ ބައެއް މީޑިއާތަކުން ރިޕޯޓްކޮށްފައިވެއެވެ. މި ފިލްމް ރިލީޒްކުރާނެ ސީދާ ވަކި ތާރީޚެއް ރަސްމީކޮށް އަދި އިޢުލާންކޮށްފައިނުވި ނަމަވެސް، މި ފިލްމު ސްކްރީންތަކަށް އަންނާނެކަމަަށް މިހާރު ބޮޑަށް ބެލެވެނީ މިއަހަރުގެ ފަހުކޮޅެވެ.\nދިވާލީއާ ދިމާކޮށް މިއަހަރު ރިލީޒްކުރާނެކަމަށް ބެލެވޭ އަނެއް ބޮޑު ފިލްމަކީ "ސޫރްޔަވަންޝީ" އެވެ. ރޯހިތު ޝެޓީ ޑައިރެކްޓްކޮށްފައިވާ މި ފިލްމް ކުރިން ރިލީޒްކުރާގޮތަށް އޮތީ މާރިޗު 24 ގައެވެ. މި ފިލްމަކީވެސް ބޮޑު ސްޓަރކާސްޓެއް ހިމެނޭ ފިލްމެކެވެ. އެގޮތުން ލީޑް ރޯލުތަކުން އަކްޝޭ ކުމާރު، އަޖޭ ދޭވްގަން، ރަންވީރު ސިންގް އަދި ކެޓްރީނާ ކައިފް ފެނިގެންދާ މި ފިލްމަކީވެސް އެކްޝަން ފިލްމެކެވެ.\nކޯވިޑް-19 އާއި ގުޅިގެން މި ފިލްމުވެސް ވަކި ތަރީޚެއްނެތްގޮތަށް ފަސްކޮށްފައިވާއިރު، މި ފިލްމްވެސް ސިނަމާތަަކަަށް އަންނާނެކަމަށް ބޮޑަށް ބެލެވެނީ މިއަހަރުގެ ފަހުކޮޅެވެ.\n"ކޫލީ ނަންބަރު 1" އަކީވެސް މިމަހު ރިލީޒްކުރާ ގޮތަށް ކުރިން ހަމަޖެހިފައި އޮތް ފިލްމެކެވެ. މިއީ 1995 ވަނަ އަހަރު ހަމަ އެނަމުގައި ގޯވިންދާއާއި ކަރިޝްމާ ކަޕޫރު ލީޑް ރޯލުން ފެނިގެންދިޔަ ފިލްމުގެ ރީމޭކެކެވެ.\nފަހުގެ ފިލްމުގައި ލީޑް ރޯލުން ވަރުން ދަވާނާއި ސާރާ ޢަލީ ޚާން ފެނިގެންދާއިރު، މި ފިލްމުވެސް ޑައިރެކްޓްކޮށްފައިވަނީ ކުރީގެ ފިލްމުވެސް ޑައިރެކްޓްކޮށްފައިވާ ވަރުންގެ ބައްޕަ ޑޭވިޑް ދަވާނެވެ. ހެއްވާ މަޖާ ކަންތައްތަކެއް ދައްކުވައިދޭ މި ފިލްމުގައި ކޮމެޑީ ރޯލުތަކަށް މަޝްހޫރު ޕަރޭޝް ރާވަލާއި، ޖާވިދު ޖެފްރީވެސް މުހިއްމު ރޯލުތަކުން ފެނިގެންދާނެއެވެ.\nމިއީ ޑޭވިޑް ދަވާން އޭނާގެ ކުރީގެ ފިލްމެއްގެ ރީމޭކް ހަދާ ދެވަނަ ފަހަރެވެ. މީގެ ކުރިން އޭނާ ވަނީ 1997 ވަނަ އަހަރު ރިލީޒްކުރި ޖުޑުވާގެ ރީމޭކެއް "ޖުޑުވާ 2" ނަމުގައި ހަދާފައެވެ. އެ ފިލްމުގައިވެސް ލީޑް ރޯލު ކުޅެފައިވަނީ ދަރިފުޅު ވަރުން ދަވާނެވެ.\nމީގެ އިތުރުން "83" މިއީވެސް މިއަހަރު ނެރުމަށް ހަމަޖެހިފައިވާ ބޮޑެތި ފިލްމްތަކުގެ ތެރެއިން އެއް ފިލްމެވެ.\nއޭޕްރީލް 10 ވަނަ ދުވަހު ރިލީޒްކުރާގޮތަށް ކުރިން ހަމަޖެހިފައިއޮތް މި ފިލްމުވެސް ރިލީޒްކުރުން ވަނީ ފަސްކޮަށްފައެވެ. 1983 ވަނަ އަހަރުގެ ކްރިކެޓް ވޯލްޑްކަޕް އިންޑިއާއިން ކާމިޔާބުކުރި ކުރުން އަސްލަކަށް ބަލައިގެން ހަދާފައިވާ ކްރިކެޓް ބައޯޕިކް ޑައިރެކްޓްކޮށްފައިވަނީ ކަބީރު ޚާނެވެ. މި ފިލްމުގައި ލީޑް ރޯލުން ފެނިގެންދަނީ ރަންވީރު ސިންގާއި ދިޕިކާ ޕަޑުކޯނެވެ.\nމި ފިލްމުގައި ރަންވީރު ދައްކުވައިދެނީ އިންޑިއާގެ މަަޝްހޫރު ކްރިކެޓް ކުޅުންތެރިޔާ ކަޕިލް ދޭވްގެ ކެރެކްޓަރއެވެ. ކަޕިލްއަކީ 1983 ވަނަ އަހަރު އިންޑިއާއަށް ކްރިކެޓް ވޯލްޑްކަޕް ކާމިޔާބުކޮށްދިން ޓީމުގެ ކެޕްޓަނެވެ. ކަޕިލްގެ ރޯލަށް ފިޓްވުމަށްޓަކާ ރަންވީރު ވަނީ ކަޕިލްގެ ހެދުން އެޅުމުގެ ސްޓައިލުން ފެށިގެން ކްރިކެޓާގުޅޭ މުހިއްމު ތަމްރީންތަކެއް ފުރިހަމަކޮށްފައެވެ.\nކޯވިޑް-19ގެ ސަބަބުން ސިނަމާތައްވެސް އިންޑިއާގައި ބަންދުކޮށްފައިވުމުން، ފިލްމްތައް ރިލީޒްކުރުން ލަސްކުރަންޖެހި، ޕްރޮޑަކްޝަން ކޮމްޕެނީތަކަށްވެސް ވަނީ ބޮޑެތި ގެއްލުންތަކަކާ ކުރިމަތިލާންޖެހިފައެވެ.\nކޮންމެއަކަސް ބޮލީވުޑްގެ އެންމެ ބިޒީ ސީޒަން ފުރަބަންދާއެއްކޮށް މިހާ ހުސްކޮށްދިއުމުން، މިއަހަރުގެ ފަހުކޮޅަށް އިންޑިއާގެ ސިނަމާތަކަށް ވަރަށްވެސް ބާރު ބޮޑުވާނެކަމަށް މިވަނީ ބެލެވެންފަށާފައެވެ. މިއަހަރުގެ ދިވާލީ ވެގެންދާނީ ބޮލީވުޑްގައި ވާދަވެރިކަން އިތުރުވެގެންދާނެ ދުވަސްކޮޅަކަށެވެ.\nޖިންސީ އަނިޔާކުރިކަމުގެ ތުހުމަތުތަކާއެކު ޑާރކްރެއިންގެ މަސައްކަތްތަކުން ޖުމައްޔިލް ވަކިކޮށްފި\nމަޝްހޫރު ކޮރިއަގްރާފަރ ސަރޯޖް ޚާން މަރުވެއްޖެ\nވިވެކް ޕްރޮޑިއުސްކުރާ ދެވަނަ ފިލްމް އިޢުލާންކޮށް، އައު ތަރިންނަށް ފުރުޞަތުދެނީ


Rey Male' Gai Hingi Maaraamaaree Gai Shakku Ufedhey Kanthah Thakeh - Vaguthu\nރޭ މާލޭގައި ހިންގި މާރާމާރީގައި ޝައްކު އުފެދޭ ކަންތައްތަކެއް\n1 އަހަރު ކުރިން ( ޑިސެމްބަރު 28, 2019 )\nރޭ މާލޭގައި ހިންގި މާރާމާރީގައި ޝައްކު އުފެދޭ ކަންތައްތަކެއް ހުރި ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ، ރޭގެ މާރާމާރީ އާއި ގުޅިގެން އެ އިދާރާއިން ކުރަމުންދާ ތަހުޤީޤުގައި ސުވާލު އުފެދޭ ކަންކަން ފާހަގަކުރެވިފައިވާ ކަމަށާއި، މި ތަހުޤީޤު ކުރިޔަށްގެންދާ ކަމަށެވެ. ނަމަވެސް އެކަމާއި ބެހޭ މާގިނަ ތަފްސީލެއް ފުލުހުން އަދި ހާމައެއް ނުކުރެއެވެ.\nރޭ ތޫނު އެއްޗަކުން ހަމަލާދީ ޒަޚަމްކޮށްލާފައި ވަނީ އުމުރުން 31 އަހަރުގެ ދިވެހި ފިރިހެނެކެވެ. އޭނާއަށް ވަނީ އައިޖީއެމްއެޗް ގައި ފަރުވާދީފައެވެ.\nރޭ މާލޭގައި މާރާމާރީ ހިންގާފައި ވަނީ ފޭރުމުގެ އަމަލެއްގެ ތެރެއިން ކަމަށް ފުލުހުން ވިދާޅުވެފައި ވެއެވެ. މިގޮތުން މީހެއްގެ އަތުގައި އޮތް ވޮލެޓެއް ފޭރެން އުޅުމުގެ ތެރޭގައި އޭނާގެ އަތުގެ "ކުޑަކުޅުން މަތިން 2-3 އިންޗި ވަރަށް ފުންކޮށް ކަފާލާފައި" ވާކަމަށް ފުލުހުން ވަނީ ވިދާޅުވެފައެވެ.\nރޭ 23:26 ހާއިރު ހިނގި މި ހާދިސާ ހިނގާފައި ވަނީ ބޮޑުފުންގަނޑު މަގުގައި ކަމަށާއި، ހާދިސާގައި އަނިޔާވި މީހާ ނަގާފައިވަނީ ކާނިވަލް ކައިރިން ކަމަށް ފުލުހުން ވިދާޅުވެއެވެ.\nވައްކަމާއި ފޭރުމުގެ މައްސަލަތައް މި ދުވަސްވަރު އިތުރު ވެފައިވާއިރު، މިދިޔަ ބުދަ ދުވަހުގެ ފަތިހުގެ ވަގުތެއްގައި އައްޑޫ ސިޓީ ގެޔަކަށް ވައްކަން ކުރަން ވަތް ބަޔަކު ވަނީ އެގޭގައި ދިރިއުޅޭ އުމުރުން ދުވަސްވީ މީހަކަށް ހަމަލާ ދީފައެވެ.\nމީގެ އިތުރުން މީހަކު ރަހީނު ކުރުމަށްފަހު ތޫނުއެއްޗަކުން ބިރު ދައްކައި އަނިޔާކުރުމަށްފަހު ފައިސާ ތަކެއް ފޭރުނު މައްސަލައެއްވެސް ފުލުހުން ދަނީ ތަހުޤީޤު ކުރަމުންނެވެ.\nދާދިފަހުން ހުޅުމާލޭގައި ހިނގި ފޭރުމުގެ ޢަމަލެއްގެ ތެރެއިން ޓެކްސީ ޑްރައިވަރަކު މަރާލާފައި ވެސް ވެއެވެ. އެމީހާ މަރާލާފައި ވަނީ ޓެކްސީ ތެރޭގައި ވަޅިން ބިރު ދައްކައިގެން ފޭރެން އުޅުމުގެ ތެރޭގައި ކަރަށް ހަމަލާ ދީގެންނެވެ.\nޑިސެމްބަރު 28, 2019 13:51\nޢެއްބަެިވަންތަކަމުގެ ދުވަހު އިބޫ ވިދާޅުވި ކުއްމަދުކުރެވުނުކަމަށް އެކަމު ނޫސްތަކުގައި އބަދު ކޮންމެވެސް ކުށެއްކުރި ހަބަރު\nޑިސެމްބަރު 28, 2019 14:28\nކކކކކކކކ ކީއް ކުރާނީ މި ސަރުކ ކާރުގެ ކަން މި ލައިގަންނަނީ ދިވެހިރާއްޖެ ނާމާންކަމަށް\nޑިސެމްބަރު 28, 2019 14:43\nޥޭތޯ ޢުންމީދު ކުރިކަންތައް ވީތަ؟ ހުރިހާ ފޭރުމު ގެ މައަސަލަތަކުން ތުންބުޅިލީ މީހަކު ފެނުނީތަ ؟ ދެން މި ދެމަހު ހިނ ގި ހުރިހާ އަނިޔާވެރި ހަމަލާތަށް ހަނދާންނައްތާލާފަ ހައްދުފަހަނައެޅި ޓެރަރިޒަމް ގެ އަމަލެކޭކިޔާ ނުކުމޭ.\nޑިސެމްބަރު 28, 2019 15:17\nވަގުންތައަ ދޫމޮށްލީ ވައްކަން ކުރުވަން. ވައްކަން ކިށްގެން ގުޅީމަ އެކަން ބަލާނުދޭ. ފުލުހުންގެ މުއައްސަސާ ޕެރަލައިޒްކޮށް ލާދީނީ ފަތުރުވަން ގެންގުޅޭ ޑޯގް ފޯަްއަކަާް އެތަންވަނީ ގަދާފައި.\nޑިސެމްބަރު 28, 2019 15:18\nކީއަކުރާނީ މިސަރުކާރުން ފާސްކުރި ގާނޫނު ގަވެސް އެވަނީ ފޭރުމަށް މަގުފަހިވެފަ އިންކަމް ޓެކުސްގެ ނަުގާ ކޮންމެ ރައްޔިތެއްގެ އަތުން ފޭރެވެގޮތަށް އެއޮތީ ކިއްލިވިއކާމީހާވެސް މަސްވެރިޔާވެސް ވާރުތަ މުދަލުންވެސް ފޭރިގަންނަ ގޮތަށް އެއޮތީ ދެންކޮންމެވެސް އެއްޗެކޭ ކިޔާފަ ދޫކޮށްލާ އެހެރީ ރައްޔިތުންނަށް އަމާޏްކަންލިބިފައި މިހާރު ގޭގެ ކުލި އަންނަ މަހުންފެށިގެން ބޮޑުވާނެ އަދިވެސް މިތިބަ މީހުނޭ ހޭއަރާބަލަ ސަރުކާރުން ރަެްޔިތުމީހާ ފެލާ ނާށިގަނޑަށް ހަދާލައިގެ ބޮޑުން ނާޗަރަނގީ ކުޅެނީ\nޑިސެމްބަރު 28, 2019 16:51\nމިކަންކަން ރނގަޅަށް އެބަޖެހޭ ބަލަން. މިބިރުވެރި ކަމުގެ ތެރެއިިން ރައްޔިތުން ސަލާމަތް ކުރެވޭތޯ ސްޓަޑީއެއް ހަދައިގެން ނަމަވެސް ސަލާމަތް ކުރަން ވެއްޖެ. ޙަގު އޮންނަނީ ހަމައެކަނި ކުށްވެރިޔާގެ އެކަންޏެއް ނޫން.\nޑިސެމްބަރު 28, 2019 18:04\nތީ މިކިޔާ ޗިޗަންޑާ ނަވާރައަކީ އަދިވެސް ނުކިޔަވާ ތިބޭ ގަމާރުންނަށް ވޯޓްއަޅާ\nޑިސެމްބަރު 28, 2019 19:46\nފޭރެން ނިޔަތް އޮވެގެން ފޭރުނުކަމާމެދު ޝައްކު. އޭނަ ދިޔަމަގުން ދަނިކޮށް ފޭރެވުނީ. ފޭރުނީކީ ނޫން.\nޑިސެމްބަރު 28, 2019 20:09\nކުއްތައް މަދުވެއްޖޯ މަގުތައް އަނމާންވެއްޖޯ އަންސާފުގައިމުކުރެވެއްޖޯ ހައްގުވާމިންވަރު ލިބެއްޖޯ ޖީބުތައް ފުރެްޖޯ ރައްޔިތުން އުފަލުން ފޮޅިއްޖޯ ،\nޑިސެމްބަރު 30, 2019 09:28\nހުރިހާ ވަބާއެއް ގެ އައްޕަ ޖަލުގައި އިނދެގެން ރައްޔިތުންނަށް ގޭންގްތައް ލައްވާ، ސަރުކާރަށް ކަމެއްނުވާކަން ދައްކަނީ ހަލަބޮލިކަން ދައްކައިގެން.\nޖެނުއަރީ 10, 2020 18:38\nސިނގިރޭޓް އަގު ބޮޑު ކުރި ވަރަކައް ވައް ކަމާ ފޭރުމާ މާރާމާރީ ގިނަވާނެ. މީ ވިސްނަން ވެޖެކަމެއް


Hifahattaafai huri Afghan faisaathah dhookuran govaalaifi\nއަފްޣާންގެ ފައިސާތައް ދޫކުރަން ގޮވާލައިފި\nއެމެރިކާގެ ރައީސް ޖޯ ބައިޑަން (ކ) އަދި ސެނެޓަރު ބާނީ ސެންޑާޒް - އަފްޣާން ފައިސާތައް ދޫކޮދެއްވުމަށް ސެންޑާޒް އެދިވަޑައިގެންނެވި\nއެމެރިކާގައި ހިފަހައްޓާފައި ހުރި އަފްޣާން ފައިސާ ދޫކޮށްދޭން ގާނޫން ހަދާ މަޖިލީހުގެ މެމްބަރު ބާނީ ސެންޑާޒް، އެމެރިކާގެ ރައީސް ޖޯ ބައިޑަންގެ ކިބައިން އެދިވަޑައިގެންފި އެވެ.\nމަޝްހޫރު ސެނެޓަރު، ސެންޑާޒް ވިދާޅުވި ގޮތުގައި އަފްޣާން އޮތީ އިންސާނީ ކާރިސާތެއްގެ ތުންފަތްމަތީގަ އެވެ. އެހީތެރިކަން އަވަސް ނުކުރެވިއްޖެ ނަމަ އެތައް ބަޔަކު މަރުވެ، ނެތި ހިނގައިދާނެ އެވެ.\nއަފްޣާންގައި އޮތް މަދަނީ ސަރުކާރު އޮގަސްޓް 2021 ގައި ތާލިބާނުން ވައްޓާލުމާ ގުޅިގެން އަފްޣާނަށް ލިބެން ހުރި 10 ބިލިއަން ޑޮލަރު ނިއުޔޯކް ފެޑަރަލް ބޭންކުން ހިފެހެއްޓި އެވެ.\nމިދަނޑިވަޅާ ދިމާކޮށް ބައިނަލްއަގްވާމީ މާލީ އިދާރާ، އިންޓަނޭޝަނަލް މަނީޓަރީ ފަންޑް (އައިއެމްއެފް) އާއި ވޯލްޑް ބޭނުންކް ވެސް އަފްޣާނަށް އެހީދިނުން ހުއްޓާލި އެވެ. މިއީ އަހަރު ދުވަހަށް ބަހާލައިގެން ދެމެހެއްޓެނިވި ގޮތުގައި އަފްޣާނަށް އަބަދުވެސް ލިބިލިބި ހުންނަ އެތައް މިލިއަން ޑޮލަރެކެވެ.\nއަފްޣާންގެ ފައިސާތައް ދޫކޮށްދެއްވުމަށް ބާނީ ސެންޑާޒް ގޮވާލެއްވުމުގެ ކުރިން އދ. ގެ ސެކްރެޓަރީ ޖެނެރަލް އެންޓޯނިއޯ ގުޓަރެސް ވެސް ވަނީ މި މޭރުމުން ވާހަކަ ދައްކަވާފަ އެވެ.\nއެންޓޯނިއޯ ގުޓަރެސް ވިދާޅުވީ އަފްޣާނަށް ވަމުންދާ ގޮތް ދުނިޔެއަށް މިހާރު އެބަ ފެންނަ ކަމަށެވެ. ކުރިމަތީގައި އޮތް ސުވާލަކީ މިހާރު އޮތް ގޮތަށް އަޅާނުލައި އަފްޣާން ދޫކޮށްލާނީތޯ ނޫން ނަމަ ހިފަހައްޓާފައި ހުރި ފައިސާތައް ދޫކޮށްލައި އިންސާނީ ކާރިސާއަކުން އެގައުމު ސަލާމަތްކުރާނީތޯ އެވެ.\nއަފްޣާން މިހާރު އޮތް ހާލަތަށް ޒިންމާވާން ޖެހޭ ބަޔަކީ އެމެރިކާ ކަމަށް ބުނާ އަޑުތައް ދަނީ ގަދަވަމުންނެވެ. އެމެރިކާ ސިފައިން އަފްޣާންގައި 20 އަހަރު ހޭދަކޮށް ފައިބައިގެން ދިއުމާއެކުހެން މުޅި ގައުމު ބަނޑަޖެހުމުގެ ޒިންމާ ނަގަން ޖެހޭނީ އެމެރިކާ ކަމަށް ބުނެ ވަކާލާތުކުރާ މީހުން ވަަރަށް ގިނަ އެވެ.\nބާނީ ސެންޑާޒް ނޫނަސް އެމެރިކާގައި ހިފަހައްޓާފައި ހުރި އަފްޣާން ފައިސާ ދޫކޮށްދޭން ގާނޫން ހަދާ މަޖިލީހުގެ މެންބަރުން ވަނީ ބައިޑަންގެ ކިބައިން އެދިވަޑައިގެންފަ އެވެ. އަނެއްކޮޅުން ވޯލްޑް ފުޑް ޕްރޮގްރާމް ފަދަ ބައިނަލްއަގްވާމީ އެހީދޭ ޖަމާއަތްތަކުން ވެސް ވަނީ އަފްޣާން ފައިސާތައް ދޫކޮށްލުމަށް ގޮވާލާފަ އެވެ.\nއަފްޣާނިސްތާން އައިއެމްއެފް މެދު އިރުމަތި + ވޯލްޑް ބޭންކް ޕޮލިޓިކްސް ތާލިބާން\nވަޒީފާއަށް ނުކުންނަން ތާލިބާނުން އަންގައިފި\nލަންކާއަށް އެހީ ދޭން ވޯލްޑް ބޭންކް ތައްޔާރު\nއދ. ގެ ވަޒީފާ މާކެލް ގަބޫލެއް ނުކުރެއްވި


"Covid-19 ge balimadu kamun salaamaiyve, enburi mi aee Qaumah...\nކޮވިޑް ޖެހުނު ފުރަތަމަ ދިވެހި މީހާ\n"ކޮވިޑް-19 ގެ ބަލިމަޑުކަމުން ސަލާމަތްވެ، އެނބުރި މިއައީ ޤައުމަށް ހިދުމަތް ކޮށްދިނުމުގެ އައު ރޫހަކާއެކު"\nއޭނާއަކީ ރާއްޖެއިން ފުރަތަމަ ޕޮޒިޓިވްވި ދިވެހި މީހާ\nއެކަމުގައި ކުރިމަތިވި ގޮންޖެހުންތައް ހިއްސާކޮށްފައިވޭ\nއެންމެން އެކަތިގަނޑަކަށް ވެގެން މަސައްކަތް ކުރުމަށް ގޮވާލި\nކ. މާލެ |4މެއި 2020 | ހޯމަ 02:14 | 10,146\nކޮވިޑް-19 އަށް ރާއްޖެއިން ފުރަތަމަ ޕޮޒިޓިވްވި މުއައްމަރު މުޙައްމަދު - އެމްއެންޑީއެފް\nކޮވިޑް-19 އަށް ރާއްޖެއިން ފުރަތަމަ ޕޮޒިޓިވްވި ދިވެއްސަކީ އިނގިރޭސިވިލާތުން އަސްކަރީ ތަމްރީނުތަކެއް ފުރިހަމަ ކުރުމަށްފަހު ދުބާއީ މަގުން އެނބުރި ރާއްޖެ އައި މުއައްމަރު މުޙައްމަދެވެ. ސިފައިންގެ ޤައުމީ ޚިދުމަތުގައި އުޅެމުން، ކޮވިޑް-19 ގެ ބިރުވެރިކަމާ ކުރިމަތިލި ގޮތާއި، އެކަމުގައި ކުރިމަތިވި ގޮންޖެހުންތައް މުއައްމަރު ވަނީ "ރާއްޖެޓީވީ"އަށް ކިޔާދީފައެވެ. މުއައްމަރުގެ ތަޖުރިބާ ހިއްސާކޮށްފައެވެ.\nބަލި ޖެހުނުކަން އެނގުމުން ބެލީ ހާސްވެ ޕެނިކް ނުވެވޭތޯ\nމުއައްމަރު ބުނި ގޮތުގައި އިނގިރޭސިވިލާތުން އެނބުރި އައިސް ހޮލިޑޭ އައިލެންޑް ރިސޯޓުގެ ކަރަންޓީން ފެސިލިޓީއަށް ގެންދެވުނުއިރުވެސް އޭނާގެ ބަލީގެ އަލާމާތެއް ނެތެވެ. އެހެން ނަމަވެސް، އެއާޕޯޓުން ނުކުމެ ކަރަންޓީން ފެސިލިޓީއަށް ގެންދިއުމާ ހަމައަށްވެސް މުއައްމަރު ވަނީ ރައްކާތެރިކަމުގެ ފިޔަވަޅުތަކަށް ޚާއްސަ ސަމާލުކަމެއް ދީފައެވެ.\nޖެހިގެންއައި ދުވަހު ހުން ހުރުމާއެކު ވަގުތުން ހެލްތް ޕްރޮޓެކްޝަން އޭޖެންސީއަށް ރިޕޯޓްކުރިކަމަށް މުއައްމަރު ބުންޏެވެ. އެގޮތުން ޓެސްޓް ހެދުމަށްފަހު، ޕޮޒިޓިވްވި ހިސާބުން ދެން ހަދާނެ ގޮތަކާމެދު ސުވާލު އުފެދުނުކަމަށް މުއައްމަރު ބުނެއެވެ. އަދި އެވަގުތުވެސް މަސައްކަތް ކުރީ ހާސްވެ ބިރުގަތުމުގެ ބަދަލުގައި ހިތްވަރާއެކު ކުރިއަށް ދެން އަޅަންވީ ފިޔަވަޅަކާމެދު ވިސްނުންކަން އޭނާ ފާހަގަކުރިއެވެ.\nއަޅުގަނޑަށް ފުރަތަމައިނުން ކޮވިޑް-19 އަށް ޕޮޒިޓިވްވި ވާހަކަ ބުނީމާ ފުރަތަމަވެސް ހިތަށްއެރީ ދެން ކިހިނެއްބާއޭ ވާނީ، ފުރަތަމަވެސް ކުރެވުނު ސުވާލަކީ ދެން ކޮބައިހޭ މިކަމަށް އޮތް ސޮލިއުޝަންއަކީ، ވަރަށް މުހިއްމުކަމެއް މީގަ ބަލި ޖެހުނުކަން އެނގުނަސް ހާސްވެ ޕެނިކް ނުވުން، މި ބައްޔަކީ ބަލިޖެހޭ އެންމެން މަރުވާ ބައްޔެއްވެސް ނޫން، އަވަހަށް ސިމްޕްޓަމްސްތައް އެނގި، އަވަހަށް ރިޕޯޓްކުރެވި އަވަހަށް ފަރުވާދެވޭނެ ނަމަ މިއީ ފަސޭހަވުން ބޮޑު ބައްޔެއް\n~ މުއައްމަރު މުޙައްމަދު\nއޭގެ އިތުރުން، އާއިލާ މެމްބަރުންނަށް މި ޚަބަރު ލިބުމާއެކު ހާސްވިކަން ފާހަގަކޮށް މުއައްމަރު ބުނީ، އާއިލާގެ ފަރާތުން ވަރަށް ބޮޑު އެހީތެރިކަމަކާއި އެއްބާރުލުމެއްވެސް ލިބިގެން ދިޔަ ކަމަށެވެ. އަދި މި ބަލިން ރަނގަޅުވުމުގައި ހޭދަކުރި ރާސްތާގައި އެންމެ ބޮޑު އެހީއަކަށް ވެގެންދިޔައީ އާއިލާއާއި ވަޒީފާ އަދާ ކުރަމުންދާ އެމްއެންޑީއެފްގެ އާއިލާގެ ފަރާތުން ލިބުނު ހިތްވަރުކަން މުއައްމަރު ފާހަގަކުރިއެވެ.\nއެންމެ އުނދަގޫވީ ހޮލިޑޭ އައިލެންޑުން ވެލިދޫ އައިސޮލޭޝަނަށް ގެންދެވުނު ދުވަސް\nބަލީގެ ރިކަވަރީ ނުވަތަ ފަރުވާގެ މުއްދަތުގައި ދިމާވި އެންމެ އުނދަގޫކަމެއްގެ ގޮތުގައި މުއައްމަރު ފާހަގަކުރީ، ވެލިދޫ އައިސޮލޭޝަން ފެސިލިޓީއަށް ބަދަލުކުރި ދުވަހެވެ. އެގޮތުން އެ ދުވަހު އޭނާ ގެންދިޔަ މީހުން ހަޒްމަތް ސޫޓާއި، ރައްކާތެރިކަމުގެ ވަރުގަދަ ފިޔަވަޅުތަކާއެކު ފެނިގެންދިޔަ ވަގުތު ތަފާތު އިހުސާސެއް ކުރެވުނުކަން އޭނާ ފާހަގަކުރިއެވެ. ނަމަވެސް އެއާއެކުވެސް ޑޮކަޓަރުންނާއި ނަރުހުންގެ ފަރާތުން ނުހަނު ބޮޑު އެއްބާރުލުމެއް ލިބިގެންދިޔަކަމަށް މުއައްމަރު ބުނެއެވެ.\nއެގޮތުން ދުވާލަކު ދެއިރު ބީޕީއާއި އޮކްސިޖަން ހުންނަ ވަރުވެސް ބަލަމުންދިޔަކަން ފާހަގަކޮށް މުއައްމަރު އިތުރަށް ބުނީ، އޭރުވެސް އޭނާގެ ކިބައިގައި ހުރީ ބަލީގެ ވަރަށް "މައިލްޑް" އަލާމަތްތަކެއް ކަމަށެވެ. އަދި ހުންވެސް ހުރީ 38 ޑިގްރީގައިކަން އޭނާ ފާހަގަކުރިއެވެ.\nއޭގެ އިތުރުން،3ވަނަ ދުވަހަށްވީއިރު ހުންވެސް މުޅިން ރަނގަޅުވި ކަމަށާއި، އޭރު އިތުރު އަލާމަތްތައްވެސް ހުރީ ވަރަށް އާދައިގެ ވަރަކަށް ކަމަށް މުއައްމަރު ބުނެފައިވެއެވެ. އެގޮތުން އޭރުވެސް ގައިގައި ރިއްސުމާ، ވަސް ނުދުވުމާއި، ވަރުބަލިވުންފަދަ އަލާމަތްތައް ހުރި، ނަމަވެސް މަޑުމަޑުން އެކަންކަންވެސް އައީ ރަނގަޅުވަމުންކަން ފާހަގަކޮށްފައިވެއެވެ.\nޚާއްސަ މެސެޖް: އެންމެން ގުޅިގެން މި ހަނގުރާމައިން ކާމިޔާބު ލިބޭނެ\nކޮވިޑް-19 ގެ ބަލިމަޑުކަމުން ސަލާމަތްވެ މިއަދު މުއައްމަރު މިވަނީ އަނެއްކާވެސް ޤައުމީ ޚިދުމަތަށް ނުކުމެފައެވެ. އެގޮތުން މުއައްމަރު ވަނީ ރައްޔިތުންނަށްވެސް ޚާއްސަ މެސެޖެއްދީފައެވެ. އޭނާ ބުނި ގޮތުގައި މި ބައްޔަކީ އެންމެން ގުޅިގެން މަސައްކަތް ކޮށްގެން ކާމިޔާބު ހޯދޭނެ ބައްޔެކެވެ. މިކަމުގައި އެކަކު އަނެކަކަށް ދޭ އެހީތެރިކަމާއި އެއްބާރުލުން މުހިއްމު ރޯލެއް އަދާކުރާކަން އޭނާ ފާހަގަކުރިއެވެ.\nމި ބައްޔަކީ އަޅުގަނޑުމެން މިއާ ހަނގުރާމަކޮށް ކާމިޔާބު ލިބޭނެ ބައްޔެއް، ޑޮކްޓަރުން އެ ބުނާ ކަންކަމަށް ފޮލޯކޮށްފިނަމަ ވީ އޯލް ކެން ގެޓް ތްރޫ ދިސް\nމުއައްމަރު ބުނި ގޮތުގައި ބަލިން ރަނގަޅުވެ، ހެދިފައިވާ އެސްއޯޕީތަކާއި، އެމްއެންޑީއެފްގެ ލީޑަރުންގެ ލަފައާއި އިރުޝާދާއެކު އެނބުރި މަސައްކަތަށް ނުކުތީ ޤައުމަށް ޚިދުމަތް ކުރުމުގެ އައު ރޫޙަކާއެކުއެވެ. މި ދަނޑިވަޅުގައި ކޮވިޑް-19 ގެ ބަލިމަޑުކަމުން ރާއްޖެ ސަލާމަތް ކުރުމުގައި ކުރީ ސަފުގައި މަސައްކަތް ކުރާ ސިފައިންނާއި ޚިދުމަތްތެރިންނަށްވެސް އޭނާ ދޭ މެސެޖަކީ ހިތްވަރާއެކު އެންމެން އެކަތިގަނޑަކަށް ވެގެން މި ވައިރަސްއާ ހަނގުރާމަކޮށް ކާމިޔާބު ހޯދޭނެ ކަމެވެ.


Gaza Gai Hanguraama Eh Feshidhaane Kamuge Biru Eba Oiy- UN - Vaguthu\nޣައްޒާގައި ހަނގުރާމައެއް ފެށިދާނެކަމުގެ ބިރު އެބަ އޮތް - އދ\n3 އަހަރު ކުރިން ( ޖޫން 20, 2018 )\nޣައްޒާގެ ހާލަތު އޮތީ އަނެއްކާވެސް ހަނގުރާމައެއްގެ ތުންފަތްމަތީގައިކަމަށާއި، 2014 ވަނަ އަހަރު އެކުލަވާލި އެއްބަސްވުމަށް އިޒްރާއިލާއި ހަމާސް ޖަމާއަތުން ޢަމަލުނުކޮށްފިނަމަ، ކަންތައްތައް އިތުރަށް ގޯސްވެދާނެކަމަށް އދ.ގެ ސެކެރެޓަރީ ޖެނެރަލް އެންޓޯނިޔޯ ގުޓެރޭޒް ވިދާޅުވެއްޖެއެވެ.\nގުޓެރޭޒް މިހެން ވިދާޅުވެފައިވަނީ އޭނާ ނެރުއްވި ނޫސް ބަޔާނެއްގައެވެ.\nމި ބަޔާނުގައި އޭނާ ވިދާޅުވެފައިވަނީ، ދެ ޤައުމު ގުޅޭ ބޯޑަރު ސަރަޙައްދުގައި، އިޒްރާއިލު ސިފައިން ހަތިޔާރު ބޭނުންކޮށް، އާއްމުންނާ އަމާޒުކޮށް ބަޑި ޖަހަމުންދާތީ، އެކަމާ ކަންބޮޑުވެ ހައިރާންވާކަމަށެވެ. އޭނާ އިތުރަށް ވިދާޅުވީ، އަސްކަރިއްޔާއިން ބާރުގެ ބޭނުންކުރުމުގައި "އެކަށީގެންވާ މިންވަރަށް ވުރެ އިތުރަށް ބޭނުންކޮށްގެން ނުވާނެ" ކަމަށެވެ.\nހަމައެހެންމެ، އެސަރަޙައްދުގައި ކުރިއަށް ދާ މުޒާހަރާތައް ކަވަރުކުރުމަށް ހަރަކާތްތެރިވަމުންދިޔަ ދެ ނޫސްވެރިޔަކާއި، މުޒާހަރާގައި ޒަޚަމްވާ މީހުންނަށް ފަރުވާ ދިނުމަށް ހަރަކާތްތެރިވަމުންދިޔަ ޞިއްޙީ އެހީތެރިއެއްގެ ގަޔަށް ބަޑި ޖަހައި މަރާލުން، އޭނާވަނީ ކުށްވެރި ކުރައްވާފައެވެ. އަދި، އެފަރާތްތަކަށް އެއްވެސް ބިރެއް ނެތި އެމީހުންގެ ޒިންމާތައް އަދާކުރެވެން ޖެހޭނެކަމަށް ވިދާޅުވެފައިވެއެވެ.\nމީގެއިތުރުންވެސް، ގުޓެރޭޒް ވިދާޅުވެފައިވަނީ ހަމާސް ޖަމާއަތުންވެސް، މިކަން ހައްލުކުރުމަށް ފިޔަވަޅު އަޅަން ޖެހޭކަމަށެވެ.\nއދ. އިން މިފަދަ ބަޔާނެއް ނެރުމަށް ދުވަސްތަކެއް ނެގިއިރު، މިކަމުގެ ސަބަބުން ޣައްޒާގެ މަޝްރަހަށް އެއްވެސް ލުޔެއް ނުވަތަ ހައްލެއްވެސް ނުލިބޭނެކަމަށް، ބައިނަލްއަޤުވާމީ މަޝްރަހު ދިރާސާކުރާ ފަރާތްތަކުން ބުނެއެވެ.\nޖޫން 20, 2018 15:16\nކިތައް މީހުން މަރުވީމަ ހަގުރާމައެއް ފެށުނު ކަމަށް ވަނީ؟\nޖޫން 23, 2018 10:55\nއދ. ދެންވެސް ބައިނަލް އަގުވާމީ ޖަމާއަތްތަކުން ތިބޭތި ކަންބޮޑުވުން އަނގަ ބަހުން ފާޅުކޮށް އިސްރާއިލްގެ ލާއިންސާނީ އަމަލުތައް ކުއްވެރިކުރަން. އެނޫން ކަމެއް ވާބައެއް ނޫން ތީކީއެއް. ނަމެއްގަ މުސްލިމް ގައުމުތަކާއި ދައުލަތްތައް މި ދުނިޔެއިންވެސް ފޮހެލަން ހަދާފަ ހުރި ޖަމާއަތްތަކެއްތީ. އިސްރާއިލަކީ އޮންނަ ގައުމެއްވެސް ނޫން. ފަލަސްތީނުގެ ބިންތަކަށް އަރައިގެން އެމީހުންގެ އެތަށް ބަޔަކު ޝަހީދު ކުރަމުން ދާއިރު ތި ޖަމްއިއްޔާތަކުގެ ޒިންމާއަކަށް ވާންޖެހެނީ ހަމަ އެކަނި އެކަން ކުއްވެރި ކުރުންތަ؟ އެހެންވެއްޖެއްޔާ ތީ ދީނީ އަދި ސިޔާސީ ގޮތުން ވަކި ކޮޅަކަށް ޖެހި ކޮރަޕްޓް ވެފަ ހުރި ޖަމާއަތްތަކެއް. ތިކަހަލަ ޖަމާއަތްތަކެއްގެ ބޭނުމެއް ނެތް. މިއަދު ތިހެން މިދުނިޔެ މަތީގައި އަޑިއަޑިން ކުޅިވަރު ކުޅެވޭނެ. އެކަމަކު އެދުވަހުން ބޮޑުވެގެންވާ އަޒާބު ލިބޭއިރު އިސްރާއިލްގެ އެއްވެސް ބޮމެއް އަދި ބަޑިއެއް ވެސް މަސައްކަތް ނުކުރާނެ އަދި ތިގެން އެކަކުވެސ\nޖޫން 23, 2018 11:11\nއދ. ދެންވެސް ބައިނަލް އަގުވާމީ ޖަމާއަތްތަކުން ތިބޭތި ކަންބޮޑުވުން އަނގަ ބަހުން ފާޅުކޮށް އިސްރާއިލްގެ ލާއިންސާނީ އަމަލުތައް ކުއްވެރިކުރަން. އެނޫން ކަމެއް ވާބައެއް ނޫން ތީކީއެއް. ނަމެއްގަ މުސްލިމް ގައުމުތަކާއި ދައުލަތްތައް މި ދުނިޔެއިންވެސް ފޮހެލަން ހަދާފަ ހުރި ޖަމާއަތްތަކެއްތީ. އިސްރާއިލަކީ އޮންނަ ގައުމެއްވެސް ނޫން. ފަލަސްތީނުގެ ބިންތަކަށް އަރައިގެން އެމީހުންގެ އެތަށް ބަޔަކު ޝަހީދު ކުރަމުން ދާއިރު ތި ޖަމްއިއްޔާތަކުގެ ޒިންމާއަކަށް ވާންޖެހެނީ ހަމަ އެކަނި އެކަން ކުއްވެރި ކުރުންތަ؟ އެހެންވެއްޖެއްޔާ ތީ ދީނީ އަދި ސިޔާސީ ގޮތުން ވަކި ކޮޅަކަށް ޖެހި ކޮރަޕްޓް ވެފަ ހުރި ޖަމާއަތްތަކެއް. ތިކަހަލަ ޖަމާއަތްތަކެއްގެ ބޭނުމެއް ނެތް. މިއަދު ތިހެން މިދުނިޔެ މަތީގައި އަޑިއަޑިން ކުޅިވަރު ކުޅެވޭނެ. އެކަމަކު އެދުވަހުން ބޮޑުވެގެންވާ އަޒާބު ލިބޭއިރު އިސްރާއިލްގެ އެއްވެސް ބޮމެއް އަދި ބަޑިއެއް ވެސް މަސައްކަތް ނުކުރާނެ އަދި ތިގެން އެކަކުވެސް ސަލާމަތް ނުވާނެކަން ހަދާން ބަހައްޓާތި. ދެން އެމެރިކާގެ ވާހަކަ ނުދެއްކިއްޔާ ރަނގަޅުވާނީ. ހުރިހާ ގައުމުތަކެއްގަ ދިމާވާ މައްސަލަތައް ހައްލުކުރާށޭ ކިޔާފަ ގައުމުތަކުގެ ދާހިލީ ކަންކަމަށް ވަދެ އެއްގައުމު ދެގައުމާ ޖައްސާ، އިރާގާ އިރާނާ ޖައްސާ، ނޯތް ކޮރެއާއާއި ސައުތު ކޮރެއާއި ޖައްސާ މުޅި ދުނިޔޭގެ ގައުމުތައް ދުޝްމަނުންތަކަށް ހަދާފަ މިހުރީ. މާ ހެޔޮ އެދޭ ބަޔަކަށް ވެގެން އިސްރާއިލަށް އެންމެ 50 ސިފައިން ފޮނުވާފަ ފަލަސްތީނަށް އެހީވުމުގެ ބަދަލުގައި ފަލަސްތީނުގެ ރައްޔިތުން ޝަހީދުކުރަމުންދާ އިސްރާއިލަށް ހަތިޔާރި އެއްޗެހި ފޯރުކޮށްދީ މުސްލިމުންގެ މުޣައްދަސް ބިމުގައި މިމީހުންގެ އެމްބަސީ ބަހައްޓާއިރު ލަދެއް ހަޔާތެއް ނެތޭ. އަދި މިހާރު އެބަ އުޅެއެއްނު މާ ރަނގަޅު ބަޔަކަށްވެގެން ފަލަސްތީނަށް އެހީވާށޭ ކިޔާފަ އެހެން މުސްލިމް ގައުމުތައް ކަމައްވާ ސައުދި އަރަބިއާއާއި، ޔޫއޭއީއާއި ގަތަރުގެ ފަރާތުން މާލީ އެހީތެރިކަންދޭ ކަމުގެ ނަމުގަ ފަލަސްތީނުގެ ބިންތައް އިސްރާއިލްއަށް ދިނުމުގެ ޕްރޮޕެގެންޑާ ފަތުރަން. އެމެރިކާ ތިއޮތީ ވެއްޓެން ހުރި އެންމެ ދަށުދަރަޖައަށް ވެއްޓިފަ. މިނޫން ދުވަހެއް އެބައޮތް. އެދުވަހުން އިންސާފު ކުރެވޭނެ އެންމެ ފުރިހަމައަށް. އަހަރެން ދުއާ ކުރާނަން އެމެރިކާއާ އިސްރާއިލްގެ ޕްލޭން ފެއިލްވެ މިދުނިޔޭގަ ވެސް ބޭޒާރުވެ އެކަލާނގެ ކޯފާ ލިބެން.


ދެކުނު އެފްރިކާއިން ފެނުނު އާ ވޭރިއެންޓުގެ ނުރައްކާ ބޮޑު: ޑަބްލިޔުއެޗްއޯ – Haftha\nFri, 21 January, 2022, 6:15 am\nދެކުނު އެފްރިކާއިން ފެނުނު އާ ވޭރިއެންޓުގެ ނުރައްކާ ބޮޑު: ޑަބްލިޔުއެޗްއޯ\nދެކުނު އެފްރިކާއިން ފެނުނު އާ ވޭރިއެންޓުގެ ނުރައްކާ ބޮޑު ކަމަށް ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) އިން ބުނެފިއެވެ.\nމި ހަފްތާގެ ކުރީކޮޅު އެފްރިކާއިން ފެނުނު ވޭރިއެންޓު މިހާރު ވަނީ ގިނަ ގައުމުތަކަށް ފެތުރިފައެވެ. އަދި އެ ވޭރިއެންޓު ވަނީ ވަރަށް ބޮޑަށް މިއުޓޭޓްވެފައި ކަމަށާއި، މިހާރު ހުރި ވެކްސިންތައް އެ ވޭރިއެންޓާ ދެކޮޅަށް މަސައްކަތް ނުކޮށްފާނެ ކަމުގެ ބޮރު އޮތް ކަމަށްވެސް ސައިންސުވެރިން ވަނީ ބުނެފައެވެ.\nޑަބްލިޔުއެޗްއޯއިން އިއްޔެ ވަނީ އެ ވޭރިންޓަށް “އޮމިކްރަން”ގެ ނަން ދީފައެވެ. އަދި އެ ވޭރިއެންޓާމެދު ކަންބޮޑުވާންޖެހޭ ކަމަށާއި ނުރައްކާތެރި އެހެން ވޭރިއެންޓުތަކާ އަޅާކިޔާއިރު މި ވޭރިއެންޓުން އަލުން އިންފެކްޓުވުމުގެ ފުރުސަތު ބޮޑު ކަމަށް ބުންޏެވެ.\nއެ ވޭރިއެންޓު ފެނިފައިވާ ގައުމުތަކުގެ ހޮންކޮންގާއި އިސްރާއީލް އަދި ބޮސްޓްވާނާ ހިމެނެއެވެ. ނަމަވެސް އެޔަށްވުރެވެސް ގިނަ ގައުމުތަކަށް އެ ވޭރިއެންޓު ފެތުރިފައިވުމުގެ ފުރުސަތު ބޮޑު ކަމަށް ސައިންސުވެރިން ބުނެއެވެ.\nއެ ވޭރިއެންޓު ހަލުވިކަމާއެކު ފެތުރެމުންދާތީ، ގިނަ ގައުމުތަކަކުން މިހާރު ވަނީ ދެކުނު އެފްރިކާއިން އެ ގައުމުތަކަށް ދަތުރުކުރުން މަނާކޮށްފައެވެ. އެގޮތުން، އިނގިރޭސި ވިލާތާއި ޖަޕާނާއި ސިންގަޕޫރު ފަދަ ގައުމުތަކުން ވަނީ ދެކުނު އެފްރިކާއާއި އެ ގައުމުގެ އަވަށްޓެރި ގައުމުތަކުގެ ފްލައިޓުތައް ދަތުރުކުރުން މަނާކޮށްފައެވެ.\nފާހަގަ: ކޮވިޑް-19, ދުނިޔެ, ސައުތު އެފްރިކާ ވޭރިއަންޓް


މުސްލިމުންނަށް ހިތާމަވެރި ޚަބަރެއް! މިއަހަރު ޙައްޖުގެ އަޅުކަން ވެސް ކެންސަލް ވެދާނެ! – Dhen.mv\nމުސްލިމުންނަށް ހިތާމަވެރި ޚަބަރެއް! މިއަހަރު ޙައްޖުގެ އަޅުކަން ވެސް ކެންސަލް ވެދާނެ!\nދެން އެމްވީ April 3, 2020 - 12:30 pm\nޙައްޖުގެ މަތިވެރި އަަޅުކަން މިއަހަރު ކެންސަލް ވެދާނެކަމަށް މީޑިއާ ރިޕޯޓްތައް ބުނެފިއެ ވެ.\nއެގޮތުން ބައެއް ރިޕޯޓުތަކުން ބުނެފައިވަނީ ފެތުރެމުން އަންނަ ކޯވިޑް-19 ގެ ސަބަބުން، މިއަހަރުގެ ޙައްޖުގެ އަޅުކަން ނުބާއްވާ ، ކެންސަލް ކޮށްލުމާއިމެދު ސައުދީ ސަރުކާރުން ،ދީނީ ޢިލްމުވެރިންނާއި މަޝްވަރާ ކުރަމުން އަންނަ ކަމަށެވެ.\nމިއީ ޤަރުނުތަކެއް ފަހުން ޙައްޖުގެ މަތިވެރި އަޅުކަން ކެންސަލްވާ ފުރަތަމަ ފަހަރެވެ. އެންމެ ފަހުން ޙައްޖުގެ އަޅުކަން ސައުދީ އަރަބިއާއިން ކެންސަލް ކޮށްފައިވަނީ 1798 ވަނަ އަހަރުއެވެ. އެއީ މީގެ 200 ވަރަކަށް އަހަރު ކުރިންނެވެ.\nމިހާރު މުޅި ދުނިޔެއަށް ވެސް ފެތުރެމުން އަންނަ ކޮރޯނާ ވައިރަސްގެ އަސަރު މައްކާ އަދި މަދީނާއަށް ވެސް ކޮށްފައިވާ ކަމަށް ރިޕޯޓުތަކުން ބުނެފައިވެއެވެ. އެހެންކަމުން ސައުދީ އަރަބިއާއިން މިހާރުވަނީ އެޤައުމުގެ ބޯޑަރުތައް ވެސް ބަންދުކޮށް، އެއްވެ އުޅުން ނުވަތަ ބޮޑެތި ޖަމާޢަތްތައް ބޭއްވުން އެންމެންނަށް ވެސް މަނާ ކޮށްފައެވެ.\nއަދި ޖުލައި މަހުގެ ފަހުކޮޅު އޮންނަ ޙައްޖުގެ އަޅުކަން އަދާކުރުމުގެ ތައްޔާރީތައް މަޑުޖައްސާލަން ވެސް ސައުދީ ސަރުކާރުން ވަނީ އަންގާފައެވެ.\nޙައްޖާއި ޢުމްރާގެ މިނިސްޓަރ ، މުޙައްމަދު ސާލިޙް ބިން ޠާހިރް ބަންތޭން މިދިޔަ އަންގާރަ ދުވަހު މިކަން ރަސްމީކޮށް އަންގަމުން ވިދާޅުވީ، ކޮރޯނާ ވައިރަސްގެ ހާލަތު ރަނގަޅު ވަންދެން ނުވަތަ މިކަމާއިމެދު ވަކި ގޮތެއް ހަމަޖެހެންދެން މިއަހަރުގެ ޙައްޖުގެ އަޅުކަން އަދާކުރަން ދިޔުމުގެ ތައްޔާރީތައް މަޑުޖައްސާލުމަށެވެ.\nމިއަހަރުގެ ޙައްޖުގެ އަޅުކަން ކެންސަލް ވެދާނެ ކަމުގެ ހިތާމަވެރި ޚަބަރު މިހާރު އަންގާފައިވާއިރު، ސައުދީ ސަރުކާރުން ވަނީ ޢުމްރާވުމަށް މީހުން އެޤައުމަށް ދިޔުންވެސް ވަގުތީ ގޮތުން ހުއްޓާލާފައެވެ. މިއީ ވެސް ކޯވިޑް-19 ގެ ސަބަބުން، މިދިޔަ މަހުގެ ކުރީކޮޅު ނިންމި ނިންމުމެކެވެ.\nޙައްޖަށް ގެންދިޔުމަށްޓަކައި ރެޖިސްޓްރޭޝަން ފީ ދެއްކި ކުންފުނިތަކަށް އެފައިސާ އަނބުރާ ދޭން ނިންމައިފި\nޙައްޖު ޚުތުބާ: މުސީބާތްތަކުގައި ކެތްތެރިވެ މާތް ﷲ އަށް ދުޢާ ދެންނެވުމުގައި ދެމިތިބޭށެވެ. !\nޙައްޖާއި ދިމާކޮށް ގެފުޅުގެ އުރަކޮޅު މައްޗަށް އުފަލަނީ ކީއްވެކަން އެނގޭތަ؟\nޙައްޖަށް ދިޔުމަށް 43 އަހަރުވަންދެން ފައިސާއެއްކުރި މީހެއް: ނިޔާވީ ޙައްޖުވުމަށް ފަހު، އިހްރާމް ހެދުމުގައި!


Maruvefai ohvaa fenunee bidheysee eh\nމަރުވެފައި އޮއްވާ ފެނުނީ ބިދޭސީއެއް\nބިދޭސީ މީހާ ހޮސްޕިޓަލަށް ގެންދިޔަ އިރުވެސް ވަނީ މަރުވެފައި -- ފޮޓޯ: އަވަސް\nޓޯ-ޔާޑާދިމާ ފަޅުތެރެއިން މަރުވެފައިވާ އޮއްވާ ފެނުނީ އިނގިރޭސިވިލާތުގެ މީހެއް ކަމަށް ފުލުހުން ބުނެފި އެވެ.\nމާލޭ ފަޅުތެރޭ މީހަކު ވެއްޓިގެން ރިޕޯޓު ކޮށްފައިވަނީ މިއަދު ހެނދުނު އެވެ. ފުލުހުން އެ ސަރަހައްދަށް ގޮސް އެ މީހާ އައިޖީއެމްއެޗަށް ގެންދިޔަ އިރު އެ މީހާ މަރުވެފައިވާ ކަމަށް އައިޖީއެމް ހޮސްޕިޓަލުން ވަނީ ޔަގީންކޮށްދީފަ އެވެ.\nއެ ހާދިސާ އާ ގުޅިގެން ފުލުހުން މިއަދު ބުނީ، މަރުވެފައި އޮއްވާ ފެނުނީ އިނގިރޭސިވިލާތުގެ ރައްޔިތެއް ކަމަށާއި އެ މީހާގެ އުމުރުން 58 އަހަރު ކަމަށެވެ. އެހެން ނަމަވެސް، އެ މީހާ އާ ބެހޭ އިތުރު ތަފްސީލެއް ފުލުހުން ހާމަ އެއް ނުކުރެ އެވެ.\nމިދިޔަ މަހު 23 ގައިވެސް ވަނީ އައިޖީއެމްއެޗް ސަރަހައްދު މޫދުން މީހަކު ފެނިފަ އެވެ. އޭނާގެ ހަށިގަނޑަށް ޒަހަމް ތަކެއް ލިބިފައި ހުރުމާއެކު މަރުގެ ހަގީގަތް ހޯދުމަށް ބޭރަށް ފޮނުވައިގެން ޕޯސްޓްމޯޓަމް ވަނީ ހަދާފަ އެވެ. އަދި، ބެލުމުން އޭނާ މަރުވީ ގެނބިގެން ކަމާއި ޒަހަމްތަކަކީ މޫދުގައި އޮތް ލިބުނު ޒަހަމްތަކެއް ކަމަށް ބެލެވޭ ކަމަށް ޕޯސްޓްމޯޓަމް ހެދި ފަރާތުން ފުލުހުންނަށް މައުލޫމާތު ދީފައިވެ އެވެ.\nމޯލްޑިވްސް ޕޮލިސް ސާވިސް އިނގިރޭސިވިލާތް މަރު + ޕޮލިސް ޓޯ ޔާޑް\nއިނގިރޭސި މީހާ މޫދަށް އެރުނީ އަމިއްލައަށް\nޓޯޔާޑްއާ ދިމާ ފަޅު ތެރެއިން މަރުވެފައި އޮތް މީހަކު ފެނިއްޖެ


އިމްތިޙާނުގެ ކުރިން އިމްތިޙާނުގައިދޭނެ ސުވާލުތައް މުދައްރިސުންގެ އަތުން ހޯދުމަކީ އިސްލާމް ދީން ހުއްދަކުރާ ކަމެއްތޯ؟ ކިޔުންތެރިއަކު ވަނީ ސުވާލުކޮށްފައެވެ.\nޖަވާބަކީ އިމްތިޙާނުގައި ދޭނެ ސުވާލުތައް އިމްތިޙާނުގެ ކުރިން މުދައްރިސުންގެ އަތުން ހޯދުންވާނީ އިމްތިޙާނުގައި މަކަރުހެދުމަށެވެ. އެއީ ކަނޑައެޅިގެން ޙަރާމް ކަމެކެވެ. ދަރިވަރަކު ނުވަތަ ބެލެނިވެރިއަކު އެދުނުނަމަވެސް މުދައްރިސުން ދިނުންވެސް ހުއްދަވެގެނެއް ނުވެއެވެ.\nޓެސްޓުގައި ދޭނެ ސުވާލުތައް ޒާތުގެ ސުވާލުތައް ކުދިންނަށްދީ އިމްތިޙާނަށް ފަސޭހަކޮށްދިނުން މީގެ ތެރޭގައި ނުހިމެނެއެވެ. ނަމަވެސް ސީދާ ސުވާލުތައް ދިނުމަކީ މަކަރު ހައްދުވަން ކުރެވޭ ކަމަކަށް ނޫނީ ނުވާނެއެވެ.\nތިރީގައިވާ ލިޔުމުން އެކަމުގެ ޙުކުމްތައް ވަރަށް ރަނގަޅަށް ސާފުވާނެއެވެ.\nއިމްތިޙާނުތަކުގައި (ޓެސްޓުތަކުގައި) މަކަރު ހެދުމަކީ ޙަރާންކަމެކެވެ. އަދި އެއީ މުންކަރާތެއްވެސް މެއެވެ. އެއީ އެކިއެކި މުޢާމަލާތުކުރުމުގައި މަކަރާއި ޙީލަތް ހެދުން ފަދަ ކަމެކެވެ. އަދި ބައެއް ފަހަރު މުޢާމަލާތްކުގައި މަކަރުހެދުމަށް ވުރެވެސް ނުބައިކަމަކަށް އެކަން ވެދާނެއެވެ. އެއީ އިމްތިޙާނުގައި މަކަރުހަދައި ފާސްވެ ބޮޑު ވަޒީފާއެއް ވެސް ލިބިދާނެއެވެ.\nއެހެންކަމުން އެއްވެސް މާއްދާއެއްގެ އިމްތިޙާނެއްގައި މަކަރު ހެދުން ޙަރާމެވެ. ނަބިއްޔާ ﷺ ގެ އަރިހުން ވާރިދުވެފައިވާ ޞައްޙަ ޙަދީޘެއްގައިވެއެވެ.\n«وَمَنْ غَشَّنَا فَلَيْسَ مِنَّا» [رواه مسلم برقم: 164 – (101)]\nމާނައީ: "އަހަރުމެންނަށް މަކަރު ހަދައިފި މީހަކީ އަހަރުމެންގެ ތެރެއިންވާ މީހެއް ނޫނެވެ."\nއެހެނީ އެއީ ޚިޔާނާތެކެވެ. ﷲ ތަޢާލާ ވަޙީކުރެއްވިއެވެ. ﴿يَا أَيُّهَا الَّذِينَ آمَنُوا لَا تَخُونُوا اللَّـهَ وَالرَّسُولَ وَتَخُونُوا أَمَانَاتِكُمْ وَأَنتُمْ تَعْلَمُونَ﴾ [سورة الأنفال 27]\nމާނައީ: "އޭ އީމާންވެއްޖެ މީސްތަކުންނޭވެ! ﷲ އަށާއި ރަސޫލާއަށް ތިޔަބައިމީހުން ޚިޔާނާތްތެރި ނުވާށެވެ! އަދި ތިޔަބައިމީހުންގެ އަމާނާތްތަކަށް، އެނގިއެނގިތިބެ ތިޔަބައިމީހުން ޚިޔާނާތްތެރި ނުވާށެވެ!"\nއެހެންކަމުން ކިޔަވާ ކުދިންނަށް ވާޖިބުވެގެންވަނީ އެއްވެސް މާއްދާއެއްގައި މަކަރު ނުހެދުމެވެ. އަދި ގަދައަށް މަސައްކަތްކޮށް (ޓެސްޓުތަކަށް) ރަނގަޅަށް ތައްޔާރުވުމެވެ. އޭރުން އިމްތިޙާނުތަކުގައި ރަނގަޅަށް ފާސްވާނެއެވެ.\nމަކަރު ނުހަދާ ޓެސްޓު ހަދާ މީހާއަކީ ރަނގަޅަށް ކަންކުރާ މީހެކެވެ. ބައެއް މާއްދާތައް ރިޕީޓުކުރަން ޖެހެނަސް ތިބާގެ މައްޗަށް އޮތީ ރަނގަޅަށް މަސައްކަތްކޮށް ހެޔޮގޮތުގައި ކުރިއަށް ދިޔުމެވެ.\nފަހެ ޙައްޤަށް ތަބާވުން މާ އައުލާކަން ބޮޑެވެ. އަދި ހެޔޮކަން ލިބޭނެކަމުގެ އުފާތެރި ޚަބަރު ލިބިގަންނާށެވެ. އަދި ހެޔޮ ނިމުންވެސް އެފަދަ މީހުންނަށް ހުށްޓެވެ.\nތެދުވެރިކަމާއެކު ތައްޔާރުވެ މަސައްކަތްކުރަންޏާ ތިބާގެ ކަންތައްތައް ﷲ ތަޢާލާ ފަސޭހަކޮށްދެއްވާނެއެވެ.\n﴿وَمَن يَتَّقِ اللَّـهَ يَجْعَل لَّهُ مَخْرَجًا  وَيَرْزُقْهُ مِنْ حَيْثُ لَا يَحْتَسِبُ …﴾ [سورة الطلاق2– 3]\nމާނައީ: "އަދި ﷲ އަށް ތަޤުވާވެރިވާމީހާ (ދަންނާށެވެ!) އެއިލާހު އޭނާއަށް ނުކުންނާނެ މަގެއް ދައްކަވާނެއެވެ.  އަދި ހީވެސްނުކުރާފަދަ ގޮތްގޮތުން އެއިލާހު އޭނާއަށް ރިޒްޤު ދެއްވާނެއެވެ. …"\nމާނައީ: "އަދި ﷲ އަށް ތަޤުވާވެރިވާމީހާ (ދަންނާށެވެ!) އޭނާގެ ކަންތަކުގައި އެއިލާހު އޭނާއަށް ފަސޭހަކަން ލައްވާނެއެވެ." އަދިވެސް ވަޙީކުރެއްވިއެވެ. ﴿يَا أَيُّهَا الَّذِينَ آمَنُوا إِن تَتَّقُوا اللَّـهَ يَجْعَل لَّكُمْ فُرْقَانًا﴾ [سورة الأنفال 29]\nމާނައީ: "އޭ އީމާންވެއްޖެ މީސްތަކުންނޭވެ! ތިޔަބައިމީހުން ﷲ އަށް ތަޤުވާވެރިވާނަމަ، ތިޔަބައިމީހުންނަށް ޙައްޤާއި ބާޠިލު ވަކިކުރާނެ މަގު، އެއިލާހު ދައްކަވާނެއެވެ."\nالفُرْقَان އަކީ ނޫރާއި ޢިލްމާއި ހިދާޔަތެވެ.\nޢިލްމު ހޯދުމުގެ ރަނގަޅު މަގުގައި ގަދައަޅާ މަސައްކަތްކުރާށެވެ. އަދި ޢިލްމު ޙާޞިކުރުމުގައި ގަދައަޅާ މަސައްކަތްކުރުމަށް ސަމާލުވާށެވެ. އަދި ﷲ އާ މެދު ހެޔޮކޮށް ހީކުރާށެވެ. އަދި އެއިލާހުގެ ޙަޟްރަތުން ތައުފީޤު ދެއްވުމަށް އެދި ދުޢާކުރާށެވެ. އަދި ހެޔޮކަމާއި ހެޔޮ ނިމުން ހުރިކަމުގެ އުފާވެރި ޚަބަރު ލިބިގަންނާށެވެ. އަދި މަކަރު ހަދާ އުޅޭ ބައެއްގެ ކަންތައްތައް ފެނިފައި ކެހިވެރި ނުވާށެވެ. އަދި އެމީހުންނަށް ލިބޭ ކުރިއެރުންތައް ލިބުމަށްވެސް ނޭދޭށެވެ. އެހެނީ އެބައިމީހުން އެވަނީ ބޮޑު ފާފައަކަށް އަރިއިގަނެފައެވެ. އަދި ބޮޑު ނުރައްކަލެއްގެ ތެރެއަށް ވެއްޓިފައެވެ.\n= ސަމާޙަތުއްޝައިޚް ޢަބްދުލްޢަޒީޒު ބުން ބާޒު رحمه الله\n-- އަލްއަޚް މިދުޙަތު ޢިރުފާން


PSIP mashroouthah anna aharu dhivehi kunfunithakah libyne: Ameer\nޕީއެސްއައިޕީ މަޝްރޫއުތައް އަންނަ އަހަރު ދިވެހި ކުންފުނިތަކަށް ލިބޭނެ: އަމީރު\nސަރުކާރުގެ ކުންފުނި އެމްޓީސީސީ އިން ބަނދަރެއްގެ މަސައްކަތް ކުރަނީ: ޕީއެސްއައިޕީ މަޝްރޫއުތައް އަންނަ އަހަރު ދިވެހި ކުންފުނިތަކަށް ދޭނެ ކަމަށް ސަރުކާރުން ބުނޭ -- ފޮޓޯ: އެމްޓީސީސީ\nއިގްތިސޯދު ރަނގަޅު ކުރުމުގެ ގޮތުން، އަންނަ އަހަރު ހިންގާ ޕަބްލިކް ސެންޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) މަޝްރޫއުތައް ދިވެހި ކުންފުނިތަކަށް ލިބޭނެ ކަމަށް ފިނޭންސް މިނިސްޓްރީން ބުނެފި އެވެ.\nބަޖެޓު ކޮމެޓީގައި ވާހަކަ ދައްކަވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވި ގޮތުގައި ކޮވިޑް-19 ގެ ހާލަތާ ގުޅިގެން "ރިލީފް ޕެކޭޖު" ގެ ގޮތުގެ ގޮތުން ގިނަ އެހީ ތަކެއް ދެވިފައިވާ ކަމަށެވެ.\nއަންނަ އަހަރު ހިންގާ އަށް ބިލިއަން ރުފިޔާގެ ޕީީއެސްއައިޕީ މަޝްރޫއުގެ ބައެއް ދިވެހި ކުންފުނި ތަކަށް ދޭނެ ކަމަށެވެ. ވިދާޅުވީ ދިވެހި ކުންފުނިތަކަށް ހަމައެކަނި ކުރިމަތިލެވޭ ގޮތަށް ޕްރޮކިއުމެންޓް ޕޮލިސީ އަށް ބަދަލު ގެނެސް، އަދި ކުރިއަށް އޮތްތަނުގައި ވެސް ގެންދާނެ ކަމަށެވެ.\nމިނިސްޓަރު އިތުރަށް ވިދާޅުވި ގޮތުގައި މިހާލަތުގައި އިކޮނޮމީ ރަނގަޅު ކުރަން ބޭނުންނަމަ ސަރުކާރުން "އިންޓަވީން" ކުރުމަކީ ކޮންމެހެން ކުރަން ޖެހޭކަމެއްގެ ގޮތުގައި މާހިރުން ދެކެވަޑައިގަންނަވާ ކަމަށެވެ.\n"އިގްތިސޯދު ބޫސްޓު ކުރަން މިވަގުތު ފިޔަވަޅު ނާޅައިފިނަމަ ދަށަށް ދާނެ. އިގްތިސޯދީ މާހިރުން ވެސް އައިއެމްއެފް ވެސް ވިދާޅުވަނީ މިއީ ކުރު މުއްދަތުގެ މައްސަލައެއޭ. މިއީ ފަންޑަމެންޓަލް ޕޮލިސީ ލެވަލްގެ މައްސަލައެއް ނޫން. ސަރުކާރުން ބޭނުން ވަނީ ކޮންސެޝަނަލް އާއި ލޯނުގެ ގޮތުގައި ފައިނޭންސް ހޯދައިގެން ނަމަވެސް މި ހާލަތަށް އިންޓަވިން ކުރުން،" އަމީރު ވިދާޅުވި އެވެ.\nއަންނަ އަހަރުގެ ބަޖެޓުގައި ޕީއެސްއައިޕީ މަޝްރޫއުތައް ހިންގަން 8.3 ބިލިއަން ރުފިޔާ ހިމަނާފައިވެ އެވެ. މިއީ މި އަހަރާ އަޅާ ބަލާއިރު 49 ޕަސެންޓުގެ އިތުރު އަދަދެކެވެ. ޕީއެސްއައިޕީ މަޝްރޫއުތަކަށް އަންނަ އަހަރު ދައުލަތުގެ ބަޖެޓުން ހަރަދު ކުރާނީ 3.5 ބިލިއަން ރުފިޔާ އެވެ. އަދި ބޭރު ފަރާތްތަކުން ލޯނު ނަގައިގެން ޕީއެސްއައިޕީ އަށް 3.8 ބިލިއަން ރުފިޔާ ހޭދަ ކުރާނެ އެވެ. ބޭރުގެ ހިލޭ އެހީގެ ގޮތުގައި 561 މިލިއަން ރުފިޔާ ޕީއެސްއައިޕީ އަށް ހޭދަ ކުރާއިރު، ޓްރަސްޓް ފަންޑުން ޕީއެސްއައިޕީއަށް 596.1 މިލިއަން ރުފިޔާ ހަރަދު ކުރުމަށް ހަމަޖެހިފައިވެ އެވެ.\nދައުލަތުގެ ބަޖެޓް މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިނޭންސް މިނިސްޓްރީ + ފައްޔާޒް އިސްމާއީލް ދައުލަތުގެ އާމްދަނީ އިގްތިސޯދު އިބްރާހިމް އަމީރު ޕީއެސްއައިޕީ ދައުލަތުގެ ދަރަނި


ޝައހީދުންގެ ދުވަހުގެ ވާހަކަތައް އެކިދިމާތަކުން އެބަ އަޑު އިވެއެވެ. ކުރާ ޓްވީޓްތައްވެސް ފެނެއެވެ. ފުރަތަމަ ސުވާލަކީ ވެސް ރާއްޖޭގައި ބޭރު ޤައުމުތަކުގެ ސިފައިން ބަނޑަހަ ޖައްސުވައިގެން ތިބެ ޢަލިރަސްގެފާނު ކުރެވި ޖިހާދާއި ދޮންބަންޑާރައިން ކުރެއްވި ޖިހާދުގެ ވާހަކަ ދައްކަން ލަދުވެސް ނުގަންނަނީ ހެއްޔެވެ؟\nހޮޅިންގެ ކިބައިން ރާއްޖެ ސަލާމަތްކުރެއްވި ދޮންބަންޑާރައިން ހަތިޔާރާއެކު ނުކުމެވަޑައިގެން ކުރެއްވި ޖިހާދާއި ވޯރާއިންގެ ކިބައިން ރާއްޖެ ސަލާމަތްކުރައްވަން ސުމުއްވުލްއަމީރު އިބްރާހީމް ނާޞިރު ހަތިޔާރާ ނުލައި ކުރެއްވި "ޖިހާދާ" ދެ ޖިހާދު އެބައަކަށް ނިޞްބަތްވާ ޤައުމުގެ އަސްކަރިއްޔާއިން ރާއްޖޭގައި މިހާރުވަނީ ބަނޑަހަ ޖަހައިފައެވެ. ދުލުން މިނިވްނަކަމޭ ކިޔަމުން ދަރަނިވެރިވެ އަޅުވެތިވަމުން މިދަނީ ހަމަ އެ ޤައުމަށެވެ.\nރައީސް މައުމޫނުގެ ވެރިކަމުގެ ކުރީކޮޅު ބޭރު މީހުން ރާއްޖޭގައި ވިޔަފާރިކުރަން ދިން ހުއްދައާއި ޚިލާފަށް ޖަނގިޔާއެއް ވިއްކުމުން މަހޫބާނީ ރާއްޖޭގެ ހިންގި ބޮޑުވިޔަފާރި "ގޯލްޑްހިލް" ބަންދުކޮށް އެދުވަހު ރާއްޖެއިން ފުރުވާލެވުނެވެ. މިއަދު ހަމަ އެ ޤައުމުގެ އެތައް ވިޔަފާރިއެއް ރާއްޖޭގައި ކުރަނީ ކޮން ޤަވާއިފަކުންތޯއެވެ؟ އުނގުވިޔަފާރިކުރަނީ ކޮންތަނަކުން ދިން ހުއްދައަކަށްތޯއެވެ؟ އެއްވެސް ފިޔަވަޅެއް ނުއެޅި އަޅުވެތިވެވެފައި ދައުލަތް މިއޮތީ ކީއްވެގެންތޯއެވެ؟\nޝަހީދުންގެ ދުވަހުގެ ވާހަކަދައްކާއިރު ހަމައެކަނި ޛިކުރާ އައުކުރުމަކުން ނުފުދޭނެއެވެ! ރާއްޖޭގެ މިނިވަންކަން ޙިމާޔަތްކުރަން ޤައުމީ ބަޠޮލުން ކުރެއްވެވި މަތިވެރި ޖިހާދު ކުރަންވެސް އެބަޖެހެއެވެ. ތާރީޚީ ފޮތްތަކުން ފެންނަންހުރި އެއްވެސް ޤައުމީ ބަޠޮލަކަށް ރާއްޖޭގެ މިއަދުގެ ޙާލަތު އެނގިވަޑައިގެންފިނަމަ އަވަސްވެވަޑައިގަންނަވާނީ އަލުން ޖިހާދުކުރައްވަންކަން ޤަބޫލުކުރަން އެބަޖެހެއެވެ.\n5 މާޗް 2022


BREAKING: Pakistan4Dharivarakah Coronavirus Jehijje - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 20 ގަޑިއިރު ކުރިން\nޕާކިސްތާން4ދަރިވަރަކަށް ކޮރޯނާ ވައިރަސް ޖެހިއްޖެ\n2 މަސް ކުރިން ( ޖެނުއަރީ 29, 2020 )\nމިހާރު ބައެއް ގައުމުތަކުގައި ހަލުވިކަމާއެކު ފަތުރެމުން އަންނަ ކޮރޯނާ ވައިރަސް ޕާކިސްތާނުގެ ހަތަރު ދަރިވަރަކަށް ޖެހިއްޖެއެވެ.\nކޮރޯނާ ވައިރަސް ޖެހުނީ ޗައިނާގެ ވޫހާންގައި ތިބި ޕާކިސްތާނުގެ ހަތަރު ދަރިވަަރަކަށެވެ.\nޗައިނާގައި ޕާކިސްތާނުގެ ގިނަ އަދަދެއްގެ ދަރިވަރުންތަކެއް ދިރިއުޅެމުން ދެއެވެ. މީގެ ތެރެއިން 500 އެއްހާ ދަރިވަރިން ދިރިއުޅެމުން ދަނީ ޗައިނާގައި ކޮރޯނާ ވައިރަސް އެންމެ ގަދަޔަށް ފެތުރެމުންދާ ވޫހާން ގައެވެ.\nޗައިނާގައި ކިޔަވަމުންދާ ޕާކިސްތާނުގެ ދަރިވަަވަރުންތަކަކަށް ކޮރޯނާ ވައިރަސް ޖެހުނުއިރު، ޕާކިސްތާނުން އަދި މިހާތަނަށް މި ބަލި ޖެހުނު މީހަކު ފެނިފައެއް ނުވެއެވެ.\nކޮރޯނާ ވައިރަސް އެންމެ ހަލުވިކަމާއެކު ފެތުރެމުންދަނީ ޗައިނާގައެވެ. ޗައިނާ އިން ބަލި ޖެހުނު ޖުމްލަ މީހުންގެ އަދަދު 5974 އަށް ވަނީ އަރާފައެެވެ. އެހެންކަމުން ދުނިޔޭގެ ހުރިހާ ހިސާބަކުން ކޮރޯނާވައިރަސްއަށް މިހާތަނަށް ޕޮޒިޓިވްވި މީހުންގެ އަދަދު 6053 އަށް އަރައެވެ.\nއެ ބަލި ކޮންޓްރޯލް ކުރަން ޗައިނާ އިން ކުރަމުން ގެންދާ މަސައްކަތުގެ ދަށުން ކޮރޯނާވައިރަސް އަށް ހާއްސަ 1000 މީހުންގެ ހޮސްޕިޓަލެއް އިއްޔެ ވަނީ ހުޅުވާފައެވެ.\nއެކްޓްރެސް ޒޯ ވެސް ކޮވިޑް-19 އަށް ފައްސި ވެއްޖެ\nލަންކާއިން މީހުން ގެނައުމުގައި މޯލްޑިވިއަންގެ އެއްވެސް ނުފޫޒެއް ނޯންނާނެ: މޫސަ\nމުއްވަޒަފުން ވަކިކުރަން އަދި މުސާރަ ކުޑަކުރަންވެސް ނުވިސްނަން - މޯލްޑިވިއަން\nޖެނުއަރީ 29, 2020 14:56\nޗައިނާ މީހުން ރާއްޖެ އައުން މިވަގުތަން ބަންދު ކޮއްބަ...ރުފިޔާ އަށްވުރެ ބަލިމަޑު ކަމަން ވިސްނުން މުހިންމެން ނުންތަ ....ޓޫރިޒަމް މިނިސްޓަރ.. ޢަދިވެސް ބަލިޖެހިގެން އަންނަ މީހުން އެޑްމިޓް ކުރަން ތަންތަން ހަދާ\n.... މި ވަރަން ނުރައްކާ ބައްޔެއް ..މި ކުޑަކުޑަ ގައުމެެ އް ބޭހެއް ލިބެނީ ކި ނުން ހަމަޔަށް މި ކަމުގަ ޒިންމާ ނަގަން ޖެހެނެ ޓުރިޒަމް މނސޓރ


Guest house rah rashah award dheefi\nގޭމް އިން ގެސްޓްހައުސް ރަށްރަށަށް އެވޯޑު ދީފި\nއއ. އަތޮޅުގެ ތިން ރަށަށް ލިބުނު ގެސްޓްހައުސް އެވޯޑު ތަކާއެކު -- ފޮޓޯ: އެމްޕީ ހަސަން ޝިހާމް\nގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އިން ދުނިޔޭގެ ޓޫރިޒަމް ދުވަސް ފާހަގަކޮށް، ރަށު ޓޫރިޒަމް ތަރައްގީ ކޮށްފައިވާ ރަށްރަށަށް ހާއްސަ އެވޯޑެއް ދީފި އެވެ.\nމިއީ ގެސްޓްހައުސް ދާއިރާ ތަމްސީލް ކުރާ ޖަމިއްޔާއިން މިގޮތަށް އެވޯޑެއް ދިން ފުރަތަމަ ފަހަރެވެ. މި އެވޯޑު ދީފައިވަނީ ގެސްޓްހައުސް ނުވަތަ ރަށު ޓޫރިޒަމް ތަރައްގީވެފައިވާ ރަށްރަށަށް އެކަންޏެވެ. ހުޅުމާލޭގައި ރޭ ބޭއްވި ހަފުލާއެއްގައި މި އެވޯޑުތައް ހަވާލުކޮށް ދެއްވީ ހުޅުމާލެ ދާއިރާގެ މެންބަރު ހުސެއިން ނިޔާޒާއި އައިލެންޑް އޭވިއޭޝަންގެ ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ އާއި އެމްއެމްޕީއާރުސީގެ ޑިރެކްޓަރު ފާތުމަތު ރާހިލް އެވެ.\nގޭމުން ބުނެފައިވާ ގޮތުގައި އެވޯޑު ދިނުމުގައި ބަލާފައިވާނީ ޓްރިޕް އެޑްވައިޒާއިން ދީފައިވާ ރޭންކިން އަށެވެ. އަދި އަންނަ އަހަރު މި އެވޯޑުގައި އާއްމުންގެ ހިޔާލަށް ވެސް ހުޅުވާލާނެ އެވެ.\nޓޫރިޒަމް ދުވަސް ފާހަގަ ކުރަން އިއްޔެ ހިންގި ހަރަކާތުގައި އާއްމުން ބައިވެރިވަނީ -- ފޮޓޯ: ގޭމް\nއެވޯޑު ލިބުނު ރަށްތައް\nލީޑިން ފެމެލީ ހޮލިޑޭ އައިލެންޑް: ކ. ތުލުސްދޫ\nލީޑިން އިކޯ އައިލެންޑް: ބ. މާޅޮސް\nލީޑިން ޑައިވިން އެންޑް ވޯޓާ ސްޕޯޓްސް އެޑްވެންޗާ އައިލެންޑް: އއ. ރަސްދޫ\nލީޑިން ބިޒްނަސް އައިލެންޑް: އއ. އުކުޅަސް\nލީޑިން ފިޝިން އައިލެންޑް: ވ. ކެޔޮދޫ\nލީޑިން ކަނެކްޓިވިޓީ އައިލެންޑް: ކ. މާފުށި\nލީޑިން ބީޗް އައިލެންޑް: ހުޅުމާލެ\nލީޑިން އޮތެންޓިކް ނޭޗާ އައިލެންޑް: ބ. ފެހެންދޫ\nލީޑިން ފުޑް އެންޑް ބެވަރޭޖް އައިލެންޑް: އއ. ތޮއްޑޫ\nގޭމް އާއި އެޗްޑީސީ ގުޅިގެން ހުޅުމާލެ ރުއްގަނޑު ސަރަހައްދުގައި އިއްޔެ 18 ހަރަކާތެއް ހިންގާފައިވެ އެވެ. އޭގެ ތެރޭގައި މޫދު ކުޅިވަރާއި ޑައިވިން އަދި ކެއުމުގެ ބައެއް ބާވަތްތަކުގެ ރަހަ ދެއްކުން ހިމެނެ އެވެ.\nރާއްޖޭގެ ޓޫރިޒަމްގައި ގެސްޓްހައުސް ތަކުން މިހާރު މުހިންމު ދައުރެއް އަދާކުރެ އެވެ. ޓޫރިޒަމް ތަފާސް ހިސާބު ތައްކާ ގޮތުގައި ރާއްޖޭގެ 546 ގެސްޓް ހައުސްއެއްގައި 8,989 އެނދު އެބަހުއްޓެވެ. ގެސްޓްހައުސް ތަކުން ގްރީން ޓެކުހުގެ ގޮތުގައި ޖުލައި މަހު 1.6 މިލިއަން ރުފިޔާ ދައުލަތަށް ދައްކާފައިވެ އެވެ.


SunOnline: Voters list ah 1700 ahvure gina shakuva hushahalhaifi\nވޯޓާސް ލިސްޓަށް 1700 އަށްވުރެ ގިނަ ޝަކުވާ ހުށަހަޅައިފި\nފާތިމަތު ސައީދު 22 Feb 2021, 12:31\nމީގެ ކުރިން އިލެކްޝަންސް ކޮމިޝަނުން ބޭއްވި އިންތިހާބެއްގެ ތެރެއިން ވޯޓާސް ލިސްޓުގައި ކެންޑިޑޭޓުން ސޮއިކުރަނީ — ސަންފޮޓޯ\nލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ ވޯޓާސް ލިސްޓަށް ޝަކުވާ ހުށަހަޅަން ހުޅުވާލި ފުރުސަތުގައި 1700 އަށްވުރެ ގިނަ ޝަކުވާ ހުށަހަޅާއިފި އެވެ.\nވޯޓާސްލިޓު އާންމު ކުރުމަށް ފަހު ޝާކުވާ ހުށަހަޅަން ފުރުސަތު ހުޅުވާލީ ރަށްވެހިވެފައިވާ ރަށް ބަދަލުވެފައިވާ ފަރާތްތަކަށާއި މިހާރު ދުނިޔޭގައި ނެތް ފަރާތްތަކުގެ ނަން ލިސްޓުގައި ހިމެނޭ ނަމަ އެ ނަންތައް އުނިކުރަން ހުށަހެޅުން ފަދަ ފުރުސަތެވެ.\nއިލެކްޝަންސް ކޮމިޝަނުން ބުނީ އެފުރުސަތު އިއްޔެގެ ނިޔަލަށް ބަންދުވީއިރު 1758 ޝަކުވާއެއް ވޯޓާސް ލިސްޓަށް ހުށަހަޅާފައިވާ ކަމަށެވެ. ދެން ވޯޓާސް ލިސްޓު އިއުލާނު ކުރާނީ އެ ޝަކުވާތައް އިސްލާހު ކުރުމަށް ފަހު އެވެ. ދެން ހުޅުވާލާނީ ރަށްވެހިވެފައިވާ ރަށް ނޫން އެހެން ރަށެއްގައި ވޯޓުލުމަށް އެދޭނަމަ ރި ރެޖިސްޓްރީ ވުމުގެ ފުރުސަތެވެ.\nކައުންސިލް އިންތިހާބު ބާއްވަން އިލެކްޝަންސް ކޮމިޝަނުން ނިންމާފައިވާ ތާރީހަކީ އެޕްރީލް 10 ވަނަ ދުވަހެވެ. އިލެކްޝަންސް ކޮމިޝަނުން އެންމެ ފަހުން ބޭއްވި ނޫސްވެރިންގެ ބައްދަލުވުމުގައި ވިދާޅުވިގޮތުން ވޯޓު ކަރުދާސް ޕްރިންޓު ކުރުމަށް މިއަދު ހަވާލު ކުރާނެ އެވެ.\nއެމްއެލްއެސްޑީޕީ އުވާލަން ޖެހުމުން އިންތިހާއަށް ދެރަވެއްޖެ\n"ވަގު ފޯމު މައްސަލައިގައި ފުލުހުންގެ އެއްބާރުލުމެއް ނުލިބޭ"\n''އާންމު ރައްޔިތުންގެ ޕާޓީ'' އުފެއްދުމަށްދިން ހުއްދަ ބާތިލް


India in anti-aircraft missile system eh gannanee - One Online\nއެސް - 400 މަރުކާގެ އެންޓި އެއާކްރާފްޓް މިސައިލް ސިސްޓަމް --\nއިންޑިއާއިން އެންޓި އެއާކްރާފްޓް މިސައިލް ސިސްޓަމެއް ގަންނަނީ\nއިންޑިއާއިން އެންޓި އެއާކްރާފްޓް މިސައިލް ސިސްޓަމެއް ގަތުމުގެ މަސައްކަތް ފަށައިފިއެވެ.\nރަޝިޔާއިން އުފައްދައިފައިވާ އެސް - 400 މަރުކާގެ އެންޓި އެއާކްރާފްޓް މިސައިލް ސިސްޓަމް ގަތުމަށް 800 މިލިޔަން ޑޮލަރު އެޑްވާންސް ފައިސާގެ ގޮތުގައި ވަނީ ރަޝިޔާއަށް ދައްކާފައެވެ. ރަޝިޔާގެ ރައީސް ޕޫޓިން ވަނީ މި މިސައިލް ސިސްޓަމް އިންޑިއާއަށް ގެންދިއުމަށް ރޭވިފައިވާ ގޮތަށް މަސައްކަތް ކުރިޔަށް ދާކަމަށް ވިދާޅުވެފައެވެ.\nރަޝިޔާއާއި އިންޑިއާއާ ދެމެދު ހަދާފައިވާ އެއްބަސްވުމުގެ ދަށުން މިސައިލް ސިސްޓަމްގެ ބާކީ ފައިސާ 2025 ވަނަ އަހަރާ ހަމައަށް ދައްކައި ހަލާސް ކުރަން ޖެހެއެވެ.\nމިދިޔައަހަރުގެ އޮކްޓޯބަރު މަހު ރަޝިޔާގެ ރައީސް އިންޑިއާއަށް ކުރެއްވި ދަތުރުފުޅުގައި އިންޑިއާއިން ވަނީ ފަސް ބިލިޔަން ޑޮލަރުގެ އަގުހުރި ލޯންގް ރޭންޖު ސާފޭސް ޓު އެއާ މިސައިލް ސިސްޓަމެއް ގަތުމުގެ އެއްބަސްވުމެއްގައި ވެސް ސޮއިކޮށްފައެވެ.\nރަޝިޔާއަކީ އިންޑިއާއަށް އެންމެ ގިނައިން ހަތިޔާރު އެތެރެކުރާ ގައުމެވެ. ފާއިތުވެދިޔަ ފަސް އަހަރުތެރޭ އިންޑިއާ އަށް އެތެރެކޮށްފައިވާ %62 ހަތިޔާރަކީ ރަޝިޔާއިން އެތެރެކޮށްފައިވާ ހަތިޔާރެވެ. އިންޑިއާއަށް ދެން އެންމެ ގިނައިން ހަތިޔާރު އެތެރެކުރަނީ އެމެރިކާ އަދި އިސްރާއިލުންނެވެ.\nގުޅޭ ޓެގު އިންޑިއާ ރަޝިޔާ\nޖޯޖް ފްލޮއިޑް ކޮވިޑް-19 އަށް ޕޮޒިޓިވް ވެފައިވޭ - އޮޓޯޕްސީ ރިޕޯޓު\nކޮވިޑްގެ ފަރުވާއަށް ހައިޑްރޮކްސީކްލޮރޯކްއީން ބޭނުން ކުރުމަށް ޑަބްލިއުއެޗްއޯއިން ތަހުލީލުތައް ފަށަން ނިންމައިފި\nކޮވިޑެ ޖެހިފައިވާ މީހުންނަށް ފަރުވާދިނުމަށް އައިބުޕްރޮފެން ބޭނުންކުރުމަށް ޓެސްޓު ހަދަނީ\nޕީއެސް5ތައާރަފުކުރުން ލަސްކޮށްފި\nބަންކަރަށްވަނީ ކުޑަ ވަގުތުކޮޅަކަށް އެތަން އިންސްޕެކްޓް ކުރަން: ޓްރަމްޕް


Selena Gomez annekka ves nafsaanee bayyah faruvaa hoadhan fashaifi | Mihaaru\nމުނިފޫހިފިލުވުން / މެންޓަލް ހެލްތް\nސެލީނާ ގޮމެޒް އަނެއްކާ ވެސް ނަފުސާނީ ބައްޔަށް ފަރުވާ ހޯދަން ފަށައިފި\nސެލީނާ: އޭނާ އަންނަނީ ނަފުސާނީ ބައްޔަށް ފަރުވާ ހޯދަމުން.\n12 އޮކްޓޯބަރ 2018 - 08:44\nމީގެ ކުރިން ވެސް ދެ ފަހަރެއްގެ މަތިން ނަފުސާނީ ބައްޔަށް ފަރުވާ ހޯދާފައިވާ އެމެރިކާގެ ޒުވާން އަންހެން ލަވަކިޔުންތެރިޔާ ސެލީނާ ގޮމޭޒް އަނެއްކާ ވެސް އެ ބައްޔަށް ފަރުވާ ހޯދަން ފަށައިފި އެވެ.\nޓީއެމްޒީން ރިޕޯޓްކޮށްފައިވާ ގޮތުގައި 26 އަހަރުގެ ލަވަކިތުންތެރިޔާ ކެލިފޯނިއާގެ އޮރެންޖް ކައުންޓީގެ ޓްރީޓްމަންޓް ސެންޓަރެއްގައި ފަރުވާ ހޯދަން ފަށާފައި ވަނީ، ނަފުސާނީ މައްސަލަތައް ބޮޑުވެގެން މީގެ ހަފުތާތަކެއް ކުރިން ލޮސް އެންޖެލިސްގެ ސިޑާޒް-ސިނައި މެޑިކަލް ސެންޓަރުގައި އެޑްމިޓްކޮށްގެން ފަރުވާ ވެސް ދީފައި ވަނިކޮށެވެ.\nއެ ނޫހުން ބުނި ގޮތުގައި މި ފަހަކަށް އައިސް ސެލީނާ އަށް ވަނީ ޑިޕްރެޝަނާއި އެންޒައިޓީގެ މައްސަލަތައް ވަރަށް ބޮޑަށް ކުރިމަތިވެ އެވެ.\nމި ބަލިތަކަށް އޭނާ އަލުން ފަރުވާ ހޯދަން ފެށި އިރު، ރީތި ލަވަތަކެއް އެހުންތެރިންނަށް ގެނެސް ދީފައިވާ ސެލީނާ ގެންދިޔައީ އާ އަލްބަމެއްގެ މަސައްކަތް ވެސް ކުރަމުންނެވެ.\nSelena Gomez kudakuda break akah\nގަރުވާ ހޯދަން 2016 ގައި ވެސް ސެލީނާ މަސައްކަތުން ބްރޭކެއް ނެގި.\nނަމަވެސް އޭނާ މި ފަހަރު ފަރުވާ ހޯދަން ކިހާ މުއްދަތެއް ނަގާނެކަން އަދި ނޭނގޭތީ، އަލްމަބްގެ މަސައްކަތަށް ވާނެ ގޮތެއް ނޭނގެ އެވެ. ސެލީނާ ބުނެފައިވާ ގޮތުގައި އަލްބަމް ވަރަށް އަވަހަށް ރިލީޒް ކުރާނެ އެވެ.\nSelena Gomez kidney transplant kurumuge operation eh koffi\nސެލީނާ ވަނީ މިދިޔަ އަހަރު ކިޑްނީ ޓްރާންސްޕްލާންޓެއް ވެސް ހަދާފައި.\nމިދިޔަ އަހަރު ކިޑްނީ ބަދަލު ކުރުމުގެ އޮޕަރޭޝަނެއް ހަދާފައިވާ ސެލީނާ އެންމެ ފަހުން ނަފުސާލީ ބައްޔަށް ފަރުވާ ހޯދީ 2016 ގަ އެވެ. އަދި 2014 ގައި ވެސް ފަރުވާ ހޯދާފައިވެ އެވެ.\nލަވަކިޔުންތެރިއެއްގެ އިތުރުން ބަތަލާއެއްގެ ގޮތުގައި ވެސް މަސައްކަތްކުރާ ސެލީނާ އެންމެ ފަހުން އަލްބަމެއް ނެރުނީ 2015 ގަ އެވެ. އެއީ "ރިވައިވަލް" އެވެ. އޭނާގެ އަޑު އިވިގެން ދިޔަ އެންމެ ފަހުގެ ލަވައަކީ މިދިޔަ މަހު ނެރުނު "ޓަކި ޓަކި" އެވެ. ފްރާންސްގެ މިއުޒިޝަން ސްނޭކްގެ މި ލަވައަށް ފީޓްކޮށްފައިވާ ފަންނާނުންގެ ތެރޭގައި ސެލީނާ އާއި ކާޑީ ބީ އަދި އޮޒޫނާ ހިމެނެ އެވެ.\nލަވަކުޔުންތެރިޔާ ޖަސްޓިން ބީބާއާ ވަރަށް ސީރިއަސް ލޯބީގެ ގުޅުމެއް ބޭއްވި ސެލީނާގެ ކުރިއަށް ހުރި ބައެއް ފިލްމުތަކުގެ ތެރޭގައި "އަ ރެއިނީ ޑޭ އިން ނިއުޔޯކް" އާއި "ދަ ޑެޑް ޑޯންޓް ޑައި" ހިމެނެ އެވެ.\nއެތައް ބައެއްގެ ލޯތްބާއި ރުހުމާއި ޤަދަރާ ޝަރަފާއި، ދުނިޔެވީ ކޮންމެ އުފަލެއް ހާސިލު ކުރެވޭނެހާ މުދަލާއި ފައިސާ އާއި ބާރު ލިބިފައިވާ ވާއިރު ވެސް "ހަޤީޤީ ހިތްހަމަޖެހުން" ވަނީ ހާސިލު ނުކުރެވިފައެވެ. ވިސްނާ ފިކުރު ކުރާ ބަޔަކަށް ހިކުމަތެކެވެ.


Mas market: Roadha mahuge furathama 10 dhuvas, kandumas kilo eh 35 Rufiyaa ah\nމަސް މާރުކޭޓުގައި މީހަކު ފަރުމަހެއް ގަންނަނީ -- ފޮޓޯ: ސީއެންއެމް\nމަސް މާރުކޭޓް: ފުރަތަމަ 10 ދުވަހު ކަނޑުމަސް ކިލޯއެއް 35 ރުފިޔާއަށް\nމި ރޯދަ މަހުގެ ފުރަތަމަ 10 ދުވަހު މަސްމާރުކޭޓުގައި، ކަޅުބިލަމަހާއި (ކަނޑުމަސް)، ކަންނެލީގެ އަގަށާއި ފަރުމަހުގެ އަގުތަކަށް މާބޮޑު ބަދަލެއް އައިސްފައެއް ނުވެއެވެ.\nމިރޯދަ މަހުގެ ފުރަތަމަ 10 ދުވަހު ކަނޑުމަހާއި ކަންނެލި ކިލޯއެއް އުޅެނީ 40ރ އާއި 30ރ އާދެމެދުގެ އަގުތަކުގަ އެވެ. އެވްރެޖްކޮށް ކިލޯއެއް އުޅެނީ 35ރ އަށެވެ. މި 10 ދުވަހު ފާހަގަ ކުރެވޭ އަނެއް ކަމަކީ ކަނޑުމަހަށްވުރެ ކަންނެލީގެ އަގު ބޮޑުކަމެވެ. އާންމުކޮށް، ކަނޑުމަހަކީ ކަންނެއްޔަށްވުރެ އަގު ބޮޑުކޮށް ވިއްކާ މަހެކެވެ. މި ރޯދަމަހު ކަނޑުމަސް ކިލޯއެއް 35ރ އަށް ވިއްކާއިރު ކަންނެލި ވިއްކަނީ ކިލޯއެއް 40ރ އަށެވެ.\nއާންމުކޮށް ރޯދަމަހު ކަނޑުމަހުގެ ބާވަތްތަކުގެ އަގުތައް މައްޗަށް ދިޔަނަމަވެސް މި ރޯދަ މަހުގެ ފުރަތަމަ 10 އެއް މި ނިމެނީ ކަނޑުމަހުގެ ބާވަތްތައް އެއް އަގެއްގައި ހިފެހެއްޓި އަދި އެހެން ރޯދަމަސްމަހަށްވުރެ، އަގު ހެޔޮކޮށް ކަނޑުމަހުގެ ބާވަތްތައް މަސްމާރުކޭޓުން ލިބެން ހުއްޓަ އެވެ.\nމަސްމާރުކޭޓުގައި ފަރުމަހުގެ އަގުތަކަށް ބަލާއިރު، ބައެއް ދުވަސްތަކުގައި ބޮޑެތި ފަރުމަސް ވަރަށް ތިޔާގި ނަމަވެސް އަގަށް މާބޮޑެތި ބަދަލުތަކެއް އަންނަތަނެއް ނުފެނެއެވެ. ފަރުމަހުގެ އަގުތައްވެސް ހުރީ އެއްވަރެއްގައި ހިފެހެއްޓިފަ އެވެ. ނަމަވެސް އާންމުކޮށް ފަރުމަހަކީ އަގުބޮޑު މަހެކެވެ. ހާއްސަ ރޯދަމަހު ފަރުމަހުގެ އަގު ވަރަށް މައްޗަށް ދެއެވެ.\nމާރުކޭޓްގައި އެންމެ ހިނގަނީ ރަތްމަހާއި ފިލޮޅާއި ގިޔުޅާއި މާނިޔާ މަހެވެ. އާދައިގެ ވަރެއްގެ ރަތް މަހެއް 150ރ އާއި 200ރ އަށް އުޅޭއިރު، ބޮޑު ރަތްމަހެއް އުޅެނީ 450ރ އާއި 500ރ އަށެވެ. ރަތްމަހަކީ މާރުކޭޓްގައި އެންމެ އަގުބޮޑު މަހެވެ.\nބޮޑެތި ގިއުޅާއި ފިލޮޅު ހުރީ 275ރ އާއި 150ރ އާދެމެދު އަގުތަކުގަ އެވެ. ގިއުޅާއި ފިލޮޅުގެ އިތުރުން ފާނައާއި މާނިޔަމަހާއި ބޮޑެތި ހަނދި މަހާއި ކުރުމަހާއި ފަރުމަހުގެ އެކިބާވަތްތަކާއި ބޯވައާއި ބޯވަ ދިލަމަސްވެސް މާރުކޭޓުގައި ލިބެން އެބަހުއްޓެވެ.\nހިބަރު ކިލޯއެއް 40ރ އަށް ލިބެންހުރިއިރު، ސީފުޑްގެ ބާވަތްތައް ވިއްކަން ހުރީ އެކި އަގުތަކުގަ އެވެ.


FA Cup: Arsenal aai United hatharu vana burah - AO News\nއެފްއޭކަޕް: އާސެނަލް އާއި ޔުނައިޓެޑް ހަތަރުވަނަ ބުރަށް\nނިއުކާސަލް ޔުނައިޓެޑް ކޮޅަށް އާސެނަލްގެ ފުރަތަމަ ލަނޑު، އެމީލް ސްމިތު ރޯވް(ކ) ފޮނުވާލަނީ. --ފޮޓޯ: ޓުވިޓާ\nއިނގިރޭސި އެފްއޭކަޕްގެ ތިންވަނަ ބުރުގައި ރޭ ކުޅުނު މެޗުތަކުން މޮޅުވެ އެންމެ ފަހުގެ ޗެމްޕިއަން އާސެނަލް އާއި މެންޗެސްޓާ ޔުނައިޓެޑް އެ މުބާރާތުގެ އަނެއް ބުރަށް ދަތުރުކޮށްފިއެވެ.\nއާސެނަލްގެ ދަނޑުގައި ރޭ ކުޅުނު މެޗުގެ އިތުރުވަގުތުގައި ވައްދާލި ލަނޑުތަކާއެކު 2-0 އިން ނިއުކާސަލް ޔުނައިޓެޑް އަތުން އެ ޓީމު މޮޅުވިއިރު، އަމިއްލަ ދަނޑުގައި ޔުނައިޓެޑުން ވަނީ 1-0 އިން ވަޓްފޯޑް ބަލިކޮށްފައެވެ.\nރޭގެ މެޗަށް އާސެނަލް ނިކުތްއިރު ފުރަތަމަ އެގާރައިގައި ހިމެނުނު ބްރެޒިލްގެ ޒުވާން ފޯވާޑް ގެބްރިއެލް މާޓިނެއްލީ ވަނީ މެޗުގެ ކުރީން ބޭއްވުނު ވޯމް-އަޕްގައި އަނިޔާވެފައެވެ. ދާދިފަހުން ކަކުލު ހުޅުގެ އޮޕަރޭޝަނަކަށްފަހު އަނިޔާއިން ރަނގަޅުވެ ކުޅުމަށް އެނބުރިއައި މާޓިނެއްލީގެ ފައިގެ ކުޑަހުޅަށް މި ލިބުނު އަނިޔާގެ ސަބަބުން ކުޅުމާ ދުރުގައި ހުންނަން ޖެހޭނެ މުއްދަތެއް ކަށަވަރުވެފައިނުވާކަމަށް އެ ކްލަބުން ވަނީ ހާމަކޮށްފައެވެ.\nއެމިރޭޓްސް ސްޓޭޑިއަމްގައި ރޭ ކުޅުނު މި މެޗުގެ ފުރިހަމަވަގުތު ހަމަވިއިރު ދެ ޓީމަށް ލަނޑެއްނުޖެހި 0-0 އިން އެއްވަރުވިއިރު، ދެވަނަ ހާފުގެ ކުރީކޮޅު ނިއުކާސަލްގެ އެންޑީ ކެރޯލް އަށް ވަނީ އެ ޓީމު މޮޅުކޮށްދިނުމަށް ރަނުގެ ފުރުޞަތެއްލިބި ބޭކާރުވެފައެވެ.\nވަޓްފޯޑް ކޮޅަށް ލަނޑުޖެހުމަށްފަހު މެންޗެސްޓާ ޔުނައިޓެޑްގެ ސްކޮޓް މެކްޓޮމިނޭ އުފާ ފާޅުކުރަނީ. –ފޮޓޯ: ގެޓީ އިމޭޖަސް\nއޭގެފަހުން، މެޗުގެ އެންމެ ފަހު މިނެޓުގައި ކެރޯލް ފޮނުވާލި ހަމަލާ އާސެނަލްގެ ކީޕަރު ބާންޑް ލެނޯ މަތަކުރިއިރު، ދެވަނަ ފަހަރަށް ނިއުކާސަލްގެ ކުޅުންތެރިއަކު ފޮނުވާލުމުގެ ކުރީން ލެނޯ އެ ބޯޅަ ސަލާމަތްކުރިއެވެ. ރޭގެ މެޗުގެ ދެވަނަ ހާފުގައި ކުޅެން ނިކުތް އާސެނަލްގެ އެމީލް ސްމިތު ރޯވް އަށް ރެފްރީ ސީދާ ރަތެއް ދެއްކުމަށްފަހު ވީއޭއާރްގެ އެހީ ހޯދުމަށްފަހު ވަނީ އެ ނިންމުން ބަދަލުކޮށްފައެވެ.\nމި މެޗުގައި އާސެނަލުން ޖެހި ދެލަނޑުވެސް ކާމިޔާބުކުރި އިތުރުވަގުތުގެ 15 މިނެޓުގެ ދެ ހާފުގެ ތެރެއިން ކުޅެވުނު ފަހު ހާފުގައެވެ. އެގޮތުން، އިތުރުވަގުތުގެ ދެވަނަ ހާފުގައި ކުޅެން ނިކުތް ފޯވާޑް އަލެކްސެންޑާ ލަކަޒޭ ބޮލުން ޖައްސާލި ޕާހަކުން އާސެނަލްގެ ފުރަތަމަ ލަނޑު، މެޗުގެ 109 ވަނަ މިނެޓުގައި ޖަހައިދިނީ ސްމިތު ރޯވް އެވެ. އޭގެފަހުން، މެޗު ނިމެން ތިން މިނެޓަށްވެފައިވަނިކޮށް އެ ޓީމުގެ ފަހު ލަނޑުޖަހައިދިނީ ކިއެރަން ޓިއާނީ ނަގައިދިން ހުރަހަކުން ކެޕްޓަން ޕިއޭ-އެމެރިކް އޮބާމަޔަން އެވެ.\nއޯލްޑް ޓްރެފޯޑްގައި ރޭ ކުޅުނު މެޗުގައި ފެނިގެންދިޔަ ހަމައެކަނި ލަނޑު، ފަސްވަނަ މިނެޓުގައި ކާމިޔާބުކޮށްދިނީ ސްކޮޓް މެކްޓޮމިނޭ އެވެ. ރޭގެ މެޗަށް ޔުނައިޓެޑުން ނިކުތީ އާއްމުކޮށް އެ ޓީމުގެ ފުރަތަމަ އެގާރައިގައި ހިމެނެމުން އަންނަ ގިނަ ކުޅުންތެރިންތަކަކާ ނުލައެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، ލެސްޓާ ސިޓީން ވަނީ ރަށުން ބޭރުގައި 4-0 އިން ސްޓޯކް ސިޓީ ބަލިކޮށްފައެވެ. ބްރިސްޓަލް ރޯވާސް އަތުން 3-2 އިން ޝެފީލްޑް ޔުނައިޓެޑް މޮޅުވިއިރު، ބާންލީ ވަނީ ޕެނަލްޓީ ޖަހައިގެން 4-3 އިން އެމްކޭ ޑޯންސް ބަލިކޮށްފައެވެ. ބްލެކްޕޫލްއާ ދެކޮޅަށް ވެސްޓް ބްރޮމް ކުޅުނު މެޗު 2-2 އިން އެއްވަރުވުމުން ޕެނަލްޓީ ޝޫޓްއައުޓްގައި ބްލެކްޕޫލް މޮޅުވީ 3-2 އިންނެވެ. ރޮތަހަމް އަތުން އެވަޓަން މޮޅުވީ 2-1 އިންނެވެ.


މިޝްކާގެ މަރު: އެމްބިޔުލެންސް ނުފޮނުވާ ބޮޑު އިހުމާލެއް\n4 ޖޫން 2021 - 23:42 0\nކޮވިޑުގައި މަރުވި މިޝްކާ: ފަރުވާ ލަސްވީ ބޮޑެތި އިހުމާލުތަކުން - ވީޑިއޯ: އަބްދުﷲ ޝަފީޢު (އަބޯ) އަދި އާއިމް ޒަމީރު | އަދަދު\nކޮވިޑުގައި އަންގާރަ ދުވަހުގެ ރޭ މަރުވި 10 އަހަރުގެ ކުއްޖާ މަރަށް ތެޅެމުން ދިޔަ އިރު، އެމްބިޔުލެންސް ނުފޮނުވާ ދެ ގަޑިއިރާ 26 މިނެޓު ހޭދަވި ކަމަށް، ހެލްތު މިނިސްޓްރީން އެ މަރު ތަހުގީގުކޮށް ނެރުނު ރިޕޯޓުން ހާމަވެއްޖެ އެވެ.\nކޮވިޑު ޖެހިގެން ރާއްޖެއިން އެންމެ ފުރަތަމަ މަރުވި ކުޑަކުއްޖާ، ހދ. ކުޅުދުއްފުށީ، ލާޖަހާގޭ، ފާތިމަތު މިޝްކާ މުހައްމަދަށް ފަރުވާ ދިނުމުގައި ބޮޑެތި ގޯސްތަކެއް ހަދާފައިވާކަން އެ ކަން ތަހުގީގުކޮށް މިނިސްޓްރީން ދާދި ދެންމެ އަކު އާއްމުކުރި ރިޕޯޓުން ހާމަވެ އެވެ.\nއެ ރިޕޯޓުގައި ހިމަނާފައިވާ މިޝްކާގެ އާއިލާގެ ފަރާތުން އެޗްޕީއޭގެ ކޯލް ސެންޓަރަށް ގުޅާފައިވާ ކޯލް ލޮގުތަކަށް ބަލާއިރު، އެ ކުއްޖާ ހުންގަދަކަމާއި އެއްޗެއް ނުކެވޭކަމަށް އެންމެ ފުރަތަމަ އެޗްޕީއޭއަށް އަންގާފައިވަނީ މިދިޔަ ހޯމަ ދުވަހުގެ މެންދުރު 2:20 ގަ އެވެ.\nއެއާއެކު، އޭގެ ހަ މިނެއްޓު ފަހުން އެމްބިޔުލަންސް ފޮނުވަން ކަނޑައަޅާފައިވާ ދެ ކްލަސްޓާއަށް އެ މައުލޫމާތު ޑޮކްޓަރު ހިއްސާ ކުރި ނަމަވެސް، އެމްބިޔުލަންސް ދިޔުމަށް އަންގާފައިނުވާކަން ސިސްޓަމުން ފެންނަ ކަމަށް އެ ރިޕޯޓުގައި ބުނެފައިވެ އެވެ.\nއެމްބިޔުލަންސް އައުން ލަސްވެގެން، 11:16 އާއި 11:33 އާ ދެމެދު މިޝްކާގެ ބެލެނިވެރިން ފަސް ފަހަރެއްގެ މަތިން ގުޅާފައިވާއިރު، އެތަނުން އެއް ކޯލުގައި މިޝްކާގެ ހާލު ދައްވަމުންދާ ކަމާއި ހޭނެތި، ނޭފަތުން ލޭ އަންނަ ކަމަށް ބުނެފައިވެ އެވެ. އެމްބިޔުލަންސް ފޮނުވިފައިވާކަމަށް ބެލެނިވެރިން ގާތު ކޯލް ސެންޓަރުން ބުނި ނަމަވެސް، އޭރު ވެސް އެމްބިޔުލެންސް ފޮނުވާފައިނުވާކަމަށް ތަހުގީގަށް ވަނީ ހާމަވެފަ އެވެ.\nއެންމެ ފަހުން 11:38 ގައި އެމްބިޔުލަންސަށް ދެވުނުއިރު، ކުއްޖާގެ ހަރަކާތެއް ނެތް ކަމާއި ވަގުތުން ސީޕީއާރު ދެވުނު ކަމަށް ބުނެފައިވެ އެވެ.\nއެ ހާދިސާގައި އެންމެ ފަހުން ލޮގު ކޮށްފައިވަނީ އޭގެ ހަތަރު މިނެއްޓު ފަހުން، މިޝްކާ އައިޖީއެމްއެޗްގެ އެމަޖެންސީއަށް ގެންދެވުނު ވާހަކަ އެވެ.\nސިއްސައިގެންދާ ވަރުގެ ބޮޑު އިހުމާލެއް\nރޭ އާއްމުކުރާނެ ކަމަށް ހެލްތު މިނިސްޓަރު އަހުމަދު ނަސީމް ޔަގީންކަން ދެއްވި ރިޕޯޓު، އޭގެ 24 ގަޑިއިރު ފަހުން މިރޭ އާއްމުކުރިއިރު، މިޝްކާގެ ކޭހަކީ އެމަޖެންސީ ހާލަތެއް ކަމަށް ބެލިފައިނެތް ކަމަށާއި، އެމްބިޔުލެންސް ޓްރިގާ ކުރަންޖެހޭ ވަގުތުގައި އެކަން ކޮށްފައިނުވާ ކަމަށް ބުނެފައި ވެ އެވެ.\nއަދި ކޯލް ލޮގުތަކަށް ބަލާއިރު، މިޝްކާގެ ހާލު ވަޒަންކުރުމާއި ފަރުވާ ބޭނުންވާ އަވަސް މިން ކޯލް ސެންޓަރަށް ބެލިފައިނުވާކަން ފާހަގަ ކުރެވޭކަމަށް އެ ރިޕޯޓުގައި ބުންޏެވެ.\nއެ ރިޕޯޓުގައި ބުނެފައިވާ ގޮތުގައި، އެމްބިޔުލަންސް ނުފޮނުވި ދެ ގަޑިއިރާއި 26 މިނެޓު ހޭދަވެފައިވާ ކަމަށެވެ.\nތަކުރާރުނުވާނެ ގޮތަށް ގިނަ ބަދަލުތަކެއް\nހެލްތު މިނިސްޓްރީން ބެލި ބެލުންތަކަށްފަހު ނެރުނު ރިޕޯޓުގައި މިފަދަ ހާދިސާއެއް ތަކުރާރުވިޔަ ނުދިނުމަށްޓަކައި ގިނަ މަސައްކަތްތަކަށް ކުރެވެމުންދާކަމަށް ވެސް ބުނެފައިވެ އެވެ.\nއަދި އެމަޖެންސީ ކޭސްތަކަށް ޑޮކްޓަރުންނަށް އަވަހަށް އެޓެންޑުވެ، އެމްބިޔުލަންސް ޓްރިގާ ކުރެވޭނެ ގޮތަށް ނިޒާމަށް ބަދަލު ގެނައުމަށް ވެސް ވަނީ ނިންމައިފަ އެވެ.\nއަދި އެ ސިސްޓަމް ހުރިހާ ކްލަސްޓާތަކަކުން ގަވައިދުން ބޭނުންކުރަމުންދާކަން ކަށަވަރު ކުރުމުގެ އިތުރުން، ސިސްޓަމަށް މައްސަލައެއް ދިމާވެއްޖެނަމަ، ބެކްއަޕް ސިސްޓަމެއް ބޭނުންކުރެވޭނެ އިންތިޒާމު ހަމަޖެއްސުމުގެ މަސައްކަތް ކުރެވެމުންދާ ކަމަށެވެ.\nފަރުވާއަށް ވެސް އިތުރު އިންތިޒާމުތައް\nއެ ރިޕޯޓުގައި ހެލްތު މިނިސްޓްރީން ބުނެފައިވާ ގޮތުގައި މި ތަހުގީގުން ފާހަގަކުރެވުނު ކަންކަމަށް ރިއާއަތްކޮށް އަޅަންޖެހޭ ހުރިހާ ފިޔަވަޅުތަކެއް އަޅަމުންދާނެ ކަމުގެ ޔަގީންކަން ދޭ ކަމަށެވެ.\nނަމަވެސް، އިހުމާލުވި ފަރާތަކާމެދު ފިޔަވަޅެއް އަޅާނެކަމަށް ސީދާކޮށް ބުނެފައެއް ނުވެ އެވެ.\nއިމާދުއްދީން ސްކޫލްގައި ކިޔަވާ މިޝްކާ ކޮވިޑަށް ޕޮޒިޓިވްވީ މީގެ ހަފުތާއެއްހާ ދުވަަސްކުރިންނެވެ. އޭނާގެ އިތުރުން މަންމަ އާއި ބައްޕަ ވެސް ތިބީ ކޮވިޑަށް ޕޮޒިޓިވްވެ ކަރަންޓީންގަ އެވެ.\nމިޝްކާގެ މަރުވި މައްސަލަ ހިއުމަން ރައިޓްސް ކޮމިޝަން (އެޗްއާރުސީއެމް)ގެ އިތުރުން ރައްޔިތުންގެ މަޖިލީހުގެ ކަމާ ގުޅޭ ކޮމިޓީން ވެސް އަންނަނީ ބަލަމުންނެވެ.


Addu gai positive vi meehunge jumla adhadhu 87 ah - AO News\nއައްޑޫގައި ޕޮޒިޓިވް ވި މީހުންގެ ޖުމްލަ ޢަދަދު 87 އަށް\nއައްޑޫސިޓީގައި ކޮވިޑް 19 އަށް ޕޮޒިޓީވް ވި މީހުންގެ ޖުމްލަ ޢަދަދު 87 އަށް އަރައިފިއެވެ. މިރޭ އައްޑޫ އެމަޖެންސީ އޮޕަރޭޝަންސް ސެންޓަރުން ޢާއްމު ކުރި މަޢުލޫމާތު ތަކަށް ބަލާއިރު 87 މީހަކު މިހާތަނަށް ޕޮޒިޓިވް ވެފައި ވެއެވެ. އެއީ އިއްޔެ އާއި ހަމައަށް ޢާއްމު ކުރި ޢަދަދަށް ވުރެން 10 މީހުން ގިނަ ޢަދަދަކަށް ވާއިރު އޭއީއޯސީން ވިދާޅުވީ ޢަދަދު ދިމާކުރުމުގައި އެރި އޮޅުމަކުން9މީހަކު އުނިވެފައިވާތީ މިއަދު އެ9މީހުން ނާއި އަލަށް ޕޮޒިޓިވް ވި މީހާ ހިމެނުމުން ޖުމްލަ ޢަދަދު 87 އެރީކަމަށެވެ.\nމިހާތަނަށް އައްޑޫސިޓީއިންޕޮޒިޓިވް ވި މީހުން ހިމެނެނީ އެމްޓީސީސީ ހުޅުމީދޫ ކްލަސްޓަރ އިން 35 މީހަކާއި އޭވިއޭޝަން ކްލަސްޓަރ ގެ 41 މީހެއްގެ އިތުރުން އަލަށް އުފެދުނު ހުޅުދޫމީދޫ ރެންޑަމް ކްލަސްޓަރ އިން 8 މީހަކާއި ހޯމްކަރަންޓީން ގައި ތިބި2މީހަކާއި އަދި ފްލޫ ކްލިނިކަށް ދެއްކި މީހެކެވެ.\nއައްޑޫސިޓީގައި4މީހަކަށް ކޮވިޑް ފެސިލިޓީގައި އެޑްމިޓްކޮށްގެން ފަރުވާ ދެމުން އެބަދެއެވެ. މިރޭ އައްޑޫ އެމަޖެންސީ އޮޕަރޭޝަން ސެންޓަރުން ޢާއްމުކުރި މަޢުލޫމާތުތަކަށް ބަލާއިރު ބުދަ ދުވަހުގެ އިރުއޮއްސި 6:00 އިން ބުރާސްފަތި ދުވަހުގެ އިރުއޮއްސި 6:00 އަށް އައްޑުސިޓީން އެކަކު ކޮވިޑް 19 އަށް ޕޮޒިޓިވް ވެފައެވެ. މިއަދު އަލަށް ޕޮޒިޓިވް ވީ ހުޅުދޫމީދޫ ރެންޑަމް ކްލަސްޓަރ އަށް ނިސްބަތްވާ މީހެކެވެ.\nއައްޑޫސިޓީގައި ކޮވިޑް 19 ޖެހުނު މީހުންގެ ތެރެއިން މިހާތަނަށް ބަލިން ރަނގަޅުވި މީހުންގެ ޖުމްލަ ޢަދަދަކީ 47 އެވެ. މިހާރު އައްޑޫގެ އެކްޓިވް ކޭސްތަކުގެ އަދަދަކީ 40 އެވެ.\nމިހާތަނަށް ޕޮޒިޓިވް ވި މީހުންގެ ޑައިރެކްޓް ކޮންޓެކްޓުންގެ ގޮތުގައި 455 މީހަކު ފާހަގަކުރެވިފައިވާ ކަމަށް އޭއީއޯސީން ވަނީ ހާމަކޮށްފަ އެވެ.\nއެ ސެންޓަރުން އާންމުކޮށްފައިވާ މައުލޫމާތުތަކަށް ބަލާއިރު މިއަދު ވަނީ 56 ސާމްޕަލް ނަގާފައެވެ. މިއަދަދާއެކު މިހާތަނަށް ނެގި ސާމްޕަލްގެ ޖުމްލަ ޢަދަދު 2962 އަށް އަރައެވެ. މިބަލީގެ ކޭސްތަކާއި ގުޅިގެން އައްޑޫސިޓީގެ 127 ތަނެއް ވަނީ ކަރަންޓީން ކޮށްފައެވެ.\nވޭތުވެދިޔަ2ހަފްތާއެއްހާ ދުވަހުގެ ތެރޭ އައްޑޫސިޓީ ފުރަބަންދުކޮށް އަޅާފައިވާ ފިޔަވަޅުތަކަށް މިހާރުވަނީ ލުއިދީފައެވެ. އެގޮތުން ހުޅުދޫމީދޫ ފިޔަވައި އައްޑޫގެ އެހެން އަވަށްތަކުގައި އިއުލާންކޮށްފައި އޮތް ކާފިއު އާއި އެހެނިހެން ފިޔަވަޅުތައް އުވާލާފައި ވެއެވެ. ހުޅުދޫމީދޫގައި ވަނީ އިތުރު7ދުވަހަށް ފިޔަވަޅުތައް ދަންމަން ނިންމާފައެވެ.\nއައްޑޫ ކޮވިޑް ކޭސްއައްޑޫސިޓީ


Maldives brain and spine conference ah beyrun bodu tharuheebeh | Mihaaru\nމިދިޔަ އަހަރު ބޭއްވި ބްރެއިން އެންޑް ސްޕައިން ކޮންފަރެންސް ފެށުމުގެ ރަސްމިއްޔާތު. ފައިލް ފޮޓޯ\nމޯލްޑިވްސް ބްރެއިން އެންޑް ސްޕައިން ކޮންފަރެންސަށް ބޭރުން ބޮޑު ތަރުހީބެއް\n11 ސެޕްޓެމްބަރ 2019 - 15:032comments\n"މޯލްޑިވްސް ބްރެއިން އެންޑް ސްޕައިން ކޮންފަރެންސް"ގެ ނަމުގައި އޭޑީކޭއިން އިންތިޒާމްކޮށްގެން ބާއްވާ މެޑިކަލް ކޮންފަރެންސަށް ދުނިޔޭގެ އެކި ގައުމުތަކުގެ ސިއްހީ މާހިރުންގެ ބޮޑު ތަރުހީބެއް މިފަހަރު ލިބިފައިވާ ކަމަށް އޭޑީކޭ އިން މިއަދު ބުނެފި އެވެ.\nބްރެއިން އެންޑް ސްޕައިން ކޮންފަރެންސް އޮންނާނީ ސެޕްޓެމްބަރު 17 އިން 19 އަށް ޕެރަޑައިސް އައިލެންޑް ރިސޯޓްގަ އެވެ.\nއޭޑީގެ މެނޭޖިން ޑިރެކްޓަރު އަހުމަދު އަފްއާލް "މިހާރު" އަށް ވިދާޅުވީ މީގެ ހަތަރު އަހަރު ކުރިން 70 ވަރަކަށް ބައިވެރިންނާ އެކު ބާއްވަން ފެށި ކޮންފަރެންސް ފުޅާވެ، މި އަހަރު 200 ވަރަކަށް މާހިރުންގެ ބައިވެރިވުން ކޮންފަރެންސަށް ލިބިފައިވާ ކަމަށެވެ. މިފަހަރުގެ ކޮންފަރެންސްގައި ކީނޯޓް ސްޕީކަރުންގެ ގޮތުގައި 25 ބޭފުޅަކު ބައިވެރިވަޑައިގަންނަވާ އިރު އޭގެ ތެރޭގައި ވަރަށް މަތީ ފެންވަރުގެ ނިއުރޯ ސާޖަނުން ހިމެނޭނެ ކަމަށް އޭނާ ވިދާޅުވި އެވެ.\n"ގައުމުތަކުގެ ޑޮކްޓަރުންނާއި ސިއްހީ މާހިރުންގެ ތަރުހީބު އިތުރުވެ، މިދިޔަ އަހަރު ވެސް ކޮންފަރެންސް ބޭއްވީ 150 ބައިވެރިންނާ އެކު. މިއަހަރު އެކަމަކު ކޮންފަރެންސް މިއޮތީ ކުރިއަށް ވުރެ މާ ބޮޑުކޮށް. މިފަހަރު އެބައުޅޭ ގާތްގަނޑަކަށް 200 ބައިވެރިން،" އޭނާ ވިދާޅުވި އެވެ.\nއަފްއާލް ވިދާޅުވި ގޮތުގައި މިދިޔަ އަހަރު އިންޑިއާ، އެމިރޭޓްސް އަދި އިޓަލީގެ މާހިރުން ވެސް ކޮންފަރެންސްގައި ބައިވެރިވި އެވެ. މި އަހަރުގެ ކޮންފަރެންސްގައި އެމެރިކާ އާއި އޮސްޓްރޭލިއާގެ މަޝްހޫރު ބައެއް ޑޮކްޓަރުންނާއި ނަރުހުން ވެސް ބައިވެރިވާނެ ކަމަށް އޭނާ ވިދާޅުވި އެވެ.\n"ދުނިޔޭގެ ހަމަ އެންމެ މަތީފަންތީގެ ނިއުރޯ ސާޖަނުން މި އެބަ ބައިވެރިވެވަޑައިގަންނަވާ. އެހެންވީމާ މި ކޮންފަރެންސްގެ ސަބަބުން ރާއްޖޭގެ ސިއްހީ ދާއިރާގައި މަސައްކަތް ކުރާ ފަރާތްތަކަށް ވަރަށް ގިނަ ނޮލެޖް ލިބިގެން މިދަނީ،" އަފްއާލް ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގައި ބާއްވާ ސައިންސްގެ އެންމެ ބޮޑު ކޮންފަރެންސަށް "މޯލްޑިވްސް ބްރެއިން އެންޑް ސްޕައިން ކޮންފަރެންސް 2019" ވެގެންދާނެ އެވެ.\nކޮންފަރެންސްގެ ޑައިމަންޑް ޕާޓްނަރަކީ ވޯލްޑިވްސް ޕްރައިވެޓް ލިމިޓެޑެވެ. އެ ކުންފުންޏަކީ ހަށިގަނޑުގައި އިމްޕްލާންޓް ކުރަން ޖެހޭ މަސްނޫއީ ބާވަތްތަކުގެ އިތުރުން މެޑިކަލް އެހެން އުފެއްދުންތައް ފުޅާ ދާއިރާއެއްގައި ރާއްޖެ އަށް އެތެރެކުރާ ކުންފުންޏެކެވެ. ޕްލެޓިނަމް ޕާޓްނަރުންގެ ތެރޭގައި އޭޑީކޭ ޖެނެރަލް ޓްރޭޑިން، އެސްޓީއޯ، ޑރ. ރެޑީސް އަދި އިންޑިއާގެ އެޗްއެންއެން ބްރެއިން ވޯކްސް ލިމިޓެޑް ހިމެނެ އެވެ.\n"ޕާޓްނަރުންގެ އިތުރުން ހެލްތު މިިނިސްޓްރީ އާއި ރާއްޖޭގެ ހުރިހާ ބޮޑެތި ހޮސްޕިޓަލްތަކުގެ އެއްބާރުލުން ވެސް އަޅުގަނޑުމެންނަށް ލިބޭ. އެހުރިހާ ފަރާތްތަކަށް އަޅުގަނޑުމެން ޝުކުރު އަދާކުރަން،" އަފްއާލް ވިދާޅުވި އެވެ.\nބްރެއިން އެންޑް ސްޕައިން ކޮންފަރެންސްގައި ހުށަހަޅާ ކަރުދާސްތަކުގެ ތެރޭގައި ސިއްހީ ދާއިރާ އަށް މުޅިން އަލަށް ތައާރަފް ކުރާ އާ އީޖާދުތަކުގެ މައުލޫމާތާއި މިހާރު ވެސް އީޖާދުކޮށްފައި ހުރި ބައެއް ފަރުވާތައް މިހާރަށް ވުރެ ފުރިހަމައަށް ކުރިއަށް ގެންދާނެ ގޮތްތަކުގެ މައުލޫމާތުގެ ކަރުދާސްތައް ހިމެނޭނެ އެވެ. އޭގެ އިތުރުން ލައިވްކޮށް ސާޖަރީއެއް ހެދުން މިފަހަރުގެ ކޮންފަރެންސްގައި ވެސް އޮންނާނެ ކަމަށް އަފްއާލް ވިދާޅުވި އެވެ.\n"ރާއްޖޭގެ ފަރާތްތަކަށް މިލިބެނީ އެހެންވީމާ އެންމެ މަތީ ފެންވަރުގެ ހުނަރުތައް ދަސްކުރުމުގެ ފުރުސަތު،" އޭނާ ވިދާޅުވި އެވެ.\nއަފްއާލް ވިދާޅުވި ގޮތުގައި މި އަހަރުގެ ކޮންފަރެންސަށް ބޮޑު ތަރުހީބެއް ލިބުނު އެއް ސަބަބަކީ މި ކޮންފަރެންސް ބާއްވާނެ ތާރީހު މިދިޔަ އަހަރު އިއުލާނުކޮށްފައި އޮތުމެވެ. އެހެންވެ މި އަހަރު ވެސް އަންނަ އަހަރު ކޮންފަރެންސް ބާއްވާނެ ތާރީހު އިއުލާނު ކުރާނެ ކަަމަށް އޭނާ ވިދާޅުވި އެވެ.\nއިތުރު ލިޔުންތައް އޭޑީކޭ ހޮސްޕިޓަލް


ޖިހާދުގެ ޕާސްޕޯޓް ހިފެހެއްޓި އަމުރު ހައި ކޯޓުން ބާތިލްކޮށްފި\nJanuary 13, 2021 19:23:27\nކުރީގެ ނައިބް ރައީސް އަބްދުﷲ ޖިހާދުގެ ޕާސްޕޯޓް ހިފެހެއްޓުމަށް ކްރިމިނަލް ކޯޓުގެ ފަރާތުން ނެރުނު އަމުރު ހައި ކޯޓުން މިއަދު ބާތިލްކޮށްފިއެވެ.\nޖިހާދުގެ ޕާސްޕޯޓް ހިފެހެއްޓީ ކުރީގެ ރައީސް ޑރ. މުހައްމަދު ވަހީދުގެ ވެރިކަމުގައި ފިނޭންސް މިނިސްޓަރުގެ މަގާމުގައި ހުންނަވައިގެން ކ.ފުށިދިއްގަރުފަޅު ސްޕެޝަލް ޓޫރިސްޓް ޒޯނެއްގެ ގޮތުގައި ތަރައްގީކުރުމުގެ މަޝްރޫއުގައި ކޮރަޕްޝަން ހުއްޓުވުމާއި މަނާކުރުމުގެ ގާނޫނާއި ޚިލާފަށް އަމަލުކުރައްވާފައިވާތީ ކްރިމިނަލް ކޯޓުގައި އޭނާގެ މައްޗަށް ދައުވާ އުފުލުމާއި ގުޅިގެންނެވެ. މި ދައުވާ އާއި ގުޅިގެން ކްރިމިނަލް ކޯޓުން ޖިހާދުގެ ޕާސްޕޯޓް ހިފެހެއްޓީ ބޭރަށް ވަޑައިގެންފިނަމަ ފިއްލަވާފާނެކަމުގެ ފުރުސަތު އޮތުމުންނެވެ.\nކްރިމިނަލް ކޯޓުގެ މި ހުކުމް ބާތިލްކަމަށް ނިންމާފައިވަނީ ހައި ކޯޓުން މި މައްސަލަ ބެއްލެވި ފަނޑިޔާރުންގެ އިއްތިފާގުންނެވެ. އެގޮތުން އެ އަމުރަކީ ޝަރުއީ އަދި ގާނޫނީ އުސޫލްތަކާއި ޚިލާފަށް ނެރެފައިވާ އަމުރެއް ކަމަށް ވަނީ ކަނޑައަޅާފައެވެ. މި މައްސަލާގައި ދައުލަތުން ހަވާލާދީފައިވާ ހެއްކަކީ ޖިހާދު ރާއްޖެއިން ބޭރަށް ފުރަން ބޭނުންވާކަން އެނގޭ ހެއްކެއް ނަމަވެސް އެއީ ރާއްޖެ ދޫކޮށް ފިލައިގެން ދާން ޖިހާދު އުޅޭ ހެއްކެއް ނޫން ކަމަށް ފަނޑިޔާރުން ފާހަގަކޮށްފައިވެއެވެ.\nޖިހާދުގެ ޝަރީއަތް ކްރިމިނަލް ކޯޓުގައި އަދިވެސް އަންނަނީ ހިނގަމުންނެވެ. މި މައްސަލައިގެ ކުރިން ވެސް ޖިހާދަށް ހިޔާނާތުގެ މައްސަލައެއްގައި ދައުވާކޮށްފައެވެ. ނުހައްގު މުއްސަނދިކަން ހޯދާފައިވާ ކަމަށް ބުނެ މިލިއަނަކަށް ވުރެ ގިނަ ރުފާއިން ބަދަލު ހޯދަން ދައުވާކޮށްފައިވަނީ ރައީސް ޔާމީންގެ ރިޔާސީ ދައުރު ހަމަވުމުން ވެސް ނައިބު ރައީސްގެ ހައިސިއްޔަތުން ދިރިއުޅުއްވުމަށް ދައުލަތުން ހަމަޖެއްސި ރެހެންދި ފްލެޓް ހުސްކުރަން ދައުލަތުން ޖިހާދަށް އެންގުމުން ވެސް އެތަން ހުސް ނުކޮށް، ގާނޫނީ ހައިސިއްޔަތެއް ނެތި އެއް އަހަރާއި ތިން މަސް ވަންދެން ޖިހާދު އެތަން ބޭނުން ކުރެއްވި މައްސަލާގައެވެ.


Enme biruveri dhivehi film akee koba? | Mihaaru\n"4426" ގެ މަންޒަރެއް.\n02 އެޕްރީލް 2020 - 08:22 16 comments\nރާއްޖޭގައި މިހާތަނަށް ވަރަށް ގިނަ ބިރުވެރި ފިލްމުތަކެއް ހަދައިފި އެވެ. މީގެ ތެރެއިން ބައެއް ފިލްމުތަކަކީ އަދިވެސް ބެލުންތެރިންގެ ސިކުނޑީގައި ހަރުލާފައި ހުރި ފިލްމުތަކެވެ. އަދި ބިރުވެރި ފިލްމުތަކޭ ކިޔާފައި ބެލުންތެރިންނަށް ޖޯކަށްވާ ކަހަލަ ބިރުވެރި ބައެއް ފިލްމުތައް ވެސް ފެނިފައި އެބަހުއްޓެވެ.\nއެހެންވެ މިއީ މިހާތަނަށް ބެލުންތެރިންނަށް އެންމެ ކަމުދިޔަ ކަމަށް ބެލެވުނު ބިރުވެރި ފަސް ފިލްމެވެ.\nފަހަރުގައި މި ލިސްޓާ އެންމެންނަކަށް އެއްބަހެއް ނުވެވިދާނެ އެވެ. ލިސްޓް މިއޮތީ ތަރުތީބަކުންނެއް ވެސް ނޫނެވެ.\nމަޝްހޫރު ވާހަކަ ލިޔުންތެރިޔާ ބިންމާ އިބްރާހީމް ވަހީދު "ހަވީރު" ނޫހުގައި ޝާއިއުކޮށްގެން ވާހަކަ އަށް ލިބުނު މަގުބޫލުކަމާ އެކު "ފަތިސްހަނދުވަރު" އަކީ 1997 ގައި ސިނަމާ އަށް އައި ފިލްމެކެވެ.\nކުރީގެ ޑައިރެކްޓަރު އީސާ ޝަރީފު ހެދި މި ފިލްމަކީ ރާއްޖޭގެ ބިރުވެރި ފިލްމުތަކަށް އިންގިލާބެއް ގެނައި، އެ ޖޯންރާގެ ފިލްމުތަކުގެ މަގުބޫލުކަން އެންމެ ބޮޑަށް ގެނެސްދިން ފިލްމެވެ. ފިރިހެން ޖިންނިއަކާއި ޒުވާން އަންހެނަކާ ދެމެދު ހިނގާ ލޯބީގެ ގުޅުންތަކެއްގެ ސަބަބުން ކުރިމަތިވާ ކަންތައްގަނޑެއް ދައްކުވައިދޭ "ފަތިސްހަނދުވަރު" އަކީ އެތައް ގޮތަކުން ބެލުންތެރިންނަށް ވަރަށް ކަމުދިޔަ ފިލްމެކެވެ.\nއޭގެ ތެރޭގައި ފިލްމުގެ ވާހަކަ އާއި ޑައިލޮގްތަކާއި ޓެކްލޮނޮޖީގެ މާ ބޮޑު އުކުޅުތަކެއް ނެތް ޒަމާނެއްގައި ފިލްމު ގެނެސްދީފައި އޮތް ފެންވަރާއި ތަރިންގެ އެކްޓިން އެވެ. "ފަތިސްހަނދުވަރު" ގެ ލީޑް ރޯލް ކުޅުނީ ރީކޯ މޫސާ މަނިކާއި ނިއުމާ މުހައްމަދެވެ.\nމި ފިލްމަކީ ހަމަ ޔަގީނުން ވެސް ގިނަ ބެލުންތެރިން އަދިވެސް އެންމެ ހަނދާން ހުންނާނެ ބިރުވެރި އެއް ފިލްމެވެ. މިހާރު "ފަތިސްހަނދުވަރު" ބަލައިލަން ބޭނުން ނަމަ ބައިސްކޯފް އެޕަށް ވަދެލާށެވެ.\nއަސްލަމް ރަޝީދުގެ ސްލޭމް ސްޓޫޑިއޯ އިން ގެނެސްދިން ފިލްމުގެ ބޮޑު ކާމިޔާބީ އަށް ފަހު، އަހަރުތަކެއް ފަހުން 2013 ގައި "ފަތިސްހަނދުވަރުގެ ފެށުން 3ޑީ" ގެ ނަމުގައި ޑާކް ރެއިން އެންޓަޓައިންމަންޓުން ފިލްމެއް ގެނެސް ދީފައިވެ އެވެ. އެކަމަކު ހަމަ ބިންމާގެ ވާހަކައަކަށް ގެނެސްދިން އެ ފިލްމަކީ ބެލުންތެރިންނަށް އެއްގޮތަކަށް ވެސް ކަމުދިޔަ ފިލްމެއް ނޫނެވެ. "ފަތިސްހަނދުވަރުގެ ފެށުން" އަކީ "ފަތިސްހަނދުވަރުގެ" ޕްރިކްއެލްއެކެވެ.\nއަހުމަދު ނިމާލު 2000 ވަނަ އަހަރު ގެނެސްދިން "ޒަލްޒަލާ" އަކީ ބިރުވެރި ފިލްމުތަކުގެ ތެރެއިން ބެލުންތެރިންނަށް ވަރަށް ކަމުދިޔަ ފިލްމެކެވެ.\nސްލޭމް ސްޓޫޑިއޯގެ ތައްގަނޑުގައި ގެނެސްދިން ފިލްމުގެ މުހިއްމު ރޯލްތައް ކުޅެފައި ވަނީ އައިޝަތު ޝިރާނީ އާއި ނިއުމާ މުހައްމަދާއި އިބްރާހިމް ވިސާން (ކަނޑި) އާއި އަލީ ޝަމީލެވެ. "ޒަލްޒަލާ" ގައި ކިޔައި ދެނީ ނަފުސާނީ މައްސަލަތަކެއް ހުރި ކަމަށް ބެލެވުނު ފިރިހެނަކަށް ޖިންނި އަވަލާފައި ހުރިކަން އެނގުމުން ދިމާވާ ހާދިސާތަކަތެކެވެ.\nމި ފިލްމު ކާމިޔާބީ އަށް ފަހު ނިމާލް ވަނީ މުޅިން ތަފާތު ކާސްޓަކާ އެކު 2010 ގައި "ޒަލްޒަލާ އެނބުރި އައުން" ގެ ނަމުގައި ވެސް ފިލްމެއް ގެނެސްދީފަ އެވެ. އެކަމަކު ދެވަނަ ބަޔަކީ އެހާ ހިނގި ފިލްމެއް ނޫނެވެ.\nމި ދެ ފިލްމު ވެސް އެބައޮތެވެ.\n"ސަނދުރަވިރޭ" އަކީ ބިރުވެރި ވާހަކަތައް ލިޔެގެން ކިޔުންތެރިންގެ މަގުބޫލުކަން ހޯދި މޫސާ ސާއިދުގެ ވާހަކައަކަށް އަމްޖަދު އިބްރާހީމް (އަމްޖޭ) ޑައިރެކްޓްކުރި ފިލްމެކެވެ.\nޑޭޝް ސްޓޫޑިއޯ އިން 2002 ގައި ގެނެސްދިން ފިލްމުގެ މުހިއްމު ރޯލްތައް ކުޅެފައި ވަނީ ޔޫސުފް ޝަފީއު (ޔޫއްޕެ) އާއި މަރިޔަމް ނިޝާ އެވެ. "ސަނދުރަވިރޭ" އަކީ ދިވެހި ސިނަމާގައި އެންމެ ހިނގި ބިރުވެރު ފިލްމުތަކުގެ ތެރެއިން އެއް ފިލްމެވެ.\nމީގެ ކާމިޔާބީ އަށް ފަހު 2004 ގައި "ސަނދުރަވިރޭ 2" ވެސް ގެނެސްދިނެވެ. އެކަމަކު އެ ފިލްމަކީ ކުރީ ފިލްމަށް ލިބުނު ވަރުގެ ތަރުހީބެއް ލިބުނު ފިލްމެއް ނޫނެވެ.\nދެހާސް ނުވައެއްގައި ގެނެސްދިން "އުދަބާނި" އަކީ ރާއްޖޭގައި މިހާތަނަށް އެންމެ ބޮޑު އާމްދަނީއެއް ހޯދި ފިލްމުތަކުގެ ތެރެއިން ފިލްމެކެވެ. ހާމިދު އަލީ ޕްރޮޑިއުސްކޮށް، އަމްޖޭ ޑައިރެކްޓްކުރި މި ފިލްމަކީ ރާއްޖޭގެ ހުރިހާ ރަށަކަށްހެން ޕްރޮޑިއުސަރު ދަތުރުކޮށްގެން ދެއްކި ފިލްމެކެވެ.\n"އުދަބާނި" އަކީ ހަމަ އެ ނަމުގައި ވާހަކަ ލިޔުންތެރިޔާ މުހައްމަދު ގާސިމް ގެނެސްދިން ވާހަކައަކަށް ހެދި ފިލްމެކެވެ.\nމީގެ މުހިއްމު ރޯލްތައް ކުޅެފައި ވަނީ ޔޫއްޕެ އާއި ކުރީގެ ބަތަލާ އާމިރާ އިސްމާއީލްގެ އިތުރުން ހާމިދެވެ.\nދެހާސް ސޯޅައިގައި ގެނެސްދިން "4426" އަކީ އާންމުކޮށް ލޯބީގެ އަސަރު ގަދަ މެލޮޑްރާމާތައް ގެނެސްދީގެން މަގުބޫލުކަން ހޯދި ފާތުމަތު ނަހުލާ ގެނެސްދިން ފުރަތަމަ ބިރުވެރި ފިލްމެވެ.\nއާންމުކޮށް ދިވެހި ސިނަމާ އިން ފެންނަ ބިރުވެރި ފިލްމުތަކާ މުޅިން ތަފާތުކޮށް ގެނެސްދިން މި ފިލްމަކީ މި ފަހުން ސިނަމާތަކަށް އައި ބިރުވެރި ފިލްމުތަކުގެ ތެރެއިން ބެލުންތެރިންގެ ތަރުހީބު އެންމެ ބޮޑަށް ލިބުނު ފިލްމެވެ.\nނަހުލާ އާއި މުޅިން އަލަށް ޑައިރެކްޝަނަށް ނުކުތް އަހުމަދު ޝިނާން ގުޅިގެން ގެނެސްދިން "4426" އަކީ ފަޅު ގެއެއްގެ ތެރޭގައި ތާށިވާ ބަޔަކަށް ދިމާވާ ބިރުވެރި ކަންތައްތަކެއް ދައްކުވައިދޭ ފިލްމެވެ.\nބޮޑު ކާސްޓެއް ވެސް ހިމެނުނު ފިލްމުގައި ޔޫއްޕެ، މަރިޔަމް އައްޒަ، ޝީލާ ނަޖީބު، އިބްރާހީމް ޖިހާދު (ޖިމީ)، މުހައްމަދު ފައިސަލް އަދި ޖުމައްޔިލް ނިމާލު (ޖުމަލް) ފަދަ އެކްޓަރުންގެ މޮޅު އެކްޓިންއެއް ފެނިގެން ގޮސްފައިވެ އެވެ.\nމި ފިލްމުތަކުގެ އިތުރަށް ދިވެހި ސިނަމާ އަށް އައި ފާހަގަކޮށްލެވޭ އިތުރު ބިރުވެރި ފިލްމުތަކުގެ ތެރޭގައި "ދައުވަތު"، "ދޮންކަމަނަ"، "ހަނދުކޭތަ"، "14 ވިލޭރޭ"، "ޖިންނި"، "އޭނާ" އަދި "އަރާމަގު ދޮންކަމަނަ" ހިމެނެ އެވެ.\nސިނަމާ އަށް އަންނަން ހުރި ބިރުވެރި ފިލްމުތަކުގެ ތެރޭގައި ޑާކް ރެއިންގެ "ބަޅިނދު" އާއި ނިއުމާ މުހައްމަދުގެ "ކަޅަކި" ހިމެނެ އެވެ.\nއިތުރު ލިޔުންތައް ފާތިމަތު ނަހުލާ ފައްތާހު އަލީ ސީޒަން ދިވެހި ފިލްމް އިންޑަސްޓްރީ ނިއުމާ މުހައްމަދު ޑައިރެކްޓަރު އަހުމަދު ނިމާލް ދިވެހި ފިލްމް ޔޫސުފު ޝަފީއު (ޔޫއްޕެ) އަމްޖަދު އިބްރާހިމް (އަމްޖޭ) އެކްޓްރެސް މަރިޔަމް އައްޒަ


ކާޑެއްދޫ އެއަރޕޯޓުން އަތުލައިގަތް ގިނަ އަދަދެއްގެ ބަނގުރާ ނައްތާލައިފި - Sandhaanu\nކާޑެއްދޫ އެއަރޕޯޓުން އަތުލައިގަތް ގިނަ އަދަދެއްގެ ބަނގުރާ ނައްތާލައިފި\nގދ ކާޑެއްދޫ ޑޮމެސްޓިކް އެއަރޕޯޓުން އަތުލައިގަތް ގިނަ އަދަދެއްގެ ބަނގުރާ ފުލުހުން ނައްތާލައިފި އެވެ.\nފުލުހުން ހާމަކުރިގޮތުގައި މި ބަނގުރާތަކަކީ ކާޑެއްދޫ އެއަރޕޯޓަށް ފުރަންދިޔަ ފަތުރުވެރިންގެ އަތުން ފުލުހުންގެ ބެލުމުގެ ދަށަށް ގެނެސްފައިވާ ބަނގުރާތަކެކެވެ.\nފުލުހުން ބުނީ މި ތަކެއްޗަކީ ގދ.ތިނަދޫ ޕޮލިސް ސްޓޭޝަންގެ ބެލުމުގެ ދަށުގައި ހުރި ތަކެތި ކަމަށާއި\nނައްތައިލި ބަނގުރާތެރޭގައި އެކި ބްރޭންޑްތަކުގެ 51 ފުޅި ބަނގުރާ އާއި ފަސް ދަޅު ބިޔަރު ހިމެނޭކަމަށެވެ.\nމިތަކެތި ނައްތާލައިފަވަނީ ތިނަދޫ ޕޮލިސްސްޓޭޝަންގެ ގޯތި ތެރޭގައި އިއްޔެ ކަމަށް ވެސް ފުލުހުން މައުލޫމާތު ދެއެވެ.\nފުލުހުން ހާމަކުރިގޮތުގައި ނައްތައިލި ބަނގުރާތަކަކީ ފެބުރުއަރީ ފަސްވަނަ ދުވަހުން ފެށިގެން މާޗް 29 ވަނަ ދުވަހާއި ހަމައަށް އަތުލަތް ބަނގުރާތަކެވެ.\nބަނގުރާ ނައްތާލުން ތިނަދޫގައި ކުރިއަށް ގެންގޮސްފައިވަނީ ފުލުހުންގެ ބެލުމުގެ ދަށަށް ގެންދެވޭ ބަނގުރަލާއި ބަނގުރަލުގެ މައްސަލަތަކާއި ގުޅިގެން ހިފެހެއްޓޭ ތަކެތި ނައްތާލުމުގައި އަމަލުކުރާނެ ގޮތުގެ ގަވާއިދުގެ ދަށުން އެކަމަށްޓަކައި އެކުލަވައިލި ކޮމިޓީގެ ބެލުމުގެ ދަށުންކަމަށް ވެސް ފުލުހުން މައުލޫމާތުދެ އެވެ.


Mohamed Mabrook Azeez - Majlis Election 2019 Coverage\nMohamed Mabrook Azeez\nFelidhoo Dhaairaa Vaavu Atoll\nފެލިދޫ ދާއިރާގައި ހިމެނޭ ތިނަދުއަށް އުފަން މަބްރޫކު މަޝްހޫރުވެފައި ވަނީ ކޮފީގެ ރަހަތަކަށް ބޮޑު ބަދަލެއް ގެންނެވި، ކޮފީގެ ވިިޔަފާރިވެރިއެއްގެ ގޮތުގަ އެވެ. އޭނާއަކީ "މެރާކީ" ކޮފީ ޝޮޕްގެ ވެރިޔާ އެވެ. މަޖީދިއްޔާއިން ކިޔެވުމަށް ފަހު ޕޮލިޓިކަލް ސައިންސް އަދި ޕަބްލިކް ސްޕީކިންގެ ދާއިރާ އިން އޭނާ ވަނީ މަތީ ތައުލީމް ހާސިލްކުރައްވައިފަ އެވެ.\nމަބްރޫކުގެ ސިޔާސީ ހަޔާތް 2008 ގައި ފެށުނީ އެމްޑީޕީންނެވެ. އެއަށް ފަހު 2012 ގައި އެމްޑީޕީގެ ވެރިކަން ބަދަލުވި އިރު ހުންނެވީ ރާއްޖެއިން ބޭރުގަ އެވެ. އޭގެ ފަހުން ރާއްޖެ ވަޑައިގެން ކުރީގެ ރައީސް މުހައްމަދު ނަޝީދުގެ އޮފީހާއި ޒުވާނުންގެ ހިތްވަރާއި ގުޅި، ޑިމޮކްރެޓިކް ވެރިކަމަކަށް ރާއްޖެ އަނބުރާ ގެންދަން މަސައްކަތް ފެއްޓެވި އެވެ. އޭނާ ވަނީ 2013 އިން ފެށިގެން އެމްޑީޕީގެ ހުރިހާ ކެމްޕޭނެއްގައި ހެން ވަރަށް ފުޅާ ދާއިރާއެއްގައި ބައިވެރިވެވަޑައިގެންފަ އެވެ.\nޔޫރަޕިއަން ޔޫނިއަންނާ ގުޅިގެން ތައިލެންޑުގައި ޒުވާން ލީޑަރުން އުފެއްދުމުގެ ޕްރޮޖެކްޓްތަކެއް މަބްރޫކް ހިންގެވި އެވެ. އަދި 2014 ގައި އެމްޑީޕީގެ ހިންގާ އޮނިގަނޑު ތައާރަފުކޮށް، ކެމްޕެއިންގެ އުކުޅުތަކާއި ހުނަރުތައް ދަސްކޮށްދިނުމަށް ޓްރެއިނިން ޕްރޮގްރާމްތައް ރާއްޖޭގެ އެކި ސަރަހައްދުތަކުގައި ހިންގެވި އެވެ. ރާއްޖޭގެ ޑިމޮކްރަސީ ޕްރޮމޯޓްކޮށް ކުރިއެރުވުމުގެ ގޮތުން އިނގިރޭސި ވިލާތުގެ މަޝްހޫރު ޕްރޮގްރާމް، ޓެޑް ޓޯކްގައި އޭނާ ވާހަކަދެއްކެވި އެވެ.\nމަބްރޫކު ވިދާޅުވަނީ "ވާވު އަޑުން ވާނެ" ކަމަށެވެ.\n"ވޭތުވެދިޔަ ހުރިހާ ސަރުކާރަކުން ވެސް ވ. އަތޮޅަށް ވަނީ އިހުމާލުވެފައި،" އޭނާ ވިދާޅުވި އެވެ. އެންމެ އާބާދީ ކުޑަ އަތޮޅަށް ވ. އަތޮޅު ވީ، މަބްރޫކު ގަބޫލުކުރައްވާ ގޮތުގައި، ސަރުކާރުތަކުގެ ސިޔާސަތު އޮތް ގޮތުންނެވެ.\n"އަތޮޅު ތަރައްގީކުރާނެ ގޮތް ވ. އަތޮޅުގެ ރައްޔިތުންނަށް އެނގޭ،" އޭނާ ވިދާޅުވި އެވެ. އެކަމަށް ބޭނުންވަނީ، އޭނާ ވިދާޅުވާ ގޮތުގައި، "ރައްޔިތުންގެ ވިންދާއި އުންމީދުތަކާ އެއްގޮތަށް މަޖިލީހުގައި ވަކާލާތު ކުރާނެ މެމްބަރެކެ"ވެ.\nMDP Maafannu Dhekunu Dhaairaa View Profile


Minimum Wage Ge Sababun Iqthisoadhu Fundufundu Vaane: Gasim - Vaguthu\nމިނިމަމް ވޭޖް ކަނޑައަޅަން އުޅޭގޮތުން "ހަލާކުވެދާނެ" - ގާސިމް\nއެންމެ ކުޑަ އުޖޫރަ އަށް 8،000-10،000ރ. އާ ދެމެދު ކަނޑައަޅަން އުޅޭކަމުގެ އަޑުތައް އިވިވަޑައިގަންނަވާ ކަމަށާއި ނަމަވެސް އެވަރަށް ކަނޑައަޅައިފި ނަމަ އެބޭފުޅުން ހަލާކުވާނެ ކަމަށް ގާސިމް އިބްރާހިމް ވިދާޅުވެއްޖެއެވެ.\nގާސިމް މިހެން ވިދާޅުވީ މްހޫރީ ޕާޓީއަށް މެންބަރުންތަކެއް ސޮއިކުރުމަށް ރޭ ބޭއްވި ޖަލްސާގައި ވާހަަކަ ދައްކަވަމުންނެވެ. އޭނާ ވިދާޅުވީ ރާއްޖެއަށް ނުއުފުލޭ ވަރުގެ ބުރައެއް އުފުލަން އުޅެގެން އިގްތިސޯދުގެ އިތުރުން އިޖުތިމާއީ ކަންކަންވެސް ފުނޑުފުނޑުވެގެންދާނެ ކަމަށް ގާސިމް ވިދާޅުވިއެވެ.\nއޭނާ ވިދާޅުވީ މިނިމަމް ވޭޖުގެ ގޮތުގައި 8000 އާއި 10،000 ރުފިޔާ އާދެމެދުގެ އަދަދެއް ކަނޑައަޅަން ސަރުކާރުން ވިސްނަމުން އަންނަ ވާހަކަ އައްސަވާފައިވާ ކަމަށާއި، އެކަން އެގޮތަށް ކޮށްފިނަމަ އެއީ ރާއްޖޭގެ އިގްތިސޯދަށް ނުއުފުލޭ ވަރުގެ ބޮޑު ބުރައަކަށް ވެގެންދާނެ ކަމަށެވެ.\nގާސިމް ވިދާޅުވީ މިނިމަމް ވޭޖް ކަނޑައެޅުމަކީ ދުނިޔޭގެ ގިނަ ގައުމުތަކުން ކުރާ ކަމެއް ކަމަށާއި، އެހެންކަމުން އެ ގައުމުތަކުން އެކަން ކޮށްފައިވާ ގޮތް ބަލައި، ރާއްޖެއަށް އެންމެ ފައިދާވާނެ ގޮތަކަށް އެ މަސައްކަތް ރާވާލަން ޖެހޭ ކަމަށެވެ.\n"ވަކި ސެކްޓަރަކަށް، ނުވަތަ ވަކި ފަރާތަކަށް ނުވަތަ ވަކި މީހަކަށް، މާ ބޮޑު ބުރަދަން އަންނަ ގޮތަކަށް ވަކި ސެކްޓަރެއްގަ މަސައްކަތް ކުރާ މީހުންގެ މިނިމަމް ވޭޖަކީ މިއީ އެޔޭ ކިޔައިގެން ކަނޑައަޅަން ފަށައިފިއްޔާ އެއޮތީ ގޯސްވެފައި. އެހިސާބުން ދެން މުޅި އިންޑަސްޓްރީ ހަލާކުވެގެން ދާނީ. ތަފާތު އިންޑަސްޓްރީތަކުގެ ވާހަކަ އަޅުގަނޑު މި ދެންނެވީ. އެއީ ޓޫރިޒަމް އިންޑަސްޓްރީ ވިޔަސް، މަސްވެރިކަމުގެ ސިނާއަތު ކަމުގައި ވިޔަސް ގެދޮރު އިމާރާތްކުރުން ކަމަށް ވިޔަސް އަދި އެހެން ކަމެއް ކަމަށް ވިޔަސް. އެއް އުސޫލެއް އޮންނަން ވާނީ. މިނިމަމް ވޭޖް އޮންނަން ވާނީ މިނިމަމް ވޭޖުގެ ގޮތުގައި،" ގާސިމް ވިދާޅުވިއެވެ.\nއޮކްޓޯބަރ 16, 2019 10:18\nމިނިވަންވޭޖެއްގެ ގޮތުގަ އެއްމެ ރަނގަޅީމުވައްޒަފުލައްވާ 18 ގަޑިއިރު ވަރައްބުރަކޮށް12މަސްދުވަހު މަސަތްކައްކޮއްފަ13ވަނަމަހުންފެޝިގެން މުސާރަހިގާގޮތައްކޮއްމެމަހަކު22ގަޑިއިރު މަސަތްކައްކުރީމަ މަހަކު 500ވަރަކައްރުފިޔާ އޯކޭނުން\nއޮކްޓޯބަރ 16, 2019 10:20\nއާން. ކަލެއަށް ނުލިބޭނެ މުވައްޒަފަކަށް ދޭނެ ބޮޑު ލާރިއެއްވެސް ކަލޭ ބިކަހާލުގަ އުޅޭ ވަރުން. މިހާރު ވެސް ކަލޭ ގެ ރިޒޯޓްތަކުގަ ހާހުން އެބަހުރި މުވައްޒަފުންނަށް މުސާރަ ނުދީ. ބޮޑު ވަގު\nއޮކްޓޯބަރ 16, 2019 10:36\nކުޑައުޖޫރަ ދިހަހާސްދީފަ ކެއުމުގެޚަރަދާއި\nކަރަންޓާާއިފެންބިލަށްވފައިސާދނަސް ކަލޭމެންބޭނުންވެގެންއުޅޭ ދީނީމިނިވަން\nއޮކްޓޯބަރ 16, 2019 10:38\nމިއީވާ ހާދަހާ ނުބައި ނުލަފާ މީހެކޭ. އިންކަމް ޓެކްސް ނަގާ ހުރިހާ ޤަވްމެއްގަވެސް ނަގާއުޅެނީ ވަކި ހަމަތަކެއްގެ މަތިން. މިގޮތުން ވަކިމިންވަރަކަށްވުރެ މަދުން އާމްދަނީލިބޭ މީހުންގެ އަތުން އެއްވެސް ޤަވްމެއްގަ ތިޔަ އެއްޗެއް ނުނަގާ. މިހާރުވެސް ޖީ.އެސް.ޓީ އެކޭ ކިޔާ ޓެކްސްއެއް އެންމެ ނިކަމެތި މީހާވެސް އިސްތިސްނާނުވެ ނެގެމުން އެބަދޭ. މިކަލޭގެއަށް މާތްﷲ ތަނަވަސްކަމެއް ދެއްވާފަ ވުމުންވެސް މިގައުމުގެ ނިކަމެތިންގެ ހާލަށް ވިސްނުމެއްނެތި ފެލާލަން އުޅެނީ،، ޤާނޫނެއްގައި ހިމަނައިގެން މީނަގެ އޮފީހުގެ ފާޚާނާ ސާފުކުރާ މީހާވެސް ފެލަން މިމަސައްކަތްކުރަނީ.\nއޮކްޓޯބަރ 16, 2019 10:48\nމި ބުރުމާގެ އަސްލުސޫރަ ރައްޔިތުންނަށް މިދައްކާލީ، ތިމަންނައާއި ތިމަންނަގެ އާއިލާ ބަނޑުފުރާއިގެން އެހެންމީހުން ކާން ނެއެދޭކަން މިދައްކާލީ، ގާސިމުސޭޓު މިހާރުއްސުރެން ފާނަގައިގެންހުރީ އަންނަދައުރުގަ ރައީސުކަމަށް ކުރިމަތިލާން، މިގައުމުގެ ބޮޑުއާބާދީއަކީ ސިވިލްސާވިސް މުވައްޒަފުންކަމަށްވާއިރު ހަނދާންކުރާތި ކަލެއަށް ކުރީފަހަރުތަކުގައި ލިބުނުވަރަށްވެސް ދެން ވޯޓުނުލިބޭނެކަން، އަހަރުމެން ސިވިލްސާވެންޓުން މިހާރުއްސުރެން ކަލެއަށް އެންޓިކެމްޕެއިން މިފަށައިގަތީ.\nއޮކްޓޯބަރ 16, 2019 11:08\nގާސިމުސޭޓު ތިހާވަރަށް ގައުމަށް ފައިދާވާގޮތަށް ވިސްނާމީހާ ކީއްވީތަ ތިމަންމީހާ ސަރުކާރަށް ދައްކަންޖެހޭ ޓެކްސްތައް ނުދައްކާ އެތައް އަހަރެއްވަންދެން ހިފަހައްޓައިގެން ހުންނަނީ، ހުޅުމާލެއިން ސިނާއީ ބިންތަކާއި އަދި ކިތައް ފަޅުރަށް ނުގަވާއިދުން އަތްދަށުލައިގެން ތިހުންނަނީ، އެއިން ރައްޔިތުންގެ ހައްގުގާ ނެރެންޖެހޭ އަމްދަނީ ކޮބައިތަ؟؟ރ.ޔާމީނު އާއިވެސް ކަލޭ ދެކޮޅުވެރިވީ އެޖަރީމާ ގަވާއިދުކުރުވާ ޓެކްސް ދައްކަން އެންގީމަ، އެއިރުވެސް ޖުރިމައިނާއާއިއެކު އެތައްމިލިއަން ރުފިޔާ ސަރުކާރަށް ދައްކަންހުރި، އެއްމެލާރިއެއްވެސް ނުދައްކާ ދެން މަސައްކަތްކުރަންފެށީ ފަނޑިޔާރުންނަށާއި މަޖިލިސް މެމްބަރުންނަށް ރިޝްވަތުދީގެން ރ.ޔާމީނު ވެރިކަމުން ވައްޓަން މިއީ ހަގީގަތަކީ.\nއޮކްޓޯބަރ 16, 2019 11:14\nމަޖުލީސް މެމްބަރުން ނަމޫނާ ދައްކާ މިނިމަމް ވޭޖު ނަގައިގެން ސައްލާކުރަން ޖަޒީރާވަންތަ ވެގެން ތިބެންވީނުން.\nއޮކްޓޯބަރ 16, 2019 11:30\nގައުމުގެ އިގްތިސާދަށް ކަމެއްވެދާނެތީކީނޫން ތިއުޅެނީ. ކަލެއަށްއަށް ލިބޭ ބައި ކުޑަވެދާނެތީ ތިއުޅެނީ\nސޭޓް އަންހެނުންގެ ފިރިމީހާ\nއޮކްޓޯބަރ 16, 2019 11:36\nކަލޭމެނަށް ކިތަންމެ ބޮޑު މުސާރައަކަށް އޯކޭ ދޯ، ތިހާ ހެޔޮ އެދޭބައެއްނަމަ ނިކަން ކަލޭމެންގެ މުސާރަ 15000ރ އަށް ތިރިކޮށްލަބަލަ\nއޮކްޓޯބަރ 16, 2019 11:37\nހަލާކުވާ ވަރުކަމެށް ނުކުރާތި..މިހުރިހާ ދުވަހުވެސް ހިފެހެއްޓީ ދެންވެސް ހިފަހައްޓާ..\nއޮކްޓޯބަރ 16, 2019 12:21\nމިނިމަމް ވޭޖް ކޮންމެހެން މިއަހަރު ނީސްތައްޓަށް އަރައިގެން ނިންމާކަށެއްނުޖެހޭ ނޫންތޯ. މިއުޅެނީ އުޑު ބޮލަށްވެއްޓޭތީކީނޫން. ތިޔަކަމާބެހެގޮތުންއިތުރު ދިރާސާކޮއްފަ ނިންމަށް ލަސްކުރިއަސް ބަނޑަކަށް ނުޖެހޭނެ.\nއޮކްޓޯބަރ 16, 2019 12:43\nހަލާކުވަންނޫންތޯ މަޅިއަށް އެރި ތި ހުންނެވީ؟


ވޮށިމަސް މިޔަރު އަދި ގުރޭޓްވައިޓް ޝާރކްއާއި ގުޅޭގޮތުން ދިވެހިންގެ ތެރޭގައި އާރާފައިވާ އޮޅުންތައް – ޙެޔޮބަސް\nComments Off on ވޮށިމަސް މިޔަރު އަދި ގުރޭޓްވައިޓް ޝާރކްއާއި ގުޅޭގޮތުން ދިވެހިންގެ ތެރޭގައި އާރާފައިވާ އޮޅުންތައް\nރާއްޖޭގެ ބައެއް މަސްވެރިން ގަބޫލުކުރާ ގޮތުގައި ގުރޭޓް ވައިޓް ޝާރކް އަކީ ދިވެހިންނަށް ކަނޑު މަތިން ފެންނަ ވޮށި މަސް މިޔަރެވެ. އެހެންނަމަވެސް އެއީ އޮޅުމެކެވެ. އަދި ބައެއް މީހުން ގުރޭޓް ވައިޓް ޝާރކް އަކީ ފެމުނު މިޔަރު ކަމަށްވެސް ބުނެ އުޅެއެވެ.\nވޮށިމަސް މިޔަރުގެ ގޮތުގައި ދިވެހިން ނަންދީފައިވާ މިޔަރަކީ އިނގިރޭސިބަހުން ބުނާނަމަ މާކޯ ސާރކް އެވެ. ވޮށިމަސް މިޔަރު ފެންނަ ފެނުމަށް ވޮށި މަހާ ކޮންމެސް ވަރަކަށް ކުލަ އަދި ނަގޫ ކައިރި ކުޑަކޮށް އެއްގޮތްކަމެއް ހުރެއެވެ. އެހެންނަމަވެސް ގުރޭޓް ވައިޓް ޝާރކް އާއި އެއްވެސް ގޮތަކަށް ގުޅުމެއް ނެތެވެ.\nގުރޭޓް ވައިޓް ޝާރކް އަކީ ފެމުނު މިޔަރުތަ؟\nގުރޭޓް ވައިޓް ޝާރކް އަކީ ފެމުނު މިޔަރެއް ނޫނެވެ. އެހެނީ މިގޮތަށް ބުނެވޭ އެއްވެސް ސައްހަ ލިޔެކިޔުމެއް ނުވަތަ ރެކޯޑެއް ރާއްޖޭގެ އެއްވެސް އިދާރާއަކުން ފެންނާކަށް ނެތެވެ. އެހެންނަމަވެސް ފެންނާން ހުރި ލިޔެ ކިޔުންތަކުން އެނގެން ހުރި ގޮތުން ފެމުނު މިޔަރަކީ ޓައިގާރ ޝާރކެވެ. އެއީ މިނިކާވަގު ނުވަތަ ޓައިގާރގައި ހުންނަ ފަދަ ކުރެހުމެއް ހަންގަނޑުގައި ހުންނަ މިޔަރެކެވެ.\nފެމުނު މިޔަރަކީ ރާއްޖޭން ފެންނަ މިޔަރުގެ ވައްތަރެކެވެ. ކާބަފައިންގެ ޒަމާނުން ފެށިގެންވެސް ފެމުނު މިޔަރުގެ ވާހަކަޔަކީ އާންމު ވާހަކަ އެކެވެ. ރާއްޖޭގެ ބައެއް މަސްވެރިން ގުރޭޓްވައިޓް ޝާރކް ބާނާ ވާހަކަޔާއި ފެންނަ ވާހަކަ ދައްކައެވެ. އެހެންނަމަވެސް މިއީ ބުރަދަނެއް ހުރި ވާހަކައެއް ކަމަށް ގަބޫލެއް ނުކުރެވެއެވެ.\nރާއްޖޭގެ ކަނޑުގެ މާހައުލަކީ ގުރޭޓްވައިޓް ޝާރކް އުޅޭ ސަރަހައްދުތަކުގެ ގޮތުގައި ދުނިޔޭގެ އެއްވެސް ރެކޯޑަކުން ފެންނަން އޮތް ސަރަހައްދެއް ނޫނެވެ. އަދި ގުރޭޓްވައިޓް ޝާރކް ކަމަށް ބުނެ މަސްވެރިން ދެއްކި ފޮޓޯ ވީޑީއޯއިން ފާހަނގަކުރެވުނީ އެއީ މާކޯ ޝާރކް ނުވަތަ ވޮށިމަސް މިޔަރު ކަމެވެ. ރާއްޖޭގެ ކަނޑުގެ އާންމު ފިނު ހޫނު މިނަކީ 28، 30 ޑިގްރީސެލްސިޔަސް އެވެ. އެހެންނަމަވެސް ގުރޭޓް ވައިޓް ޝާރކް ދިރިއުޅެނީ 12 ޑިގްރީ ސެލްސިޔަސް އާއި 24 ޑިގްރީސެލްސިޔަސް އާއި ދޭތެރޭގެ ފިނި ހޫނު މިން ހުންނަ ސަރަހައްދުތަކުގައެވެ. މި ލިޔމުގެ ކުރިން ރާއްޖޭގެ އެންމެ މަސްހޫރު ޑައިވިން މާސްޓާރ ހުސައިން ރަސީދު(ސެންޑި) ގެ ބަހެއްވެސް ހޯދާލީމެވެ. ހުސައިންވެސް ވިދާޅުވާ ގޮތުން ގުރޭޓް ވައިޓް ޝާރކް އަކީ ރާއްޖޭގައި އުޅޭ މިޔަރެއް ނޫނެވެ.\nPrevious article އެޑޯބް ލައިޓް ރޫމް އަށް ޕްރީސެޓްސް އަޅަން ބޭނުންތަ؟\nNext article ކަދުރުގެ ފައިދާ


Fuluhun flat thah ahaa bifheyseen musaara nudheythee muzaahara kohfi | dhuvasmv ފުލުހުންގެ ފްލެޓުތައް އަޅާ ބިދޭސީންތަކެއް މުސާރަ ނުދޭތީ ހުޅުމާލޭގައި މުޒާހަރާކޮށްފި – dhuvasmv\nފުލުހުންގެ ފްލެޓުތައް އަޅާ ބިދޭސީންތަކެއް މުސާރަ ނުދޭތީ ހުޅުމާލޭގައި މުޒާހަރާކޮށްފި\nމުސާރަ ނުދީގެން އައިލެންޑް އެކްސްޕާޓްސްގައި މަސައްކަތް ކުރާ ބިދޭސީ މުވައްޒަފުން މުޒާހަރާ ކޮށްފި އެވެ.\nއެ ކުންފުންޏަކީ ފުލުހުންނާއި ސިފައިންނަށް ހާއްސަކޮށްގެން ހުޅުމާލޭގައި ހަދާ ފްލެޓުތައް އިމާރާތް ކުރާ މީހުންނެވެ.\nފުލުހުން ބުނީ އައިލެންޑް އެކްސްޕްރެސް އޮފީސް ކައިރިއަށް އެއްވެ ބިދޭސީން މުޒާހަރާ ކުރަނިކޮށް އެމީހުން ފޮނުވާލާފައިވާ ކަމަށެވެ. އެމީހުން ފޮނުވާލުމުގައި އެއްވެސް ހަމަނުޖެހުމެއް ހިނގާފައި ނުވާކަމަށް ފުލުހުން ބުނެ އެވެ.\nއެކަމަކު ސޯޝަލް މީޑިއާގައި އާންމުވެފައިވާ ބައެއް ވީޑިއޯތަކުން ފެންނަ ގޮތުގައި މުޒާހަރާކޮށް އަޑުގަދަ ކުރަން ތިބި މީހުން ދުރައްޖަށް ފުލުހުން އުޅުމުގެ ތެރޭގައި ހަމަނުޖެހުން ހިނގައި ފުލުހުން ބާރުގެ ބޭނުން ކުރި ތަން ފެނެ އެވެ.\nމުޒާހަރާ ކުރި ބިދޭސީންގެ ތެރޭގައި 80 ވަރަކަށް މީހުން ހިމެނެ އެވެ. އެމީހުން ވަނީ އެ ކުންފުނީގެ މެނޭޖްމެންޓާއިވެސް ބައްދަލުކޮށްފައި ކަމަށްވެ އެވެ.\nމުސާރަ ނުދޭ މައްސަލައިގަ އޮފީސް ދޮށުގައި މުޒާހަރާ ކުރުމުގެ އިތުރުން ހަދަމުންދާ ފުލުހުންނާއި ސިފައިންގެ ފްލެޓުތަކަށްވެސް ގެއްލުން ދީފައި ކަމަށް މީޑިއާ ރިޕޯޓުތައް ބުނެ އެވެ. އެގޮތުން އިމާރާތާއި ތައްކެއްއްޗަށް ގެއްލުން ދީފައިވެ އެވެެ.\nމިއީ އެ ބިދޭސީން މުޒާހަރަ ނުދޭ މައްސަލައިގަ މުޒާހަރާ ކުރި ދެވަނަ ފަހަރެވެ. މިދިޔަ މަހު 25 ދުވަހުވެސް އައިލެންޑާސް އެކްސްޕާޓްގެ މެނޭޖްމެންޓާއި ދެބަސްވެފައިވެ މުޒާހަރާ ކޮށްފައިވެ އެވެ


Felivaru binhikkun MTCC ah\nސަރުކާރުގެ މަސް ކުންފުނި މިފްކޯ އިން ހިންގާ ފެކްޓްރީ ހުންނަ ޅ. ފެލިވަރުގެ ބިން ހިއްކުން މޯލްޑިވްސް ޓްރާސްޕޯޓް އެންޑް ކޮންޓްރެކްޓިން ކޮންޕެނީ (އެމްޓީސީސީ) އާ ހަވާލުކޮށްފި އެވެ.\nފެލިވަރުގެ ބިން ހިއްކުމާއި އެއްގަމު ތޮށިލުމުގެ މަޝްރޫއު އެމްޓީސީސީއާ ހަވާލުކޮށް އެއްބަސްވުމުގައި މިއަދު ވަނީ ސޮއިކޮށްފައެވެ. އެމްޓީސީސީގެ ފަރާތުން ސޮއިކުރެއްވީ ކުންފުނީގެ މެނޭޖިން ޑިރެކްޓަރު އާދަމް އާޒިމެވެ. ޕްލޭނިން މިނިސްޓްރީގެ ފަރާތުން ސޮއިކުރެއްވީ ޑިރެކްޓަރު ޖެނެރަލް ފާތިމަތު ޝާނާ ފާރޫގެވެ.\nމި މަޝްރޫއުގެ ދަށުން 179،780.40 ކިއުބިކް މީޓަރުގެ ސަރަހައްދެއްގެ ބަނދަރު ފުންކޮށް ބިން ހިއްކުމާއި 218.9 މީޓަރުގެ ސަރަހައްދުގައި ބޮޑު ހިލައިން ތޮށި ލުމާއި 574.6 މީޓަރުގެ ސަރަހައްދެއްގައި ޝީޓްޕައިލް ޖެހުމާއި 264.8 މީޓަރުގެ ސަރަހައްދެއްގައި ބޮޑުހިލައިގެ ރިވެޓްމެންޓް ޖެހުމާއި 2،466 އަކަމީޓަރުގެ ސަރަހައްދެއްގައި ޕޭވްމަންޓް ހެދުމުގެ މަސައްކަތް ހިމެނެއެވެ.\nޕްލޭނިން މިނިސްޓްރީން ބުނީ މި މަޝްރޫއު ކުރިއަށް ގެންދަނީ ލަފާފުރޭ ބަނދަރަކާއެކު ކޯލްޑް ސްޓޯރޭޖް ވަސީލަތްތައް ފެލިވަރުގައި ފުޅާކުރުމަށް ބޭނުންވާ ބިން ހިއްކުން ކަމަށެވެ. މި މަސައްކަތުގެ އަގަކީ 113.39 މިލިއަން ރުފިޔާއެވެ. މި މަޝްރޫއަކީ 365 ދުވަހުގެ ތެރޭގައި ނިންމަން ހަވާލުކުރި މަޝްރޫއެކެވެ.\nއެމްޓީސީސީ ފިޝަރީޒް އެންޑް އެގްރިކަލްޗާ މިނިސްޓްރީ އާދަމް އާޒިމް + ފެލިވަރު މިނިސްޓްރީ އޮފް ނެޝަނަލް ޕްލޭނިން ޒަހާ ވަހީދު މަސްވެރިން މިފްކޯ\n"ކުންފުނިތަކުގެ ގުޅުމެއް ނެތް، އެއީ މައްސަލަ"